
PREFAŢĂ 


De la lucrarea de pionierat a istoricului german Walter 
Vogel, „Die Normannen und das fränkische Reich bis zur 
Gründung der Normandie" (799—911), publicată la 
Heidelberg, ín 1906, istoriografia epocii vikingilor s-a 
îmbogăţit considerabil graţie descoperirilor arheologice, 
publicării surselor, abordării unor noi problematici şi 
metode de cercetare. Fără a exagera, se poate afirma că 
epopeea vikingă a exercitat o puternică atracție nu numai 
pentru istorici, ci şi pentru creatori din cele mai diverse 
domenii de activitate. Literatura, filmul şi, mai recent, 
sportul şi jocurile pe calculator s-au inspirat adesea din 
subiecte oferite de fascinanta lume a Nordului. 

Care ar fi motivele acestei puternice atracții exercitate 
de istoria vikingilor? Contemporanii, dar nu numai ei, au 
fost impresionați de calitățile războinice ale „oamenilor 
nordului”. Chiar dacă cronicile medievale au exagerat 
uneori ferocitatea atacurilor, virtuțile militare ale norman- 
zilor nu pot fi puse la îndoială”. Stau mărturie corpurile 
de elită formate prin recrutarea celor mai buni luptători 
vikingi în Anglia lui Knut cel Mare, în Rusia kieveaná" sau 
la Constantinopol (faimoasa „gardă varegă” a împăraţilor 
bizantini). 

Remarcabile au fost, în egală măsură, calităţile lor de 
„oameni ai mării”. Excelenţi constructori de nave, naviga- 
tori, exploratori, pirați şi negustori, vikingii au lărgit consi- 
derabil orizonturile epocii lor, putând fi consideraţi, în 
acelaşi timp, precursori ai lui Marco Polo şi ai lui Cristofor 
Columb. 

Toate aceste calităţi, împreună cu numeroase altele, 
sunt puse admirabil în lumină de lucrarea profesorului 
francez Frederic Durand, specialist recunoscut în dome- 
niul istoriei Scandinaviei. Lucrarea este deopotrivă o 
remarcabilă sinteză a istoriei vikingilor, dar şi o introduce- 
re în problemă pentru cei care doresc aprofundarea aces- 
tui domeniu. 

Prima parte este consacrată etapelor şi direcțiilor de 
expansiune norvegiană, daneză şi suedeză. Nu este 
vorba doar de o prezentare factologică, ci de o tentativă 
de a explica resorturile profunde ale acestui fenomen 
extrem de complex pe care l-au constituit invaziile nor- 
mande; sunt prezentate cititorului atât trăsăturile comune 
diferitelor direcţii de expansiune, cât şi elementele lor 
specifice. 

Partea a doua pătrunde în profunzimea civilizaţiei 
nordice, prezentând aspecte ale vieţii economice, sociale, 
religioase şi militare. Sursele acestor domenii — spre 
deosebire de istoria politică, reconstituită mai ales în lumi- 
na izvoarelor narative, elaborate adeseori de adversarii 
vikingilor şi, în consecinţă, ostile acestora — aparţin 
oamenilor Nordului: arme, podoabe, monede, resturi de 
corăbii, vestigii de aşezări sau de necropole, inscripții 
runice, poeme scaldice contribuie toate la conturarea unei 
imagini globale asupra istoriei Scandinaviei în secolele 
VIII-XI. Se creează astfel un tablou mult mai precis, în 
care imaginea clişeu a războinicului păgân preocupat doar 
să jefuiască şi să ucidă se estompează progresiv. 

Fără a avea pretenţia de a răspunde la toate întrebările 
legate de istoria scandinavă, cartea istoricului francez 
Frederic Durand este un punct de pornire în înţelegerea 
unei civilizaţii care a înrâurit profund destinele Europei 
medievale. 

Ovidiu Cristea 


INTRODUCERE 


Ce ştim despre vikingi 


La 8 iunie 793 — dacă este să dăm crezare cronicii — 
pirați veniţi din Scandinavia au jefuit sanctuarul de la 
Lindisfarne, situat pe coasta de sud-est a Scoției: din acea 
zi şi din acel loc istoricii au obiceiul de a spune că începe 
era vikingă. În cursul celor două secole care au urmat, 
această ispravă memorabilă avea să se repete, fără a fi 
pedepsită: nicăieri în Occident tezaurele bisericilor, 
mănăstirilor şi altor locuri sfinte nu au fost la adăpost de 
„furia normanzilor”; un cor de lamentări şi de blesteme 
răzbate din analele redactate de clericii acelor timpuri. 

Cu un lirism exuberant specific hainei sale monahale, 
un cronicar irlandez se face ecoul spaimei generalizate: 


„Într-un cuvânt, nici dacă pe fiecare înălţime o sută de capete 
de metal călit, purtând fiecare sută de limbi ascuţite, guralive, 
glaciale şi neobosite, rostind fiecare într-o sută de voci 
mânioase, stridente şi neîntrerupte, ar începe să descrie, să 
socotescă, să enumere tot ceea ce poporul lui Gaedhil, bărbaţi 
şi femei, tineri şi bătrâni, nobili şi oameni de rând, a suferit în 
fiecare casă — încercări, lovituri şi oprimări — din partea aces- 
tor oameni temerari, feroci, străini şi pe de-a întregul păgâni, nu 
ar ajunge la bun sfârşit.” 


Evul Mediu scandinav, adus în cele din urmă la ordine 
de suverani deveniți puternici şi catolici, nu a fost cátusi de 
puţin mai îngăduitor cu amintirea vikingilor, de multă 

vreme condamnaţi de alte semintii. Astfel s-a înrădăcinat 
în imaginaţia populară mitul Vikingului, prădător şi crud şi 
pe deasupra păgân. Apelând la sursele Islandei medie- 
vale, preromantismul nordic s-a apucat în mod strălucit 
să-l reabiliteze pe Viking: acesta a devenit simbolul forţei 
virile si cuceritoare, al tinereţii nepăsătoare față de 
pericole pe care un amor fati de nestăvilit îl împingea prin 
nelinişte metafizică spre noi orizonturi, dincolo de mări. 
Apoi, în secolul al XIX-lea, o dată ce febra romantică a fost 
dată uitării, s-a realizat că în spatele acestei fațade eroice 
se ascunde o realitate mai complexă. Au fost vikingii 
păgâni? Fără îndoială că majoritatea au fost; dar Snorri 
ne vorbeşte despre Olaf cel Sfânt, care s-a oprit 
în Normandia la întoarcerea dintr-o expediţie vikingă, în 
vest, în 1013! Ca un contraexemplu, Egill Skallagrimsson, 
viking legendar, poet şi păgân, a luptat împotriva vikingilor 
norvegieni în ţinutul Brunanburh alături de regele creştin 
fEthelstan, iar fratele său vitreg, Thorolfur (Þórólfur), şi-a 
găsit moartea luptând alături de Occident. Reprezentarea 
tinerelului temerar până la nebunie nu rezistă, la rândul 
său, investigaţiilor ştiinţifice: în lumina textelor reinterpre- 
tate şi a descoperirilor arheologice s-a realizat faptul că 
vikingul a fost un organizator minuţios, un politician versat 
în intrigi diplomatice şi adesea un veritabil om de afaceri. 
A fost nevoie să se accepte evidenţa că oameni care au 
ştiut să-şi întindă zona de influenţă, timp de mai multe sute 
de ani, de pe coastele Americii până la hotarele Indiei, de 
la țărmurile Africii până la cele ale Mării Baltice au trebuit 
în mod necesar să fie impulsionati de o civilizaţie materia- 
lá superioară în multe privinţe contemporanilor lor. 
Arheologiei îi revine o parte considerabilă din această 
reactualizare a unui trecut devenit milenar. De la Terra 
Nova până în Ucraina, sute de săpături au scos la iveală 

corăbii, arme, bijuterii, locuri întărite, tabere militare, por- 
turi şi oraşe întregi. Disciplinele cele mai diverse — strati- 
grafia, numismatica, oceanografia, climatologia etc. — îşi 
conjugă eforturile pentru a reconstitui înfăţişarea cotidiană 
a societăţii vikinge şi suma miilor de cercetări fragmentare 
oferă astăzi o viziune coerentă despre universul eferves- 
cent al unei vieţi multiple surprinzător de concretă. 

Sursele scrise trecute prin sita criticii istorice sau filo- 
logice, repertoriate cum se cuvine, confruntate, curățate 
de lucrurile neverosimile inspirate de zelul religios al unora 
şi de imaginaţia literară a altora, a adus acestei noi 
cunoasteri indispensabilele structuri politice si cronologi- 
ce. Si în acest domeniu a devenit posibilă o viziune de 
ansamblu. În Occident, Cronica anglo-saxonă, compilaţie 
a numeroase anale locale, furnizează un material abun- 
dent care se raportează în mare parte la domniile lui Alfred 
şi a fiului său Edward: grija dinastică a autorilor nu face 
întotdeauna dreptate invadatorilor scandinavi. În schimb, 
redactarea vernaculară a Istoriei universale a lui Orosius, 
atribuită regelui Alfred, are marele merit de a ne arăta că 
relaţiile dintre Anglia şi lumea scandnavă nu s-au limitat la 
schimbul de lovituri de spadă; în momentul de apogeu al 
epocii care i-a văzut pe vikingii danezi pornind la asediul 
nord-estului Angliei, acest text relatează două expediţii 
comerciale: norvegianul Ottar a ocolit capul Nord la 
îndemnul lui Alfred, iar englezul Wulfstan, pornind de la 
Hedeby, a ajuns să facă negot la Truso, târg situat la 
vărsarea Vistulei. 

Textele celtice, precum Analele din Ulster, Chronicon 
Scottorum sau celebra Cogadh Goedhel re Gallaibh, unde 
se află descrisă bătălia de la Clontarf, sunt legate si mai 
mult de aspectul militar al problemei. Indignarea patriotică 
şi religioasă care le inspiră nu este, la rândul său, străină 

autorilor Imperiului carolingian. Scrisorile, poemele, 
analele şi cronicile timpului fac cel mai adesea menţiuni 
despre raidurile sângeroase şi despre sacrilegii. Aceeaşi 
pasiune ferventă străbate opera lui Dudon de Saint- 
Quentin, multă vreme lucrare de autoritate în privinţa origi- 
nilor ducatului Normandiei. Bazate pe sursele diplomatice 
ale Imperiului carolingian, Analele de la Saint-Bertin, 
redactate de Prudentius, capelan al împărătesei Judith, 
apoi de Hincmar, arhiepiscop de Reims, ne permit în 
schimb să întrezărim semnificaţia politică a episodului 
viking într-o manieră mai obiectivă. 

Fără îndoială mărturiile occidentale cele mai instructive 
provin de la oameni pe care voinţa Imperiului şi a Bisericii 
i-a plasat chiar pe tărâmul unei lumi scandinave încă 
păgâne si în expansiune. Viața lui Ansgar, scrisă de 
Rimbert, discipol şi succesor al călugărului de la Corbie în 
scaunul arhiepiscopiei din Bremen, evocă două misiuni 
care, în 830 şi în 850, l-au condus pe Ansgar de la Hedeby 
la Birka: în fundalul acţiunii apostolice se ghiceşte o frescă 
a societăţii suedeze păgâne şi a relaţiilor comerciale ale 
acesteia în Marea Baltică. /storia Pontifilor Bisericii 
Hamburgheze a fost redactată către 1075 de clericul ger- 
man Adam din Bremen. Acest izvor, de un interes excep- 
tional, reuneşte cunoştinţele pe care autorul le-a putut 
dobândi din provinciile arhiepiscopiei sale pe timpul a 
cincisprezece ani de cercetări incununati de o călătorie la 
Lejre. Dând crezare, adesea fără discernământ, mărturii- 
lor lui Adalbard, episcop al Zeelandei daneze şi ale regelui 
Sveinn al Danemarcei, căruia a ştiut să-i câştige încrede- 
rea, Adam realizează o descriere a ţărilor nordice şi, în 
lucrarea sa Insulele Septentrionului, este primul care se 
referă la stadiul colonizării Groenlandei si la expedițiile 
către America. 

În Orient, sursele sunt mai puţin numeroase, dar ade- 
sea mai precise. Împăratul Bizanțului Constantin 
Porphyrogenetul aminteşte în 948, într-un text referitor la 
conducerea imperiului, denumirile scandinave ale 
repezişurilor Niprului. Cea mai importantă dintre cronicile 
ruseşti, concepută la începutul secolului al XII-lea, reia 
datele analelor redactate la Kiev două secole mai de- 
vreme: dinastia suedeză a lui Oleg este în centrul atenţiei, 
dar se face în egală măsură şi menţiunea primei incursiuni 
a varegilor conduşi de Rurik şi de cei doi fraţi ai săi. 
Călători arabi, negustori sau soli, ne-au lăsat la rândul 
lor relatări scurte, dar abundente în detalii concrete despre 
contactele lor episodice cu lumea nordică: astfel, Al 
Tartuschi, care a vizitat în secolul al X-lea Hedeby, Ibn 
Khurdadhlbih sau Ibn Fadhlan, care au putut să observe 
în voie pe vikingii aşezaţi pe cursul inferior al Volgăi. 

Acestor texte emanând de la parteneri economici sau 
de la adversari politici este nevoie să le adăugăm indis- 
pensabilul aport al surselor scandinave. Printre acestea 
din urmă, doar inscripţiile runice sunt contemporane epocii 
vikingilor. Multă vreme valoarea conţinutului lor istoric a 
fost privită fără interes. Astăzi runologia ne permite să dis- 
cerem partea de adevăr care este tăinuită în cele 
aproape trei mii de mesaje laconice gravate în pietrele din 
Danemarca, din Norvegia şi mai ales din Suedia. Graţie 
acestora, vikingii ies din anonimat, capătă un nume, o 
viaţă de familie, o condiţie socială; adesea este posibil 
să situăm în timp acţiuni vikinge succesive şi să le apre- 
ciem importanţa. Mai mult, informaţiile lor, în mod firesc 
fragmentare, autorizează fructuoase confruntări cu saga 
şi cu poemele scaldice din Islanda medievală. În fapt, 
doar începând cu secolul al XIII-lea, eruditii din „insula de 
gheaţă şi de foc” au început să consemneze în scris 

aceste texte, potrivit tradiţiei orale: este de la sine înţeles 
că întârzierea de sute de ani şi cadrul unei societăţi 
devenită între timp creştină fac aceste texte într-o oare- 
care măsură suspecte în ochii istoricului. Dar confruntarea 
cu mărturiile lapidarelor inscripţii runice, ale călătorilor 
arabi sau ale cronicarilor occidentali face posibilă un punct 
de plecare sigur între exagerările de inspiraţie literară 
şi adevărul istoric. La urma urmelor unele dintre aceste 
lungi relatări în proză care sunt saga nu conţin oare strofe 
scaldice textual reproduse dintre care unele urcă în 
secolul al X-lea? Saga lui Egil, Saga lui Nidl, Saga 
lui Kormăk şi multe altele, Austrfararvisur şi Vikingavisur, 
datorate lui Sighvatr Thordarson (Por&arson), Heimskrin- 
gla, elaborată de Snorri — lucrarea cea mai monumentală 
din întregul Ev Mediu — ne introduc în intimitatea 
vikingilor, în felul lor de a gândi, în viaţa cotidiană, precum 
şi în cunoaşterea expedițiilor lor. Avem de-a face cu o 
mină de informaţii infinit mai bogată decât toate textele din 
Occident. Să adăugăm acestei importante literaturi Gesta 
Danorum, redactată la începutul secolului al XIII-lea de 
celebrul Saxo Grammaticus; cel căruia lumea îi datorează 
păstrarea amintirii lui Hamlet a salvat în egală măsură de 
la uitare domnii, acţiuni militare, obiceiuri şi rituri din vre- 
mea vikingilor. 


Odinioară navigau oamenii nordului, 

Cei din Norvegia şi danezii 

Şi alte popoare din nord au pornit 

Alte tărâmuri să cucerească şi să prade. 


Termenii care îi desemnează pe vikingi sunt pe cât de 


aproximativi, pe atât de variati, nu numai la Robert Wace 
şi în opera sa Roman de Rou. Cronicarii franci îi numesc 

normanzi, ceea ce nu se aplică în sens propriu decât 
vechilor norvegieni. Cronicarii saxoni, precum Widukind, 
vorbesc de Ascomanni, ceea ce a lăsat să se creadă că 
ambarcatiunile lor erau uneori construite din lemn de plop. 
Autorii anglo-saxoni nu vorbesc decât de Dani, dar celții 
folosesc termenii gall (străin) şi lochlannach (om al nordu- 
lui). În textele bizantine si arabe vikingii sunt denumiți 
Rhos sau Rus, adică oameni din provincia suedeză 
Roslag, sau Varegi, de la termenul scandinav Voeringjar 
care pare să fi desemnat pe rând pe negustori şi merce- 
nari. Cronica rusă a lui Nestor foloseşte termenul Svei, 
demonstrând prin aceasta că, pentru autor, vikingii prove- 
neau din Svealand, provincie din care a derivat numele 
actual al Suediei. 

În ceea ce îi priveşte pe scandinavii înşişi, aceştia nu 
au schimbat, începând cu secolul al IX-lea, denumirea 
astăzi universal admisă: viking şi vikingr. Primul, substan- 
tiv de genul feminin, înseamnă expediţie războinică dusă 
pe mare; al doilea, de gen masculin, desemnează bărba- 
tul care ia parte. Etimologiile cele mai diverse au fost 
avansate pentru acest cuvânt pe care îl întâlnim în frisonă, 
în anglo-saxonă — începând din secolul al VIll-lea la 
Widsith — şi mai târziu la Adam din Bremen. Unii s-au 
gândit la cuvântul vik (golf, golfulet) vikingul devenind cel 
care caută adăpost în scobiturile țărmului sau cel care 
locuieşte Vik-ul, marele fjord de la Oslo. Alţii au apropiat 
termenul de verbul vikja (a evita), văzând în viking pe navi- 
gatorul care excelează în navigația în zig-zag. Termenul 
regional vikan (specie de mamifer piniped) a sedus pe 
câţiva cercetători. Din motive filologice pertinente, aceste 
ipoteze au trebuit respinse; s-a renunţat de asemenea la 
derivarea cuvântului viking din substantivul neutru vig 
(luptă) şi în zilele noastre se înclină să se vadă în termenul 

latin vicus o rudă îndepărtată a termenului nordic ceea ce, 
ca efect neaşteptat, dă cuvântului viking sensul de locuitor 
al oraşului, de ,burghez"! Arheologia, care a reconstituit 
planul unor oraşe de întindere considerabilă, oferă 
numeroase exemple în acest sens, ca şi denumirile anu- 
mitor aglomerări şi ale locuitorilor lor (de ex. Eofor-wicin- 
gas, locuitor din York sau Vikingstadh, actualul Vickensta 
din Östergötland). 

Astfel ştiinţa modernă se face purtătoarea ideilor primi- 
te de un Occident prea mult timp rămas sub efectul trau- 
matismului iniţial. A devenit posibil să discernem conside- 
rabilul domeniu în care se situează universul bogat, 
complex, adesea contradictoriu al vikingilor: să încercăm 
să facem bilanţul unor cunoştinţe ajunse în sfârşit la 
maturitate. 


PARTEA ÎNTÂI 


ISTORIA VIKINGILOR 


eR:uar p.tupr uestr en.anar:austr 
„Unul şi-a găsit moartea la apus, 
celălalt la răsărit” 

(Inscripţie runică de la Dalum, 

în amintirea a doi fraţi.) 


Capitolul I 


ZORII EPOCII VIKINGILOR 


Începuturile iau naştere din extrema confuzie în care se 
găseşte Occidentul aflat în plină gestație: pe ruinele 
Imperiului roman, o societate care face comerţ folosind 
monede de aur dispare în faţa unei lumi devenită progre- 
siv agricolă şi militară, în care banii devin instrumentul de 
schimb prin excelenţă, în care Biserica pune bazele puterii 
sale temporale şi în care structurile feudale încep să se 
desprindă dintr-un veritabil haos politic. 


În 711, arabii trec strâmtoarea Gibraltar şi, douăzeci de ani 
mai târziu, Carol Martel îi respinge la Poitiers, nepotul său Carol 
cel Mare nereuşind să facă mai mult decât să-i oprească pe linia 
Pirineilor. Mediterana este de acum înainte o mare arabă, pier- 
zând definitiv preeminenta sa economică. Europa septentrională 

preia ştafeta schimburilor economice; Baltica şi Marea Nordului, 
a cărei axă est-vest a fost utilizată drept concurenţă pentru 
Mediterana din timpuri imemoriale, formează o arteră vitală 
articulându-se pe valea Rinului inferior, care permite penetrarea 
în interiorul continentului. Triunghiul care se întinde din sud- 
estul Angliei până la baza lutlandei, pentru a atinge către sud 
regiunea Aix-la-Chapelle, trece în prim planul activităţii. Carol 
Martel cucereşte Olanda actuală, ocupată atunci de frisoni, 
iar Carol cel Mare se supune aceloraşi imperative economice 
atunci când se luptă împotriva wigmodienilor la Swentime, în 
regiunea orientală a Holsteinului, în anul 798. Întemeierea unei 
prime biserici creştine la Hamburg şi eforturile de convertire 
care s-au aplicat saxonilor cu brutalitatea cunoscută se înscriu, 
de asemenea, în această nouă perspectivă. 

Aceste răsturnări profunde nu s-au produs fără a provoca 
acţiuni şi reacţii a căror întrepătrundere este adesea deconcer- 
tantă. Reţeaua relaţiilor comerciale este frecvent remodelată de 
raportul de forte existent. Jocul alianțelor şi norocul schimbător 
al iuptelor accentuează amploarea fluctuaţiilor neîntrerupte în 
această zonă nevralgică în care se înfruntă franci, frisoni, 
danezi şi slavi. Dorestad, marele centru comercial al frisonilor, 
situat la sud-est de Utrecht, fortificat în 689 de Pepin cel Scurt, 
a devenit un port vamal de primă importanţă şi un centru unde 
se bate monedă pentru întregul Imperiu franc. În chip firesc 
oraşul a devenit primul obiectiv al danezilor aflaţi la începuturile. 
expansiunii către vest şi a plătit cu distrugerea extraordinara sa 
opulenţă. Mai târziu, Carol cel Mare, împărat al creştinătăţii, nu 
va ezita să facă alianţă cu slavii împotriva saxonilor şi danezilor, 
abandonându-le Germania de Nord până la Elba; descoperirea 
ceramicii decorate cu valuri le atestă prezenţa la Hamburg. În 
scopul prevenirii efectelor acestei uniuni, confirmată de vizita 
prinţului obotrit Trasco la Hollingstedt, în 804, regele danez 
Godfred a atacat punctul comercial şi vamal de la Reric, 
nelăsând în urmă decât ruine fumegând. În acelaşi timp însă 
s-a grăbit să construiască celebra fortificaţie Danevirke, care 
bara istmul iutlandez de la Baltica la Marea Nordului, la adăpos- 
tul căreia a implantat centrul comercial de la Sliestorp. 

Astfel, rivalitátile economice şi expedițiile războinice 
sunt strâns legate în acest colţ de nord-est al Occidentului 
înainte ca expansiunea vikingă să înceapă. 

În tabăra scandinavă situaţia nu este mai puţin com- 
plexă, iar în lumina ştiinţei moderne se admite astăzi că 
explozia vikingă nu a fost decât o accelerare extrem de 
spectaculoasă a unui proces început, în anumite cazuri, 
de sute de ani. Chiar modalităţile acestor prime acţiuni 
dincolo de frontierele scandinave nu diferă în chip esenţial 
de cele ale vikingilor: cucerirea cu arma în mână în urma 
unor expediţii maritime, construcţia de fortificaţii în puncte 
strategice, tributurile percepute populațiilor locale si ade- 
sea colonizarea. Danezi şi suedezi — aceştia din urmă 
proveniţi din Gotland si din Svealand — s-au stabilit 
cu siguranţă pe țărmurile sudice ale Balticii din secolul 
al VII-lea, aga cum o arată săpăturile întreprinse la Grobin, 
Wiskiauten si Apuole. Tinta acestor prime initiative au fost 
venzii, aestii si kurii. Regii din Svear şi-au întins în secolul 
al VIll-lea imperiul către apus şi două saga islandeze, 
Ynglingasaga şi Hervararsaga, susţin că doi dintre regi au 
domnit în Northumberlandul englez. Arheologia confirmă 
aceste afirmaţii la prima vedere fantastice: mormintele cu 
corăbii de la Uppland conţin obiecte influențate incon- 
testabil de arta anglo-irlandezá; viceversa, la Sutton Hoo, 
la nord de Londra, a fost descoperit mormántul-navá al 
unui rege englez asemănător în toate privintele celor din 
Suedia. Când ne gândim cá ultimul rege păgân al Angliei, 
fEthelhere, mort în 655, a fost probabil înmormântat într-o 
corabie si că aşezarea de la Helgó, în apropiere de 
Stockholm, a dat din belşug la iveală obiecte importate din 
Europa Occidentală începând cu secolul al V-lea, realizăm 
în ce măsură influenţa scandinavă în această regiune a 
putut fi activă, fie şi în chip difuz, încă înainte de epoca 
vikingă propriu-zisă. 

Evenimentul viking nu s-a abătut deci asupra Europei 
precum un fulger tásnind dintr-un cer fără nori. A fost 
pregătit, la răsărit ca şi la apus, de două secole de relaţii 
episodice, dar certe. Este totuşi neîndoielnic faptul că, la 
începutul secolului al IX-lea expansiunea scandinavă şi-a 
schimbat radical înfăţişarea, dobândind dinamismul unei 
veritabile avalanşe. A fost rezultatul unui surplus de ener- 
gie care nu s-a epuizat decât două secole mai târziu şi 
care nu a ocolit decât puţine ţări europene. 

A devenit un factor de care suveranii au trebuit să ţină 
cont, fiind nevoiţi adesea să cadă la învoială. Norvegienii 
pe care secolul al VIII-lea i-a văzut instalându-se în arhi- 
pelagul scoţian, apoi în insulele Mării Irlandei, şi-au făcut 
apariţia pe scena continentală treizeci de ani înaintea 
danezilor, în timp ce suedezii, pornind de la bazele baltice 
şi finlandeze, au pătruns spre sud-est de-a lungul câmpii- 
lor ruseşti. 

Cum poate fi explicată această ofensivă generală care 
se declanşează în toate direcţiile la începutul secolului al 
IX-lea? Grave anomalii nu slăbesc numeroasele ipoteze 
formulate: nimic nu explică importanta întârziere a 
danezilor, nici absenţa oricărui tezaur de secol al IX-lea în 
ţinuturile norvegiene sau daneze, atunci când vikingii iau 
în stăpânire bogăţiile Occidentului. S-a sugerat că bo- 
găţiile astfel adunate au fost reinvestite imediat prin 
cumpărarea de pământuri ceea ce ne conduce la una din- 
tre cauzele expansiunii vikinge: nevoia de noi terenuri. 
Acest lucru este adevărat pentru norvegienii care s-au sta- 
bilit în Caithness şi în Sutherlandul scoţian, în insulele 
Orcade, Hebride, Shetland, înainte de a înainta spre 
Atlanticul de Nord către Feroe, Islanda, Groenlanda şi 
America, toate pământuri practic nelocuite înaintea lor. 

Este parţial adevărat şi pentru danezii care au ocupat 
nord-estul Angliei, regiune în care habitatul era în epocă 
destul de dispersat. Se pare însă că în timpul primei faze 
a ofensivei vikinge mulţi dintre scandinavi au întreprins 
raiduri sezoniere cu scopul ferm de a se întoarce în ţinutul 
natal o dată ce strângeau bogății. 

Istoricul danez Johannes Steenstrup a fost primul care 
a atras atenţia asupra suprapopulării care ar fi putut incita 
surplusul de bărbaţi tineri, pe care popoarele nordice nu îl 
mai puteau hrăni, să caute aventura dincolo de mare. 
Poligamia a fost la originea unei natalitáti deosebit de ridi- 
cate: practica expunerii noilor-náscuti animalelor sălbatice 
şi la frig trebuie înţeleasă ca o măsură restrictivă destinată 
să diminueze numărul de guri de hrănit şi confirmă ipoteza 
unei suprapopulări în regiunile scandinave. O tradiţie 
pretinde că, din timp în timp, un mare număr de tineri au 
fost constrânşi să ia calea mării, iar textele occidentale, 
care descriu pe atacatorii nordici care se abăteau în mase 
compacte ca norii de lăcuste sau ca valurile nesfârşite ale 
oceanului, nu lasă nici un dubiu asupra potenţialului uman 
al Scandinaviei în epocă. Legislaţia în problemele 
moştenirii, de care beneficia unul dintre descendenţi în 
detrimentul tuturor celorlalți, a îndemnat fără îndoială pe 
un mare număr dintre cei astfel frustrati la expatriere: 
povestirile nordice (saga) abundă în exemple de fii de regi, 
de prinți sau chiar de ţărani care, după ce au pierdut pro- 
cesul pentru moştenire în fata adunării (ping) locale, au 
plecat în expediţie vikingă. 

Un alt aspect juridic explică în egală măsură, deşi doar 
parţial, recrutarea vikingă: crimele cele mai grave erau 
pedepsite cu exilul; vinovatul era proclamat utlagi — 
oricine îşi putea însuşi bunurile acestuia putând chiar să 
atenteze la viaţa lui — şi nu îi mai rămânea decât să fugă 

pe mare, cum s-a întâmplat în cazul celebrului Fridthjofr 
inn fraekni si a atâtor alţii. 

S-a încercat să se găsească alte cauze fenomenului 
viking: eventuala înrăutăţire a climei care a avut ca rezul- 
tat recolte slabe şi foamete repetată, presiunea exercitată 
de popoarele vecine şi puternice, factori care au permis 
înţelegerea originii migraţiei cimbrilor cu două secole 
înainte de Christos, sau a invaziei hunilor în secolul al V-lea. 
Dar în acest caz nu a putut fi adusă nici o dovadă în spri- 
jinul acestor teze contrazise de toate faptele cunoscute. 
Astfel încât explicaţia majoră a expansiunii nordice 
începând cu anul 800 — şi pe care o putem admite drept 
un corolar al tezei lui Steenstrup — este căutarea unor noi 
debuşee comerciale. Separaţi de nord-vestul european 
prin Peninsula lutlanda lipsită la vest de porturi naturale şi 
apărată la nord de ape redutabile pentru navigatori, şi 
barati către sud de înaintarea slavilor, danezii nu au putut 
decât să spargă lacátul constituit de Schleswig-Holstein 
pentru a se conecta la marile artere comerciale ale conti- 
nentului. Suedezii, în ceea ce îi priveşte, erau condamnaţi 
de Alpii scandinavici să înainteze spre sud-est. De timpu- 
riu au fost constrânşi să-şi dispute cu danezii placa tur- 
nantă care urma să devină Schelswigul pentru a asigura 
conectarea centrelor comerciale situate din jurul lacului 
Málar la pieţele carolingiene. În ce-i priveşte pe norvegieni 
care, spre deosebire de alte popoare scandinave, nu 
aveau la începutul erei vikinge o putere centrală, imensa 
faţadă a Atlanticului de Nord le-a impus ruta Scoției 
septentrionale; acolo două drumuri se deschideau în faţa 
lor: spre sud, de-a lungul Mării Irlandei, spre Europa Occi- 
dentală sau, în continuare, către apus şi America. Astfel 
expansiunea vikingă se înscrie în chip firesc în cadrul 
riguros al geografiei economice din epocă şi nici chiar 

acţiunile piratereşti nu au ieşit din acest cadru, decât cu 
totul ocazional. 

Toţi aceşti factori însă nu pot explica într-o manieră sa- 
tisfăcătoare cauzele imperialismului scandinav, dacă i-am 
ignora instrumentul prin excelenţă: corabia. Aceasta con- 
stituie elementul decisiv. Multă vreme, scandinavii au navi- 
gat de-a lungul coastelor cu ajutorul vâslelor. Lenta elabo- 
rare a unei ambarcaţiuni al cărei greement, velă, chilă şi 
bordaj suplu au făcut posibilă navigația în larg în condiţii 
de eficienţă necunoscute până atunci, a furnizat vikingilor 
mijlocul de a impune la scara continentului tendinţe de 
expansiune în mod cert preexistente, dar încă sporadice. 
Cu toată puterea corăbiilor de război şi a navelor de trans- 
port, Scandinavia a ieşit din limitele strâmte ale Balticii şi 
a pornit la cucerirea epocii sale. 


Capitolul II 


CALEA APUSEANĂ 


A vestrvegum i vikingu: „pe drumul de apus în expediţie 
vikingă” aceasta este formula consacrată de monu- 
mentele runice, reluată mai târziu de sagas, care desem- 
nează una dintre cele două mari axe ale penetrării nordice 
în opoziţie cu nu mai puţin tradiționalul i austrvegi care 
desemna calea de răsărit. În ochii contemporanilor 
primele expediţii ale vikingilor nu trebuie să se fi deosebit 
de raidurile întreprinse de franci împotriva avarilor sau ale 
saxonilor pe țărmurile Mării Mânecii: cronica nu repro- 
şează oare normanzilor asasinarea Sfântului Hélier, petre- 
cută la Jersey, în 555? Timp de secole, Europa Occiden- 
tală a fost teatrul atâtor violenţe încât autorii acestora au 
sfârşit prin a se confunda în memoria popoarelor. Dar ori- 
ginalitatea vikingilor nu va întârzia să se afirme şi, o dată 
cu trecerea timpului, a devenit posibil să-i degajăm 
trăsăturile esenţiale. Savantul suedez Fritz Askeberg a 
crezut că poate să discearnă patru categorii specifice de 
expediţii: raidul pirateresc, care este înfăptuit de câţiva 
indivizi deținători ai uneia sau mai multor nave, constituin- 
du-se într-o adevărată acţiune colectivă; expediţia militară 
de mare anvergură, desfăşurată sub autoritatea politică a 
unui conducător hotărât să-şi creeze un regat dincolo de 
mare şi capabil să adune flote numărând sute de unităţi 
puternic înarmate; colonizarea pământurilor încă virgine, 
care a stârnit interesul bărbaţilor şi femeilor constránsi la 
exil şi, pentru a încheia, pătrunderea comercială, jalonată 

de implantarea ca avanposturi a unor centre de negot din- 
tre care unele au sfârşit prin a deveni nucleul unor socie- 
táti autonome din punct de vedere politic. Aşa cum 
suedezii au putut să lupte şi în apus, iar danezii şi în 
răsărit, coloniştii au fost capabili să organizeze adevărate 
cuceriri politice, iar negustorii s-au putut comporta uneori 
ca nişte bandiții; o distincţie netă nu poate fi făcută între 
aceste categorii de expediţii, care au însă meritul de a 
scoate în evidenţă obiectivele esenţiale pe care le-au 
urmărit vikingii. 


Norvegienii. Implantati solid de câteva generaţii pe 
toată întinderea litoralului scoţian şi stăpâni ai acestor 
mări dificile, norvegienii au fost la originea raidurilor, fiind 
primii scandinavi care au ilustrat condiţia formidabilă a 
vikingului. Mai întâi au avut loc raziile (strandhógg) sau 
atacul armat întreprins în mod surprinzător împotriva 
litoralului şi a împrejurimilor sale imediate. În primăvara 
anilor 793, 794 şi 795 sanctuarele şi mănăstirile de la 
Lindisfarne, Jarrow, Monkwearmouth, Rechru, Saint- 
Patrick şi Saint-Colomban au constituit ţinta atacurilor pe 
cât de subite, pe atât de devastatoare. Situate în insulele 
Mării Nordului şi ale Mării Irlandei, aceste mănăstiri, cu 
excepţia celei de la Monkwearmouth, care a fost singura 
în măsură să reziste, au fost jefuite de relicve, de tezaure 
şi au fost lăsate în ruine de către prădători, care au pornit 
imediat în larg; supraviețuitorii şi-au datorat salvarea tem- 
porală unei fugi precipitate, ceilalţi călugări rămaşi la fata 
locului fiind ucişi. Timp de mai mult de o sută de ani 
aceeaşi scenă avea să se repete: corăbii cu capete de 
dragon, dotate cu o velă rectangulară, apăreau de la ori- 
zont şi aduceau la tárm hoarde de războinici sălbatici 
agitând în aer securi şi săbii; înainte ca rezistenţa să poată 

fi organizată, aceştia ucideau pe toţi bărbaţii în putere, 
jefuiau casele şi edificiile religioase, apoi le incendiau şi se 
retrăgeau la corăbii ducând cu ei femei şi animale. 

Oricât de spectaculoase au fost aceste operaţiuni prin 
brutalitatea lor fulgerătoare, ele nu au constituit decât pre- 
figurarea marilor acţiuni din secolul al IX-lea. În anul 809 
începe ofensiva generalizată împotriva Irlandei. Nenumă- 
ratele mănăstiri, adesea peste măsură de bogate, 
păşunile mánoase ale acestei insule cu o climă deosebit 
de blândă, nu au putut să nu atragă lăcomia oamenilor 
Nordului, locuitori ai stâncilor neospitaliere din Shetland şi 
Orcade. Rivalitatea clanurilor care duceau dintotdeauna 
războaie fratricide între ele a lăsat marea insulă verde 
pradă unui invadator hotărât şi obişnuit cu pericolele mării. 
Dacă este să dăm crezare Analelor de la Ulster, asaltul 
viking a fost de o forţă irezistibilă: 


„Marea a aruncat asupra Erin-ului valuri de invadatori; nici un 
port, nici un refugiu maritim, nici un castel, nici o fortăreață nu a 
fost la adăpost de flotele vikingilor.” 


În anul 839, un conducător decis, Thorgisl (Porgisl) a 
luat conducerea unei flote impunătoare, a debarcat în nor- 
dul Irlandei şi a făcut nu numai să fie rapid cucerită întrea- 
ga insulă, dar i-a adus şi pe toţi vikingii la ascultare. 
Proclamându-se rege, şi-a stabilit reşedinţa la Dyflin — 
actualul Dublin — a distrus Armagh, lăcaşul de cult prin 
excelenţă al Irlandei şi a încercat să impună cultul lui Thor 
(Por). Acest fanatism religios i-a atras sfârşitul şi, în 844, 
irlandezii revoltați au reuşit să-l captureze şi să-l înnece în 
Loch Nair. Aproximativ în această perioadă, în insulă şi-au 
făcut apariţia vikingii danezi. Aliindu-se cu irlandezii, au 
provocat o gravă înfrângere norvegienilor în 851. Norocul 

armelor s-a schimbat curând în favoarea norvegienilor 
care, sub conducerea fermă alui Olafr inn hviti, şi-au asi- 
gurat din nou stăpânirea asupra Irlandei. Timp de două 
zeci de ani Olafr a domnit la Dublin, iar fratele său Ivar la 
Limerick. După înapoierea celui dintâi în Norvegia, către 
870, ultimul a domnit asupra întregii insule. Sfârşitul seco- 
lului a fost martorul unor bătălii numeroase care au opus 
pe norvegieni unii altora sau danezilor stabiliţi, sub con- 
ducerea lui Halfdan in svarti, in Anglia de Nord. Toate 
aceste lupte între conducătorii „albi”, adică norvegieni şi 
cei ,negri", adică danezi, potrivit poreclelor folosite de 
vikingi, au slăbit pentru un timp pe ocupanţii scandinavi şi 
irlandezii au recucerit Dublinul în anul 901. Repliati în 
bazele din Anglia septentrională, norvegienii şi-au pregătit 
reîntoarcerea ín Irlanda: în 919 au făcut un masacru 
îngrozitor în rândul irlandezilor înfrânți la Climashogue. 
Timp de mai mult de o jumătate de secol dinastia lui Ivar 
va cunoaşte un destin strălucitor. Imperiul său se va 
întinde adesea pe cele două ţărmuri ale Mării Irlandei 
înglobând insula Man si Anglia Occidentală. Civilizatiile 
celtă şi cea scandinavă s-au întrepătruns, aşa cum o arată 
descoperirile făcute în necropolele din Norvegia şi Irlanda. 
Sfârşitul secolului al X-lea a văzut chiar creştinismul 
câştigând adepţi în rândul regilor norvegieni, precum renu- 
mitul Olafr Kvaran care trebuie să fi murit, convertit, în 
mănăstirea de la lona, în 981. Acesta a fost finalul puterii 
ofensive a vikingilor în Irlanda şi în anul 1000 conducătorul 
celt Brian Boroimbe a recucerit întreaga insulă şi s-a 
proclamat rege la Dublin. 

Pe lângă această acţiune politică (care timp de două 
secole trebuie să fi făcut din Scoţia, din Irlanda şi din 
cea mai mare parte a Angliei un imperiu scandinav), 
se înscriu raidurile care, deşi izolate, nu au fost mai puţin 

caracterizate de un curaj deconcertant. Vikingii norvegieni 
au depăşit rapid limitele regiunii Cornwallis, pentru a se 
stabili în Bretania. În anul 843 au jefuit oraşul Nantes, apoi 
şi-au stabilit o bază permanentă în insula Noirmoutier. 
Este epoca în care, de la Walcheren până în Camague, 
vikingii şi-au luat precautia vicleană de a se retrage în 
insulele de la vărsarea marilor fluvii occidentale: la 
adăpost de orice surpriză, au putut controla navigația de 
coastă şi au putut pregăti pătrunderea în interiorul conti- 
nentului, urcând după bunul plac pe cursul fluviilor si al 
afluenților acestora. Ajunşi în punctul în care navigația 
înceta să mai fie posibilă, îşi stabileau o tabără fortificată 
sau verk. Astfel au stat lucrurile la Noirmoutier: din 
această insulă norvgienii au controlat transportul sării şi 
vinurilor pe mare, au urcat pe Loira şi pe afluenții acesteia 
depăşind Tours, dispersându-se asupra întregii zone cen- 
trale a Franţei, asupra bazinului parizian şi a Bretaniei 
pentru a da ajutor, dacă se ivea ocazia, danezilor veniţi pe 
valea Senei. Mai târziu trebuie să se fi stabilit în acelaşi 
mod în insula Groix, unde a fost scos la lumină un tumul 
funerar conţinând resturile unei nave, scuturi, arme, 
ustensile casnice şi ţesături brodate cu aur. 


Înaintând mereu mai departe spre sud, vikingii norvegieni au 
atins în 844 țărmurile Spaniei, dar, respinşi în fata oraşului La 
Coruna, s-au îndreptat spre Lisabona, pe care au cucerit-o. 
Aceeaşi soartă a fost rezervată Cadixului si Sevillei, în însăşi 
inima Califatului de Cordoba, aflat atunci la apogeul puterii sale. 
În secolul al X-lea, noi raiduri au condus pe norvegieni pe coas- 
tele Asturiilor, unde au atacat sanctuarul Sfântului lacob de 
Compostella. Lisabona le-a cunoscut din nou furia şi nici chiar 
țărmurile mediteraneene ale Africii nu au fost crutate, după cum 
stau mărturie monedele de argint bătute în Africa de arabi ce au 
fost descoperite în Norvegia Occidentală. 

Colonizarea Atlanticului de Nord de către norvegieni 
constituie fără îndoială aspectul cel mai uimitor al aventurii 
vikinge. Aceasta i-a condus străbătând unul din oceanele 
cele mai periculoase ale globului, printre furtuni si gheturi 
plutitoare până la porţile Lumii Noi, cu cinci secole înainte 
de Cristofor Columb. Este foarte probabil ca, încă de la 
începutul secolului al IX-lea, câteva familii norvegiene să 
se fi stabilit în insulele Feroe, gonindu-i pe cei câţiva pust- 
nici celti la care geograful irlandez Dicuil făcea aluzie în 
825. Însă, pentru a vedea colonizarea norvegiană luându-şi 
cu adevărat avânt, a fost nevoie să se aştepte până la 
bătălia navală de la Hafrfjord, în 872, care a opus lui 
Haraldr inn Harfragri pe toti rivalii săi: înfrânți categoric, 
aceştia din urmă au ales calea exilului şi câţiva dintre cei 
mai bogaţi si mai vestiti şefi norvegieni au luat calea mării 
însoţiţi de familii şi supuşi. Cartea colonizării sau 
Landnămăbok, compilată la începutul secolului al XIII-lea 
în continuarea lucrării /slendingabok a preotului Ari, a 
retrasat cu o concizie circumstanţiată istoria a patru sute 
dintre aceşti pionieri. Caracteristic acestor aventuri regale 
de-a lungul Atlanticului de Nord este periplul lui Audr en 
diupudga: aceasta, soţie a lui Olafr inn hviti, a părăsit 
Dublinul la moartea soţului şi s-a instalat în Caithness la 
fiul său, Thorsteinn raudr, care domnea atunci asupra 
Scoției. Când Thorsteinn şi-a găsit la rândul său moartea 
în luptă, Audr a plecat din nou pe mare şi s-a stabilit vre- 
melnic în Orcade; după ce şi-a căsătorit una dintre nepoa- 
te, s-a îndreptat spre Feroe, înainte de a ajunge în final în 
Islanda. Acolo şi-a schimbat de patru ori reşedinţa înainte 
de a-şi construi reşedinţa la Hvammi în apropiere de care 
a înălțat o cruce „căci era botezată şi foarte credincioasă” 

Cucerirea ținuturilor islandeze (sau Landnam) s-a deru- 
lat între 870 şi 930: mai mult de 10 000 de colonişti au 

debarcat de-a lungul acestei perioade pe țărmurile 
„insulei de gheaţă şi de foc” De timpuriu au trebuit să 
gonească pe rarii papa sau călugări irlandezi care îi pre- 
cedaseră şi, în secolul al X-lea, întregul perimetru al 
țărmului era colonizat. Ritualul landnam-ului ne este bine 
cunoscut: atunci când la capătul unei lungi şi întotdeauna 
periculoase călătorii anumite semne indicau proximitatea 
uscatului se lansau doi corbi aflaţi la bord; dacă aceştia nu 
se întorceau, se pornea către punctul dinspre orizont unde 
păsările dispăruseră. O dată ce insula era la vedere, se 
aruncau în apă tárugi de lemn (innstafar) smulşi din 
locuinţa abandonată în Norvegia şi acolo unde aceştia 
erau purtaţi la țărm de către curenţi şi de voinţa zeilor se 
construia /anghallr, marele edificiu colectiv, cu dependin- 
tele acestuia şi, în grabă, se delimita noul domeniu, care 
se întindea cel mai adesea de la țărm până la muntele cel 
mai apropiat, limitat în lateral de două cursuri de apă 
izvorâte din ghețarii interiori. 


În primele faze ale landnam-ului, aceste grupuri au format 
mici societăţi independente, aflate sub autoritatea unui godi, în 
egală măsură conducător temporal şi religios. Apoi afluxul unor 
noi colonişti — Islanda număra mai mult de 30 000 de locuitori 
în anul 1000 — a făcut necesară existenţa unor structuri unifi- 
cate: insula a fost împărţită în patru teritorii federate. Althing, 
parlamentul şi tribunalul suprem, a fost creat în 930. Noii veniţi 
au păstrat modul de viaţă pe care îl cunoscuseră în Europa, aşa 
după cum conservaseră în mare măsură legislaţia şi religia stră- 
moşilor. Se ocupau de creşterea vitelor şi pescuit, se întorceau 
de bună voie pe continent, fie pentru că aveau interese de 
apărat, fie pentru a lua parte la expediţii vikinge, şi adesea se 
certau între ei în legătură cu păşunile şi cu vitele, ducând 
războaie necruțătoare între clanuri. Povestirile nordice (saga) 
zise ale islandezilor au amplificat, două secole mai târziu, 
amintirea faptelor şi istoriilor devenite curând legendare. 

Până atunci norvegienii au colonizat doar ţinuturi pe 
care le stăpâneau câţiva rari locuitori celți. Islanda le va 
furniza rampa de lansare a uneia dintre cele mai fabu- 
loase aventuri ale omului occidental. În anul 886, după 
câte se pare, un colonist pe nume Gunnbjórn a fost sur- 
prins cu ocazia unei traversări din Norvegia în Islanda de 
o furtună îngrozitoare; după săptămâni de plutire în derivă 
către vest a văzut munţi uriaşi acoperiţi de gheturi unde nu 
a putut să acosteze. Timp de un secol norvegienii şi-au 
transmis amintirea acestei descoperiri pe cale orală astfel 
încât, atunci când, în 982, Eirikr inn raudi a fost con- 
damnat la trei ani de exil pentru omicid de un tribunal 
islandez, s-a decis ca acesta să plece în căutarea legen- 
darei regiuni de la apus. Aspectul neospitalier al coastei 
de est a Groenlandei l-a convins să nu acosteze, a dublat 
capul Farvel si a mers să ierneze în profunzimea fjor- 
durilor de pe coasta de vest. La întoarcerea în Islanda a 
lăudat bogăţiile „ţării verzi” — botezată astfel de către 
Eirikr — şi a pus pe picioare o expediţie pentru a o colo- 
niza. În primăvara anului 985, 25 de nave pline de bărbaţi, 
de femei, de vite, de lemn şi alte bunuri indispensabile au 
plecat de pe pantele de la Snaefellsjókull. Cincisprezece 
corăbii au ajuns, la capătul unei navigări pline de pericole, 
la Tunugdliarfik şi cei care au debarcat au întemeiat 
aşezarea de la Brattahlid. Timp de patru secole, descen- 
dentii acestor pionieri au trăit în sud-vestul groenlandez de 
pe urma creşterii animalelor, a pescuitului şi a vânătorii. 
Migrând din fjord în fjord, au constituit două colonii, cea de 
Apus şi cea de Răsărit, ultima de departe cea mai pros- 
peră. Aceasta a numărat până la 190 de ferme, 12 biserici 
şi 2 mănăstiri. În 1124, o episcopie a fost creată la Gardar 
— actualul Igaliko — centru comercial care a cunoscut o 
bogăţie dificil de imaginat la poalele ghețarilor; aici a fost 

construită o catedrală, cu puţin mai mică decât cea de la 
Trondheim — cea mai mare din Nord — flancată de clădiri 
administrative şi antrepozite. În ciuda unei naturi extrem 
de ostile, literatura a putut totuşi să înflorească, după cum 
o dovedesc poemele edice concepute în Groenlanda pre- 
cum, foarte probabil, Atlamal, afirmând astfel în ochii pos- 
teritátii extraordinara vitalitate a rasei vikingilor. 

Nimeni nu ştie care a fost sfârşitul acestei acţiuni de 
colonizare. În faţa uneia dintre cele mai tragice enigme ale 
istoriei, arheologul norvegian Helge Ingstad a sugerat că 
ultimii supraviețuitori, slăbiţi în urma căsătoriilor con- 
sangvine, descurajati de un climat din ce în ce mai ostil, ar 
fi emigrat către 1350 spre America. Astăzi dubiile cu privire 
la identitatea între Vinland şi coasta nord-estică a Statelor 
Unite par să fie înlăturate de dovezile adunate cu răbdare. 


În saga şi în thoettr-ul islandez, scrise mult înainte de epoca 
lui Cristofor Columb, se vorbeşte într-un limbaj deja foarte 
explicit prin exactitatea topografică stupefiantă a descrierilor. 
Importul de mărfuri specifice Americii via Groenlanda, despre 
care stau mărturie în Evul Mediu arhivele de la Bergen şi de la 
Trondheim, descoperirea unui vârf de săgeată indian şi a unei 
bucăţi de metaantracit provenind din Rhode Island — după cum 
afirmă în unanimitate geologii — în ruinele casei ocupate la 
Sandnes în Groenlanda de către Thorfinn Karlsefni şi, în ultimă 
instanţă, scoaterea la lumină a unei aşezări nordice de către 
Helge Ingstad la Anse aux Meadows în colţul nordic al insulei 
Terra Nova, aduc de acum înainte a cvasi-certitudine în această 
problemă: vikingii au descoperit într-adevăr America. De altfel 
de ce aceşti navigatori întreprinzători după ce străbătuseră trei 
sferturi din Atlanticul de Nord, s-ar fi oprit în drum, în timp ce 
vânturile dominante dinspre nord-est, curentul rece care 
coboară dinspre Groenlanda spre estuarul Sfântului Laurenţiu şi 
şiragul de arhipelaguri al continentului nord-american îi invitau 
cu insistenţă? 

Colonizarea Vinlandului a fost întreprinsă, la o scară 
mai redusă, precum cea a Groenlandei. În 986, un oare- 
care Bjarni Herjolfson, pornind dinspre Islanda către 
Groenlanda, a rătăcit calea din cauza unei furtuni şi purtat 
mereu mai departe spre vest, a zărit în trei rânduri ţărmul, 
când acoperit de păduri, când dominat de ghețari. 
Paisprezece ani mai târziu, Leifr, fiul lui Erik cel Roşu, a 
cumpărat corabia lui Bjarni şi a părăsit Groenlanda însoţit 
de 35 de oameni. Pornind către vest a regăsit plaja domi- 
nată de ghețari — fără îndoială actuala Island of 
Resolution, la sud de Ţara Baffin — apoi a pornit spre sud 
cu ţărmul Labradorului la tribord. A zărit un ţinut întins 
acoperit de păduri dese pe care l-a numit Markland. La 
două zile distanţă, a pătruns într-un golf imens, unde se 
afla o insulă înverzită, străbătută de râuri pline de peşti şi 
acoperită cu o pădure de artari. Pe această insulă — 
foarte probabil Terra Nova — a iernat în colibele constru- 
ite din lemn obţinut din pădurile învecinate. Îngheţul era 
necunoscut în acele locuri, iarba nu se acoperea cu 
zăpadă niciodată iarna, somonii din torente şi din mare 
erau cei mai mari pe care îi văzuse vreodată si, în timpul 
zilelor cele mai scurte, soarele răsărea la est-sud-est şi 
apunea la vest-sud-vest. Saga, în care astfel de detalii 
abundă, alături de multe altele, aminteşte că într-o zi un 
german pe nume Tyrkir, trimis în recunoaştere, a 
descoperit viile sălbatice şi s-a întors destul de ametit. 
Primăvara, după ce au încărcat navele cu lemn şi cu 
struguri, expediţia s-a întors în Groenlanda, iar Leifr a 
numit noul ţinut Vinland sau tara vinului. 

Putin timp după aceea, un alt fiu al lui Erik cel Roşu, pe 
nume Thorvaldr, a luat una din corăbiile fratelui său şi a 
pornit împreună cu 30 de camarazi către Leifsbuidir, coli- 
bele lui Leifr. A petrecut două ierni consecutive profitând 

de vremea bună pentru a urca pe estuarul Sf. Laurenţiu, 
iar în anul următor pentru a coborî spre sud. În cursul 
acestor recunoasteri, scandinavii s-au ciocnit de indieni, 
pe care i-au descris prin numele pitoresc de Skrazling 
(strâmbii) Au făcut un mare masacru în rândul acestora, 
dar Thorvaldr a fost ucis de o săgeată. A fost înmormântat 
pe un promontoriu, iar expediţia, încărcată cu lemn şi cu 
struguri s-a înapoiat la Brattahlid. 

Marea tentativă de colonizare a avut loc către anul 
1000, sub conducerea islandezului Thorfinn Karlsefni, 
care a pornit cu trei nave, ducând cu el 160 de bărbaţi şi 
femei, vite şi ustensile drept bagaj. Este neîndoielnic că 
aceşti pionieri aveau intenţia să se stabilească definitiv în 
America. A fost urmat un itinerar de-a lungul Labradorului 
şi, depăşind estuarul Sf. Laurenţiu, s-a mers să se ierneze 
într-una din insulele din apropierea tármurilor, lovită de 
curenţi puternici. larba se găsea din abundență, ouăle 
păsărilor depuse chiar pe sol erau atât de numeroase 
încât nu puteau fi evitate în timpul mersului. Totuşi, foame- 
tea a întunecat sfârşitul primei ierni, iar disensiuni apărute 
în urma unei ostilitáti latente între creştinii şi păgânii din 
expediţie au condus la defecţiunea lui Thorhallr care, 
însuşindu-şi o corabie, a traversat fără escală oceanul, 
împreună cu opt oameni, până în Irlanda. larna următoare 
i-a găsit pe colonişti stabiliţi mai la sud, poate pe ampla- 
samentul de astăzi al Newportului. Cu indienii intretineau 
schimburi; lui Karlsefni i s-a născut un fiu, dar relaţiile au 
sfârşit prin a se strica şi o bătălie de amploare a opus pe 
scandinavi indigenilor, fără îndoială din tribul algonquinilor. 
Deşi învingător, Karlsefni a considerat că este mai înţelept 
să renunţe la colonizarea prevăzută şi, prin urmare, a fost 
luată calea mării, cu o încărcătură de lemn, struguri, grâu 
sălbatic şi blănuri. Una dintre corăbii, a cărei cocă era 

putredă, s-a scufundat şi doar nava lui Karlsefni a ajuns în 
Groenlanda. 

Alte expediţii către Vinland trebuie să fi avut loc, pre- 
cum cea a lui Freydis, fiu natural al lui Erik cel Roşu, dar 
a cărui povestire este prea încărcată de fapte neverosimi- 
le pentru a avea credit. Pe toată durata Evului Mediu, 
schimburi sporadice, care au folosit Gardarul drept placă 
turnantă, au adus fără îndoială produse americane până 
în Norvegia, dar tradiţia s-a pierdut cu mult înainte de 
zilele lui John Cabot. Totuşi, nu în întregime, aşa cum ne 
îndeamnă să ne gândim anumite hărţi islandeze de la 
începutul secolului al XVI-lea care contin precizări 
neobişnuite în epocă în privinţa tármurilor americane. 


Danezii. Vikingii norvegieni, ca şi vikingii suedezi, au 
putut să caute câştigul în regiuni ale lumii practic pustii sau 
foarte slab organizate politic. Danezii, în schimb, se aflau 
închişi în colţul sud-vestic al Balticii: la răsărit suedezii 
luaseră iniţiativa, la sud puternice popoare slave erau 
decise să se apere, către apus Imperiul carolingian fortifi- 
case Frisia şi întreținea flote în Marea Nordului. 

Apele Strâmtorii Kattegat deveniseră periculoase, atât 
datorită prezenţei unor numeroase bancuri de nisip, cât şi 
a amenințării permanente constituite de piraţii norvegieni. 
Expansiunea daneză nu se putea face deci decât 
îndepărtând bariera pusă de Carol cel Mare şi aliaţii săi 
slavi şi frisoni la baza lutlandei. O asemenea acţiune nu 
putea lua în calcul nici improvizatia, nici jumátátile de 
másurá; nu putea fi rezultatul unor indivizi izolati care ata- 
cau surprinzátor, ci trebuia in mod necesar sá aibá un 
caracter amplu si durabil. Din acest motiv, spre deosebire 
de norvegieni si de suedezi, vikingii danezi au actionat in 
formatii compacte, plasate sub autoritatea regilor sau a 

unor conducători foarte influenţi, care făceau apel la trupe 
temeinic antrenate dintre care unele, alese cu foarte mare 
grijă, erau cantonate în tabere militare organizate cu o 
rigoare demnă de cea romană. 

începând cu sfârşitul secolului al Vill-lea, regele 
Godfred, a cărui putere se exercita din Scania până în 
Schleswig, a construit întăritura numită Danevirke la baza 
Peninsulei lutlanda. La adăpostul acestui paravan de 
pietre, de pământ si de tárusgi, danezii au putut pregăti 
asaltul împotriva Germaniei de Nord. La începutul secolu- 
lui al IX-lea, trupele lui Godfred au trecut la atac în direcţia 
sud-est, lovindu-i pe venzi si obotriti şi distrugând oraşul 
slav Reric. Ín anul 810, danezii au construit o flotá de 200 
de corăbii si au asaltat coastele frisone; au forţat întăritu- 
rile carolingiene, au ocupat Frisia şi au impus un tribut de 
200 de livre de argint. Godfred a fost însă asasinat la insti- 
garea lui Carol cel Mare, în cursul aceluiaşi an, iar Ludovic 
cel Pios a reuşit să ţină în frâu presiunea daneză până în 
834. Rivalităţile care au opus în Danemarca pe diferitii 
pretendenți la tron explică în parte absenţa marilor expe- 
ditii în toată această perioadă. 

Începând cu 834, danezii se lansează în cucerirea 
Occidentului. Dorestad, cel mai mare centru comercial al 
Europei septentrionale, emporium al imperiului, a fost 
jefuit. Câţiva ani mai târziu, împăratul Lothar a trebuit să 
cedeze fraţilor Rorik şi Harald insula Walcheren, care con- 
trola estuarele Meusei şi Rinului. În 845, regele Horik a 
trimis o flotă de mai multe sute de corăbii, care a urcat pe 
cursui Elbei şi a jefuit Hamburgul. Dar, din 840, vikingii 
danezi cărora, ocazional, li s-au alăturat norvegienii şi 
suedezii, au început invazia Franţei şi Angliei: Rouen, 
Paris — memorabil rămâne atacul condus sub ordinele 
celebrului Ragnar Lodbrog în 845 — Chartres şi Tours 


36 


sunt tinta unor atacuri repetate şi devastatoare. Carol cel 
Pleşuv, a cărui autoritate asupra Franţei fusese recunos- 
cută în 843 prin tratatul de la Verdun, s-a străduit să 
oprească valurile vikinge, aparent inepuizabile. Uneori a 
negociat, oferindu-se să plătească invadatorilor tributuri 
grele, cunoscute în epocă sub numele de danegeld, alte- 
ori a înmulţit fortificațiile defensive, luând în calcul con- 
struirea unor poduri pentru a bara fluviile, precum cel de la 
Pitres, în apropiere de Rouen, altă dată a cumpărat ser- 
viciile altui şef viking pentru a-l face să lupte împotriva pro- 
priilor săi compatrioți. Aşa s-a întâmplat în 860: în scopul 
de a-i îndepărta pe vikingii retraşi în insula Jeufosse, de 
unde lansau atacuri împotriva Parisului şi a Franţei de Est, 
Carol cel Pleşuv a oferit 5000 de livre de argint lui Weland, 
care conducea o flotă de 200 de nave. Timp de şapte ani, 
armatele france şi aliaţii lor de ocazie şi-au conjugat efor- 
turile împotriva bazei vikinge, care însă a ţinut piept. Din 
878 evenimentele au luat o turnură catastrofică pentru 
locuitorii din Franţa, din Belgia si din Germania. Înfrânţi în 
Anglia, danezii şi-au îndreptat eforturile spre continent: 
urcând pe cursul fluviului Escaut, au ajuns la Gand şi s-au 
răspândit în întreaga Europă Occidentală. Victoria 
obţinută în 881 pe Somme de Ludovic, nepotul lui Carol 
cel Pleşuv, a rămas fără urmări; Carol cel Gros, în două 
rânduri — la Esloo în apropiere de Maastricht, în 882, şi în 
faţa Parisului, în 884, în ciuda curajoasei rezistenţe a con- 
telui Odo — a preferat să cedeze, să plătească tribut şi să 
lase cale liberă vikingilor, deşi aceştia erau inferior nume- 
ric. Timp de treisprezece ani, „marea armată” a danezilor 
a jefuit şi a obţinut răscumpărări după bunul plac. Un 
cronicar afirmă: 

„Nu exista drum care să nu fie presărat cu morţi, nefiind 
crutati nici măcar preoţii, femeile şi copiii. Disperarea a pus 
stăpânire pe toti şi se părea că toti creştinii trebuiau să piară.” 


Doar în 892 vikingii s-au domolit, înfrânți nu atât de 
duşmanii lor, cât de foamete şi epidemii. Înfrângerile 
suferite de danezi în 890, la Louvain şi în Bretania, şi mai 
ales prăbuşirea dinastiei domnitoare, înfrânte de suedezi, 
care şi-au întins stăpânirea asupra Danemarcei meridio- 
nale, vor pune capăt raidurilor vikingilor danezi în Franţa. 
Ultimul episod urma însă să se desfăşoare: constituirea 
ducatului Normandiei, la începutul secolului al X-lea. 
Apartenența etnică a actorului principal, Göngu Hrolfr, 
numit foarte curând Rollo, rămâne foarte controversată: 
danez sau norvegian? Textele islandeze, precum saga 
Orcadelor, care îl prezintă drept frate al lui Ivarr, căzut 
alături de Harald al Norvegiei în Orcade, înclină spre a 
doua ipoteză. Pare incontestabil că în marea sa majoritate 
oastea îi era alcătuită din vikingi danezi. Anii 900 l-au găsit 
pe Rollo şi oamenii săi luptând pe valea Senei, cu rezul- 
tate schimbătoare. Nesperând să poată pacifica vreodată 
cursul inferior al Senei, Carol cel Simplu a luat hotărârea 
de a abandona întreaga regiune în favoarea şefului viking, 
pe care şi l-a făcut vasal. Este probabil că episcopul Witon 
de Rouen a servit drept intermediar: îl cunoştea pe Rollo, 
care era adevăratul stăpân al oraşului său, şi a ştiut să dis- 
cearnă dorinţa acestuia de cumintire si de dobândire a 
unei puteri legitime. Raționamentul s-a dovedit just: în 
912, Rollo a îmbrăţişat oficial religia creştină, după ce cu 
un an înainte fusese făcut duce al Normandiei prin tratatul 
de la Saint-Clair-sur-Epte. De la Bresle la Rance, pe toată 
faţada Mării Mânecii, un fief teoretic dependent de regele 
Franţei fusese creat în scopul fixării invadatorilor şi al 

plasării unui stat tampon între lumea vikingă şi Franţa. 
Rollo şi-a îndeplinit angajamentele şi a făcut să fie respec- 
tată autoritatea lui Carol cel Simplu în întreaga Franţă de 
Apus, uneori cu ajutorul norvegienilor, a căror urmă s-a 
crezut că poate fi găsită în Cotentin. 

Prima perioadă a ducatului Normandiei ilustrează pro- 
cesul de colonizare vikingă într-o manieră foarte instruc- 
tivă. Vechii luptători s-au întors la lucrul pământului, 
fiecare bărbat primind stăpânirea unui mannshlutr — 
echivalentul mansloth-ului din Norfolk si Yorkshire — adică 
„partea bărbatului” O legislaţie inspirată de modelul scan- 
dinav a reglat raporturile dintre indivizi şi a fost folosită 
pentru a impune siguranţa în provincie. Țăranul normand 
din Evul Mediu, posesorul liber al unui lot de pământ, 
poate fi privit, datorită practicii jurătorilor, ca un îndepărtat 
descendent al odalsbondi-ului păgânismului nordic; 
culegerea de legi din secolul al XIII-lea intitulată Le Grand 
Coutumier, Diploma normanzilor (Charte aux Normands) 
din 1315 si dreptul cutumiar încă în vigoare în insulele 
anglo-normande conţin vestigii ale îndepărtatei legislații 
scandinave. În această epocă în care peste tot în altă 
parte domneau dezordinea şi violenţa, îl vedem pe Rollo 
măsurând cu frânghia pământul pe care l-a acordat oame- 
nilor săi: acest gest, amintit de Dudon de Saint Quentin, 
are valoare simbolică. 

În sânul noului ducat s-au dezvoltat două mari oraşe: 
Rouen, care a devenit capitala politică şi religioasă, şi 
Bayeux, care a rămas fidel vreme îndelungată limbii 
nordice şi unde a fost trimis pentru a o învăţa Guillaume 
„Spadă Lungă”. Vikingii nu au întârziat să se amestece cu 
populaţia galo-romană şi saxonă. Rollo, prin căsătoria 
dupa obiceiul danez cu Popa, fiica contelui Béranger, a 
dat un exemplu. Aportul sângelui nordic trebuie să fi fost 

considerabil, căci până în zilele noastre locuitorii Norman- 
diei au păstrat caractere rasiale specific scandinave. 
Limba a conservat, la rândul ei, urma originilor nordice ale 
ducatului: destul de rare în domeniul agricol — să notăm 
în treacăt un cuvânt precum gernotte — cuvintele scandi- 
nave abundă în domeniul maritim, în cel al manevrelor 
navigaţiei, al peştilor şi algelor şi chiar al elementelor 
marine, ca de exemplu esneque, quille (chilă), tillac 
(punte), tribord, horfi, varech (anumite specii de alge), 
grune, hoc, nez (proră), ras (plută), vic etc. 

Toponimia şi patronimia regională ne-au transmis, sub 
o formă fosilizată, o abundență surprinzătoare de rădăcini 
scandinave, fie ca element simplu, fie în formă compusă 
sau derivată: bekkr a devenit -bec, ca în cazul Caude- 
bec-ului, by, -bu(t), ca la Carquebut, both, -beuf, ca la 
Elbeuf, dalr, -dalle, ca de exemplu la Oudalle, heimr, -ain, 
ca la Hupain, holmr, -homme, precum la Robéhomme sau 
Grand-Couronne (vechiul Corolme), ho/r, -houl, ca la 
Houlgate, /undr, -londe, ca la La Londe, torp, -tour, la 
Tourlaville, toft, -tot, ca la Yvetot, thveit, -tuit, ca la Aptuy; 
kollr se întâlneşte la Corneville etc. Numele de familie sunt 
adesea, chiar fără ştiinţa deţinătorilor lor, transcrierea mai 
mult sau mai puţin alterată, dar integrală, a unor autentice 
nume vikinge: Angot pentru Asgautr, Anquetil pentru 
Asketill, Azor pentru Audr, Hérou pentru Harladr, Néel sau 
Niel pentru Nial, Rou pentru Rolfr, Tougard pentru 
Thorgardr, Touroud pentru Thorgil, Turgis pentru 
Thorgeir, Turgot pentru Thorgautr, Vigot pentru Vigautr 
etc. Si tocmai din acest insolit dar dinamic amestec de 
limbi si de rase îşi are originea ducatul Normandiei despre 
care s-a spus că a constituit primul stat modern al 
Occidentului şi care după 1066 s-a extins peste litoralul 
Mării Mânecii pentru a subjuga întreaga Anglie şi o bună 

parte a Franţei timp de mai multe secole. Acestui succes 
strălucitor nu i-au rămas străine virtuţi precum curajul, 
organizarea militară şi politică, acţiunea în acelaşi timp 
temerară şi calculată. 

Punând picorul pe ţărmul Angliei, descendenţii da- 
nezilor, deveniți între timp normanzi, au reinnodat legătura 
cu strămoşii lor: insula Albionului a constituit, de la înce- 
putul epocii vikinge, obiectivul principal al danezilor. 
Metodele de implantare au fost aceleaşi cu cele practicate 
în Franţa, dar au condus la rezultate sensibil diferite. 
începând cu 835 şi pe durata celor treizeci de ani care au 
urmat, flotele daneze au luat cu asalt estuarul Tamisei. Şi 
aici a fost pusă în aplicare politica insulelor: Thanet şi 
Sheppey au fost de timpuriu transformate în tabere 
întărite, din care au fost lansate atacuri tot mai puternice 
împotriva ținuturilor înconjurătoare. Către 850, Rorik, con- 
ducător viking stabilit definitiv în Frisia, dar mergând să 
ierneze în acel an în insula Thanet, a jefuit Canterbury şi 
Londra. Totuşi, regele Wessex-ului, /Ethelwulf, a reuşit să 
bareze drumul danezilor care, pentru un timp, au părut să 
renunțe la forțarea cursului Tamisei. 

Această lovitură dată pătrunderii vikinge în Anglia a stat 
fără îndoială, la originea uneia dintre cele mai spectacu- 
loase aventuri din epocă: raidul lui Bjorn Jarn-sida şi a lui 
Haastein, mai bine cunoscut sub numele de Hastings. 


În scopul de a-i ţine sub arme pe oamenii lor condamnaţi la 
inactivitate în insula Thanet, cei doi conducători danezi au armat 
în 859 o flotă de 62 de corăbii şi au pornit spre sud. Au trecut 
prin strântoarea Gibraltar, au jefuit oraşul Algesiras, apoi au 
atins ţărmul marocan la Neckor înainte de a naviga către 
Baleare. S-au stabilit apoi în Camargue, hártuind ţinuturile înve- 
cinate şi valea Rhónului. În 860, au ajuns în Italia şi au asediat 
oraşul Luna, astăzi dispărut: bogăţia bisericilor şi a palatelor de 

marmură le-a înflăcărat imaginaţia deoarece au confundat Luna 
cu Roma. Nereuşind să treacă de fortificațiile oraşului, vikingii 
au recurs la o stratagemă rămasă celebră: pretinzând că şeful 
lor Haastein tocmai murise şi că dorise o înmormântare 
creştină, au primit acceptul ca sicriul său să fie transportat în 
catedrală, unde o slujbă religioasă a fost celebrată de episcopul 
de Luna. În mijlocul ceremoniei, Haastein a tásnit din sicriul său, 
ia culcat la pământ pe cei care celebrau slujba, a distribuit 
armele ascunse în sicriu, iar oraşul a fost cucerit şi jefuit într-o 
clipă. Pisa a cunoscut aceeaşi soartă înainte ca danezii, puşi la 
încercare de climă, să treacă din nou prin strâmtoarea Gibraltar. 
Sfârşitul verii anului 862 a văzut revenind pe supraviețuitorii 
acestei acţiuni nebunesti. 


Din 865, asaltul împotriva Angliei s-a mutat mai spre 
nord. O mare armată, condusă de un strateg remarcabil 
pe nume lvar si de doi dintre fiii lui Ragnar Lodbrok, Ubbe 
si Halfdan, s-a nápustit asupra bazelor din East England, 
au devastat Northumbria si a cucerit Yorkul, la 1 noiembrie 
866. În anul următor Mercia a fost ocupată şi nevoită să se 
răscumpere, iar Nottingham cucerit. Victoria regelui 
fEthelred la Ashdown, în 871, nu a făcut decât să înce- 
tinească ritmul acestei expansiuni. larna 871-872 l-a găsit 
pe Halfdan instalat la Londra şi, la puţin timp, danezii erau 
instalaţi şi la Cambridge. Au făcut joncţiunea cu trupe 
debarcate pe litoralul Mânecii şi, pentru o vreme, Anglia 
întreagă a părut să fie în mâna vikingilor. Doar Alfred, 
regele Wessexului, a rezistat invadatorilor; abil — nu a 
ezitat să le cumpere neutralitatea când raportul de forte îi 
era prea nefavorabil — şi perseverent, a pornit să cuce- 
rească pas cu pas sudul Angliei. Profitând de pe urma 
disensiunilor dintre danezi, care îşi constituiseră mai multe 
mici regate, a reuşit să intre în Londra în 886. Şase ani 
mai târziu, o nouă mare oaste daneză şi-a făcut apariţia şi 

situaţia la sudul Tamisei abia dacă era consolidată la 
moartea lui Alfred, survenită în 899. 

Mai la nord începea ţara danezilor, numită în epocă 
Danelag:. de la limita septentrională a Yorkshireului — pe 
care o disputau norvegienilor si scotienilor — până la 
Tamisa, din East England până în Ţara Galilor se întindea 
un vast domeniu, colonizat metodic. În centrul acestuia se 
înălţau cinci oraşe fortificate: Derby, Leicester, Lincoln, 
Nottingham şi Stamford, pe care englezii le mai numesc 
încă five boroughs. Vikingii s-au transformat în agricultori, 
păstrându-şi legile, obiceiurile şi limba. Peste tot răsar 
astăzi urmele lingvistice ale colonizării nordice: numele de 
locuri în -by, -don şi -thorpe abundă, iar dialectele locale 
folosesc încă termeni specific danezi precum bigg (de la 
bygg, orz), bairn (din barn, copil), eng (de la engjar, pajişte 
îndepărtată de fermă), lathe (de la hlade, hambar), toft (de 
la toftr, ziduri de temelie) sau wang (de la vang, pământ de 
lucrat); alte supravietuiri amintesc de vechi obiceiuri scan- 
dinave, precum wapentakes (de la vapnatak, zgomotul 
armelor prin care oamenii liberi strânşi într-o adunare 
aprobau o decizie), thing-, în toponimele Thingoe sau 
Thingwall (de la thing, adunarea strânsă primăvara pe o 
înălţime) sau chiar şi Ridings din Yorkshire (de la thrithing, 
treimea). 

La începutul secolului al X-lea, danezii sunt redusi la 
defensivă. Lipsiti de întăririle din patria-mamá, cucerită în 
acel moment de suedezi, asaltati in nord de norvegienii 
veniti din Irlanda sub conducerea lui Ragnvald, ín 920, 
danezii au trebuit sá facá fatá atacului fiului lui Alfred cel 
Mare, Eduard, care înainta dinspre sud. În 927, acesta! a 

1 Lapsus calami, în 927 Eduard cel Bătrân era mort. Cucerirea 
York-ului şi victoria de la Brunanburh au aparţinut fiului său, Athelstan. 
(N.tr.) 

cucerit Yorkul şi, în 937, s-a găsit faţă în faţă cu norve- 
gienii, pe care i-a învins în legendara bătălie de la 
Brunanburh, numită Vinheidi în Saga lui Egil. Danezii au 
fost constrânşi să secondeze eforturile englezilor împotri- 
va duşmanului comun: norvegienii. După efemerul episod 
pe care l-a constituit domnia lui Eirikr Blodox (Eric „Secure 
Însângerată), rege norvegian stabilit în York şi vasal al lui 
fEthelstan, Anglia a fost temporar eliberată de ocupaţia 
vikingă. 

Secolul al X-lea a fost o perioadă dificilă pentru 
Danemarca şi, în consecinţă, puterea sa ofensivă s-a 
diminuat. Instalaţi la Hedeby, regele suedez Gnupa, apoi 
fiul său, Sigtryg, au exercitat asupra Danemarcei o autori- 
tate de fapt. Înfrângerea lor in fata germanului Henric 
Păsărarul a permis lui Gormr, întemeietorul dinastiei 
numită de Jelling, să recâştige în timpul domniei sale inde- 
pendenta Danemarcei. În timpul domniei fiului său, 
Haraldr Gormsson, supranumit „Dinte Albastru”, regatul 
şi-a redobândit forța şi vigoarea. O primă tentativă de 
cucerire a Norvegiei a eşuat în 957, dar trei ani mai târziu 
bătălia de la Hordaland l-a făcut pe Haraldr stăpân al celor 
două ţări. Creştinismul a făcut între timp remarcabile pro- 
grese politice în Danemarca şi drept urmare, Haraldr s-a 
convertit. Un nou pericol a apărut curând la frontiera 
meridională: împăratul german Otto al II-lea a cucerit, în 
974, Danevirke şi Hedeby şi a fost nevoie de nouă ani 
pentru ca danezii să respingă invadatorul venit din sud. 

În 973, Edgar a fost încoronat la Bath „rege al Angliei şi 
stăpân al insulelor şi al regilor mării”. Danelag obținea o 
anumită autonomie, dar conducătorii vikingi sau „regii 
mării” au recunoscut autoritatea lui Edgar. Doar începând 
cu 988 au fost reluate de fapt raidurile danezilor, dar în 
egală măsură şi ale norvegienilor care căutau refugiu în 

porturile normande. În 994 regele norvegian Olafr 
Trygnasson şi regele danez Sveinn, supranumit „Barbă 
Despicată” au pătruns cu flotele în estuarul Tamisei şi au 
lansat 2000 de oameni la asalt asupra Londrei. Au fost 
respinşi, dar au primit 16 000 de livre de argint pentru a 
lua calea mării. 

Se poate considera că noaptea Sfântului Bartolomeu 
a avut un precedent englez, în ziua Sfântului Brice. 
Într-adevăr, în ziua acestui sfânt, 13 noiembrie 1002, 
regele /Ethelred a poruncit masacrarea tuturor danezilor 
stabiliţi în Anglia. Reacţia nu s-a lăsat aşteptată: în 
următorii doi ani, Sveinn a desfăşurat raiduri de represalii 
deosebit de devastatoare. În 1009, cu doar un an înaintea 
morţii sale, a devenit stăpân al întregii Anglii. Fiul lui 
fEthelred, Edmund, a reluat lupta împotriva danezilor 
conduşi pe atunci de Knut, de timpuriu supranumit „Cel 
Mare”. A cucerit „cele cinci oraşe” şi a stăpânit cu autori- 
tate Danelag-ul, învingând pe adversarii scandinavi la 
Otford. Pe câmpul de luptă de la Ashingdon, norocul 
armelor s-a schimbat încă o dată. Putin mai târziu, în 
1016, moartea neaşteptată a lui Edmund l-a lăsat pe Knut 
singur stăpân al întregii Anglii, ceea ce avea să rămână 
practic până la moarte, în 1035, în ciuda eforturilor ade- 
seori periculoase ale norvegienilor. Knut a avut intelepciu- 
nea de a face distincţie netă între cele două regate ale 
sale, cel danez şi cel englez. În 1018 şi-a trimis flota în 
Scandinavia — fapt ce i-a permis să înfrângă o coaliţie 
suedezo-—norvegiană în apele Scaniei orientale — şi a 
convocat o adunare populară la Oxford. Devenit unul din- 
tre cei mai puternici suverani ai Europei, a asistat la 
Roma, în 1027, la încoronarea împăratului Conrad al II-lea: 
căruia a ştiut să-i fie un vecin binevoitor. 


2 În original apare eronat Otto al II-lea, a cărui domnie luase sfârşit 
în 983 (N.tr.) 

Rareori calităţi precum inteligenţa militară şi diplomati- 
că, organizarea politică şi juridică, inerente vikingilor, au 
fost folosite cu atâta eficienţă. În mai multe rânduri danezii 
au aruncat în luptă trupe de elită antrenate metodic în 
tabere situate destul de departe în spatele teatrelor de 
război, precum Trelleborg, Fyrkat sau Aggersborg în 
Danemarca şi, mai ales, Jomsborg, amplasată nu departe 
de Wollin, pe litoralul actual al Poloniei. Cei mai buni 
războinici erau recrutaţi din întreaga Scandinavie, după 
cum o dovedesc inscripţiile runice de la Galteland, în 
Norvegia, si de la Yttergárde, de la Lingsberg, de la Vásby 
etc., in Suedia: expresia taka giald (a percepe tribut) 
desemnează aici, fără îndoială, faptul de a lua parte la o 
expediţie împotriva Angliei. Atunci când Knut şi-a demobi- 
lizat marea sa armată, în 1018, a pus pe picioare un corp 
de elită care a slujit drept garnizoană în Anglia, numit 
thingalid. 


Cronicarul danez Aggesen, de la sfârşitul secolului al XII-lea, 
ne-a lăsat o descriere circumstanţiată a acestei unităţi de elită 
„quam suo idiomate Tinglith placuit nuncupari'3: aleşi pentru 
vitejia lor, pentru abilitatea în mânuirea armelor, aceşti bărbaţi in 
număr de 3 000 erau echipați şi plătiţi regeşte. În aceeaşi epocă 
întâlnim la Bizanţ o oaste de mercenari similară numită vaering- 
jalid^. Íntelegem de ce apropiații acestor războinici de elită au 
ţinut să menţioneze pe inscripţiile runice gravate în memoria lor 
calitatea de thingamenn. 


Imperiul lui Knut, care se întindea pe cele două maluri 
ale Mării Nordului, nu a supravieţuit morţii întemeietorului; 


3 „Pe care «lui Knut» i-a plăcut să o numească pe limba sa Tinglith" 
(N.tr.). 
4 „Garda varegă” (N.tr.) 

fiul acestuia, Kardeknud a domnit până la moarte în 1042, 
iar fratele său vitreg, englezul Eduard Confesorul, i-a 
succedat. Astfel a luat sfârşit stăpânirea daneză pe 
pământ englez. Raiduri s-au desfăşurat încă, mai mult sau 
mai puţin sporadic. Ultima expediţie, sub conducerea lui 
Asbjorn, a reunit în 1069 mai mult de 250 de corăbii; 
danezii au cucerit Yorkul, pe atunci în mâinile norvegie- 
nilor, dar ducele Wilhelm, devenit „Cuceritorul”, a pus 
foarte repede lucrurile la punct. Ely şi Peterborough au 
fost ultimele oraşe engleze în stăpânirea danezilor, cântec 
de lebădă al drumului către apus. 


Capitolul III 
CALEA RĂSĂRITULUI 


Suedezii au fost cei care au deschis austrvegr, calea 
care, înaintând de-a lungul stepelor ruseşti până la tàr- 
murile Mării Negre, ajungea până la porţile Imperiului 
bizantin şi ale Califatului din Bagdad. Dar, ca şi în apus, 
deosebirea între diferitele popoare scandinave este mai 
ales de ordin cantitativ, cu toate că este sigur că danezi, 
norvegieni şi islandezi s-au aventurat în egală măsură 
spre răsărit: o expediţie condusă de un oarecare 
Ragnvald a atins în cursul secolului al IX-lea oraşul 
Novgorod, stăpânit de suedezi, şi a trebuit să se confrunte 
cu ostilitatea acestora. Putin după anul 1000, pretenden- 
tul la coroana norvegiană, cel pe care posteritatea îl va 
cunoaşte sub numele de Olaf cel Sfânt, a poposit în răsărit 
pe durata exilului. În sfârşit, tradiţia islandeză a epopeei al 
cărei erou tragic este Yngvarr vidfórli îşi datorează foarte 
probabil originile unui islandez pe nume Garda-Ketill, 
alăturat pionierilor suedezi. Aceste excepţii confirmă totuşi 
regula: cucerirea estului a fost fapta suedezilor. În acest 
sens, cronicile ruseşti nu menţionează decât pe Rus, 
Vaeringjar şi Svei, toti oameni veniţi din Suedia. Cuvintele 
scandinave pătrunse în limba rusă, precum şi prenume 
precum Igor (Ingvar), Oleg (Helge) sau Vladimir (Valde- 
mar) sunt toate de origine suedezá; autorii din Islanda 
medievalá, care numesc Rusia Svithjod inn mikla (Suedia 
Mare), nu lasă, la rândul lor, nici un dubiu în privinţa pre- 
ponderentei Suediei în răsărit. 

Expansiunea vikingilor în est îşi datorează o mare parte 
din originalitate ponderii elementului economic, a cărui 
importanţă a fost mereu determinantă. Un observator 
arab, Ibn Rustah, a scris despre varegi la mijlocul secolu- 
lui al X-lea: „trăiesc exclusiv din comerţul cu ţările slavilor” 
Cu siguranţă colonizarea a putut să capete în anumite 
locuri proporţii impunătoare: în regiunile care se întind 
de la Vladimir la Jaroslavi au fost inventariaţi, în 
secolul al XIX-lea, 7729 de tumuli, iar centrele create de 
vikingi în locuri ca Staraia Ladoga, Novgorod şi Kiev au 
fost cu siguranţă capitale în care, timp de generaţii, au 
domnit dinastii suedeze. Dar aceste trei oraşe nu erau în 
esenţă decât burguri (gardar) printre atâtea altele, adică 
centre comerciale fortificate, implantate în punctele 
nevralgice ale circulaţiei fluviale a cărei imensă reţea se 
ramifica până la Marea Caspică. De-a lungul „ţării târgu- 
rilor” (Gardarikr) — astfel desemnau vikingii Rusia — 
negustorii suedezi, adeseori numiţi de inscripţiile runice 
felagaR (asociaţi sau camarazi) şi-au multiplicat demer- 
surile fructuoase. 

lradiind din centrele comerciale situate pe malurile 
Málarului suedez dintre care Birka a fost vreme îndelun- 
gată cel mai prosper, negotul nordic a sfârşit prin a atinge 
toate marile centre de schimb, unde veneau să se întâl- 
nească pentru a face comerţ musulmani, turci, evrei şi 
arabi. De la Praga la Bolgar, pe marele cot al Volgăi, de la 
Itil (astăzi Astrahan) până în misteriosul ţinut Wisu, situat 
la trei luni de mers la nord de Bolgar, şi fără a uita Bizanțul, 
varegii au făcut negot cu blănuri, mătase, țesături şi sclavi. 
Pretutindeni au făcut dovada unei remarcabile capacităţi 
de adaptare: la Bizanţ s-au supus regulilor exigente ale 
corporațiilor, pe țărmurile Mării Albe au practicat trocul 
„mut”: negustorul suedez îşi depunea mărfurile într-un loc 


49 


stabilit indicând printr-un desen ceea ce aştepta în 
schimb, se întorcea în tabără şi apoi revenea pentru a lua 
bunurile depuse între timp de indigeni sau propria lui 
marfă, în caz că aceştia nu o acceptaseră. Adeseori 
suedezii făceau efortul de a învăţa limba partenerilor lor 
comerciali, aşa cum o afirmă mai ales Yngvarr vidforli. 
Desfăşurarea acestor operaţii nu se producea fără peri- 
cole: în afara celor naturale, negustorii suedezi trebuiau 
adesea să facă faţă atacurilor. Extrem de periculoase erau 
repezişurile Niprului, unde prezenţa pecenegilor, populaţie 
turcică instalată la est de fluviu, se adăuga riscurilor navi- 
gatiei. Varegii au fost nevoiţi nu numai să construiască 
tabere fortificate de-a lungul itinerariilor, dar şi să subordo- 
neze politic popoarele slave care le ofereau în acelaşi timp 
tribut şi un sprijin preţios departe de bazele lor de plecare. 
Astfel s-a elaborat, timp de două secole, o reţea comer- 
cială de o asemenea eficacitate încât atunci când primii 
Hanseatici au început în secolul al XIII-lea să pătrundă în 
ţinuturile din răsărit, au reluat în chip firesc drumurile 
trasate de vikingi. 

La începutul secolului al X-lea, teritoriul Rusiei actuale 
era împărţit între două imperii sau khaganate, cel al bul- 
garilor la nord şi cel al khazarilor la sud. Suedezii colo- 
nizaseră deja de mai multe generaţii anumite aşezări din 
ţinuturile baltice şi din Finlanda meridională. Dar mai spre 
est, prezenţa nu le este încă atestată de nici o descoperire 
arheologică. Or, în 839, aşa cum ne spune Prudentius, o 
misiune diplomatică trimisă de împăratul bizantin, Theofil, 
la Ludovic cel Pios s-a ínfátisat la curtea francă situată la 
Ingelheim, pe Rin. În rândul străinilor figurau mesageri ai 
varegilor care, împiedicaţi de revolta triburilor indigene de 
pe Nipru să se întoarcă în patrie, se alăturaseră solilor 
bizantini în scopul de a se ajunge acasă prin apus. 

Savantul danez Stender-Petersen a fost primul care a 
interpretat mărturia irefutabilă a lui Prudentius: în 839 
exista în nordul Rusiei un khaganat suedez, independent 
de patria-mamá şi suficient de puternic pentru a întreține 
raporturi diplomatice cu Bizanțul. La urma urmelor 
naşterea acestui imperiu viking este confirmată de vechea 
cronică rusă compilată de un călugăr din Kiev numit 
Nestor. Potrivit acestuia, slavii, incapabili să trăiască în 
bună înţelegere unii cu alţii, au făcut apel la varegi pentru 
a-i conduce; trei fraţi şi-au împărţit puterea, cel mare Rurik 
s-a instalat la Aldeigjuborg pe lacul Ladoga, mijlociul, 
Sineus, s-a aşezat pe malurile Mării Baltice la Byelosersk, 
cel de-al treilea Truvor, în Estonia la Isborsk. După moar- 
tea fraţilor săi, Rurik a devenit singurul stăpân al khaga- 
natului, a întemeiat pe malurile lacului Volkov oraşul 
Holmgardr (astăzi Novgorod) şi şi-a stabilit aici capitala. 
La sud-est a întins limitele imperiului până în regiunea 
Smolensk-Gnezdovo. Aici nu a întârziat să se dezvolte un 
centru excepţional de activ: de fapt, în acest loc negustorii 
veniţi din Scandinavia, urcând pe cursul Dunării, ale 
Niemenului sau ale Vistulei şi Bugului ajungeau, după ce 
străbăteau micile râuri mâloase care drenau imensele 
mlastini ale Pripetului, la cursul Niprului care le deschidea 
drumul către miazăzi. 

Rămânenm tulburati în fata importanţei acestor aşezări, 
a căror explorare arheologică a fost din nefericire compro- 
misă de tragice evenimente din epoca contemporană. 
Aldeigjuborg a fost construit pe Volkov la vreo zece kilo- 
metri de vărsarea acestuia în lacul Ladoga, potrivit obi- 
ceiului vikingilor, care evitau litoralul dificil de apărat. 


Au fost scoase la lumină vestigiile marilor edificii din lemn, a 
unor mici case prevăzute cu încălzire. Au fost descoperite 

numeroase obiecte, dintre care o secure magnific împodobită, o 
broşă ovală, tipare pentru turnarea bijuteriilor, piepteni lucraţi cu 
măiestrie. În 1957 a fost publicat textul unei inscripţii runice gra- 
vate pe o tabletă de lemn frumos decorată descoperită în 
aşezarea de la Aldeigjuborg: a fost confirmat astfel faptul că 
multe dintre inscripţiile runice au fost făcute în lemn şi, că în 
consecinţă, s-au distrus. 


În privinţa centrului de la Holmgardr, stratul de pământ 
negru — cel al habitatului uman — atinge 14 metri în 
adâncime, ceea ce denotă o densitate de locuire puţin 
obişnuită. Pietre runice suedeze scot în evidenţă faptul că 
Gotlandezii intretineau în acest oraş un important centru 
comercial şi că, mai târziu, a fost construită o biserică 
închinată memoriei Sfântului Olaf, fără îndoială din cauză 
că acest rege al Norvegiei s-a stabilit acolo un timp. 
Centrul de la Smolensk, din care au fost descoperite trei 
situri succesive, nu era cu nimic mai prejos celorialte două 
oraşe ale khaganatului suedez. săpăturile arheologice 
care continuă au scos deja la lumină 3850 de tumuli (care 
constituie astfel cea mai mare necropolă a Rusiei), 10 
spade, 24 de fibule ovale şi numeroase alte obiecte care 
depun mărturie pentru existenţa unei intense activităţi. 

Păsind Smolenskul la bordul ambarcatiilor lor, pe care 
la nevoie le făceau să alunece pe trunchiuri de arbori de 
la un fluviu la altul — operaţiune numită vo/ok de către ruşi 
— negustorii suedezi coborau pe cursul Niprului, care 
când şerpuia prin labirintul unei păduri virgine dispărută în 
zilele noastre, când era întretăiat de repezişuri. Acolo 
unde încercările luau sfârşit şi unde fluviul îşi regăsea cal- 
mul şi măreţia, a fost întemeiat oraşul Kaenugardr, Kievul 
ruşilor. Aici au fost descoperite, de asemenea, vestigiile 
unei fortificaţii şi morminte bogate în obiecte preţioase. 
Este sigur că de la începutul secolului al X-lea, Kievul a 

devenit centrul unui al doilea khaganat suedez, care nu a 
încetat să-şi extindă influenţa în defavoarea bulgarilor şi 
khazarilor. Au fost atinse țărmurile Mării Negre, iar 
popoarele slave învecinate (vervianii, drugovianii, Kriviţii) 
au fost supuse şi obligate să plătească tribut. Stăpânind în 
acelaşi timp gurile Niprului şi Crimeea, a fost construită o 
aşezare, pe amplasamentul actual al Beresanj, numită 
Birka, după oraşul suedez de pe malurile Mălarului. Aici a 
fost descoperită, în 1905, o inscripţie runică gravată de un 
oarecare Krani în amintirea asociatului său Karl. Înaintând 
mai departe către est, varegii trebuie să fi smuls khaza- 
rilor, în 965, oraşul Sarkel, situat la Marea Azov. 


De la începutul secolului însă, vikingii s-au ciocnit de Bizanţ, 
a cărui capitală nu au ezitat să o asedieze în două rânduri, în 
nebuneasca lor bravură. Înţelepciunea politică i-a făcut totuşi să 
înţeleagă vanitatea unei asemenea ambiţii şi, în cele din urmă, 
au fost stabilite raporturi de bună vecinătate întărite prin 
tratatele din 911 şi 944. Apreciind loialitatea şi curajul vikingilor, 
împărații bizantini au constituit mai târziu o gardă personală 
recrutată din rândul Vaeringjar, aducând astfel un strălucitor 
omagiu meritelor războinice ale suedezilor. Runele gravate de 
unul dintre aceşti mercenari imperiali pe laba anterioară dreaptă 
a leului din Pireu, dus la Veneţia în 1687, constituie o mărturie 
accidentală. 


O veritabilă maree de monede arabe provenind din 
minele de argint ale Califatului din Bagdad a invadat 
Suedia pe durata secolului al IX-lea. Încetinirea foarte 
sensibilă a acestui proces în secolul următor şi încetarea 
definitivă de la debutul secolului al XI-lea au diferite cauze. 
Mai întâi, secătuirea minelor din Orientul Apropiat i-a 
îndemnat pe negustorii suedezi să modifice orientarea 
geografică a activităţilor lor şi, prin urmare, drumurile 

Niprului şi Volgăi au cunoscut o abandonare progresivă. 
Pe de altă parte, khaganatele varegilor au manifestat o 
supărătoare tendinţă de a se dilua în mediul slav după 
câteva generaţii. Distanţa care le separa de Scandinavia, 
caracterul minoritar al rasei nordice şi, în egală măsură, 
creştinarea datorată unui foarte activ prozelitism bizantin, 
au pecetluit rapid destinele imperiilor vikinge. La moartea 
lui Sveinald, cuceritorul Sarkelului, mai cunoscut sub 
numele slav de Sviatoslav, o rivalitate fratricidă i-a opus pe 
cei doi fii ai săi şi, împreună cu aceştia, mostenirile lor, 
anume khaganatul de Novgorod şi cel de Kiev. În 980, 
Vladimir şi-a ucis fratele, Jaropolk, şi s-a instalat la Kiev, 
care a devenit astfel capitala unui imens imperiu care se 
întindea de pe țărmurile lacului Ladoga până la cele ale 
Mării Negre. 

Şapte ani mai târziu, Vladimir s-a convertit la creştinis- 
mul ortodox. De fapt, acest act religios a venit să sanctio- 
neze o politică orientată deliberat spre Bizanţ. După 
moartea sa, acest conducător viking, assasin al fratelui 
său, a fost canonizat, constituind astfel o demnă replică 
orientală a Sfântului Olaf al Norvegiei. 

În secolul al XI-lea marele imperiu creştin al Rusiei a 
tins tot mai mult să-şi uite originile scandinave, iar Suedia, 
care a rămas încă fervent păgână, nu a întreţinut cu aces- 
ta decât raporturi comerciale. În această conjunctură a 
fost organizată, către 1040, marea expediţie a lui Yngvarr 
vidfórli (Ingvar „Marele Călător”), care a avut drept ţintă 
îndepărtata şi fabuloasa ţară Sărkland, locuită de musul- 
mani, la înseşi hotarelele lumii asiatice. Fără îndoială era 
vorba de restabilirea drumului care, în secolul al IX-lea, 
îndreptase către Suedia o uriaşă cantitate de dirhemi 
arabi. În două sute de ani condiţiile se schimbaseră, însă, 
în bună măsură: minele califatului arab căzuseră în mâna 

invadatorilor veniţi din Asia. Cumanii, populaţie nomadă 
orientală, hártuiau căile Volgăi şi Niprului şi chiar imperiul 
de Kiev devenise el însuşi un stat străin intereselor scan- 
dinave. Douăzeci şi cinci de piese runice din Uppland, 
analele islandeze din 1041 si mai târziu Saga lui Ingvar au 
salvat de la uitare această uimitoare epopee care, în 
memoria popoarelor nordice, a sfârşit prin a căpăta un 
caracter legendar. Treizeci de corăbii încărcate cu bărbaţi 
hotărâți să strângă bogății cu sabia au părăsit Suedia, au 
pătruns în Orient, şi-au atins scopul, dar nu s-au mai întors 
niciodată. Cu grandoarea laconică specifică acestui gen 
literar prea multă vreme ignorat, inscripţia runică de la 
Gripsholm reconstituie epopeea lui Ingvar si a oamenilor 
săi: 


Au plecat cu bărbăţie 

foarte departe în căutarea aurului 
şi acolo către răsărit au hrănit 
vulturul duşmanilor lor 

şi au murit la miazăzi 

în ţinutul mătăsii. 


A fost ultima tresărire a expansiunii vikinge spre Orient. 
Curând, drumul spre răsărit nu a mai fost parcurs decât de 
câţiva pelerini ce se îndreptau spre lerusalim. O piatră 
runică aminteşte, la Broby, în apropiere de Stockholm, de 
un anume Ósten care a vizitat lerusalimul si care a murit 
pe drumul de întoarcere către Grecia. Poate şi vreun mer- 
cenar suedez în serviciul Bizanțului a regăsit itinerarul 
tradiţional, dar de acum înainte „ţara târgurilor” şi-a pierdut 
orice semnificaţie economică. Cruciadele vor restabili 
curând rolul de intermediar între Occident şi Orient al anti- 
cei artere mediteraneene, chiar dacă aceasta nu-şi va 

recăpăta niciodată vechea sa însemnătate. Nu poate fi 
contestat însă că unele dintre cele mai mari oraşe ruseşti, 
precum Bielosersk, Cernigov, lzborsk, Kiev, Murom, 
Novgorod, Polotk, Rostov sau Smolensk îşi datorează 
originile expansiunii vikinge şi s-a putut susţine fără prea 
multă exagerare că suedezii au fost cei care au pus 
bazele Imperiului rus. 

Cu moartea lui Ingvar, survenită în anul 1041 undeva în 
Siria, ia sfârşit istoria vikingilor şi începe legenda acesto- 
ra. Creştinarea Scandinaviei, sau cel puţin cea a 
suveranilor şi a claselor conducătoare, va fi curând un fapt 
împlinit. Ţările nordice se vor istovi în interminabile 
războaie fratricide. Doar Danemarca va găsi o vreme forţa 
de a-şi impune autoritatea slavilor pe țărmurile meri- 
dionale ale Balticii, apoi totul va intra în noua ordine feu- 
dală şi romană: Scandinavia se va integra Europei ca o 
îndepărtată provincie pentru a deţine rolul ingrat de rudă 
săracă în sânul unei familii orgolioase. Va trebui aşteptat 
„Războiul de 30 de ani” pentru a se vedea schiţat un nou 
ciclu de expansiune datorat virtuţii cuceritoare a suede- 
zilor, îndepărtați urmaşi ai vikingilor. 


PARTEA A DOUA 


CIVILIZAȚIA VIKINGILOR 


KurmR:kunukR::karthi:kubl:thusi 
aft:thurui:kunu:sina tanmarkaR:but 
„Regele Gorm a gravat acest monument 
în amintirea soţiei sale Thyre, 
nestemată a Danemarcei.” 

(Inscripţie runică de la Jelling) 


„Poziţia femeii este în orice societate măsura exactă a 
stadiului de dezvoltare a acesteia”, afirma cu indreptátire 
marele istoric romantic suedez Geijer. În epoca noastră 
părem să nu fim deloc conştienţi că o societate în sânul 
căreia femeia era nu numai respectată, adesea răsfăţată, 
dar chiar capabilă de iniţiative economice, de responsa- 
bilităţi politice si de activităţi literare, era în chip necesar 
bazată pe o civilizaţie remarcabil de dezvoltată. Acest 
adevăr esenţial merită să fie amintit mai ales în tara noas- 
tră, unde copii sunt încă învăţaţi în şcoli că „vikingii erau 
sălbatici veniţi din nord care cântau în timpul luptelor” 

Arheologia şi studiul textelor vechi au restituit cu o 
migăloasă fidelitate chipul surprinzător de bogat şi de 
mobil al acestei civilizaţii. Subiect plin de inteligenţă, civili- 
zatia vikingă a fost admirabil adaptată vocației sale, pe 
care suntem tentaţi să o numim funcţională: corăbiile, 
armele, taberele militare, oraşele ilustrează de minune o 
constantă preocupare de eficacitate raţională. Chiar sco- 
pul acestor diferite instrumente ale omului şi societăţii 

dezvăluie o nevoie spontană de frumuseţe plastică, fie că 
aceasta provine din însăşi concepţia obiectului, fie că ea îl 
conduce pe meşteşugar la ornamentarea materialului pre- 
lucrat. Din acest motiv, chiar dacă muzeele din 
Scandinavia nu ar propune admiraţiei uimite a vizitatorului 
occidental fabuloasele lor vitrine cu bijuterii, am fi 
indreptátiti să vorbim de arta vikingă. Potrivit imaginii unei 
civilizaţii deliberat cosmopolite, arta este larg deschisă 
influențelor străine. Dar în spatele fațadei aporturilor 
externe, prin căutările şi tendinţele originale, observatorul 
discerne o nelinişte grandioasă, metafizică, confirmată 
prin poezia epocii, în care simţim încă vibrând în secret, 
dar cu intensitate, după un mileniu, sufletul acestei 
civilizaţii. 


Capitolul 1 


CORABIA 


Produsul cel mai original al civilizaţiei vikingilor, simbol 
al puterii şi curajului lor, corabia constituie în egală măsură 
realizarea perfectă, capodopera prin excelenţă. S-a putut 
susţine că reprezintă pentru lumea scandinavă ceea ce 
templul grec este pentru lumea mediteraneană. Mai mult 
decât armele, corabia este obiectul legitim al mândriei 
vikingului şi sunt cu sutele cazurile în care poeţii scalzi au 
compus kenningar sau metafore pentru a desemna „bidi- 
viul valurilor” acest vehicul uimitor care, de la Marea Albă 
la țărmurile Massachusettsului, a făcut să fie extinse fron- 
tierele lumii cunoscute. 


Din toate aspectele civilizaţiei oamenilor Nordului, corabia 
vikingă este desigur cel cu care suntem cel mai familiarizați. 
Reprezentarea grafică ne-a fost transmisă prin istoriile în piatră, 
precum cele de la Tjángvide sau de la Lărbro, în insula Gotland: 
fragmente de ţesături, în rândul cărora la loc de cinste figurează 
broderia numită „Tapiseria de la Bayeux”, ne arată corăbiile 
navigând pe mare sau pe cale de a fi construite; poeme scaldice 
şi, mai târziu, saga islandeze le consacră virtuțile de-a lungul 
unor descrieri în care lirismul are adeseori câştig de cauză în 
dauna aspectelor tehnice şi, în sfârşit şi mai ales, vestigii 
numeroase din aceste corăbii au fost descoperite în tumuli 
regali precum cele de la Gokstad, Tune şi Oseberg în apropiere 
de Oslo, sau în locul în care eşuaseră. În acest fel a fost posi- 
bil, din 1893, să se construiască în Norvegia o replică a corăbiei 
de la Gokstad care, sub comanda căpitanului Magnus 
Andersen, a efectuat traversarea Atlanticului de la un tárm la 

celălalt. În zilele noastre muzeul de la Bygdoy, la periferia 
oraşului Oslo, expune trei ambarcaţiuni vikinge restaurate, 
împreună cu obiectele găsite alături de acestea. Nimic nu este 
deci mai concret şi mai precis decât cunoaşterea corăbiei 
vikinge: există doar câteva incertitudini în privinţa velei şi a gree- 
mentului, confecţionate din ţesături perisabile care s-au distrus 
o dată pentru totdeauna. 


Punerea la punct a ambarcatiunii vikinge şi a navigaţiei 
în largul mării a făcut posibilă expansiunea popoarelor 
scandinave în lume. Progresele au fost însă lente într-o 
epocă în care planşa de desen era necunoscută: prin mii 
de tatonări empirice, de imperceptibile îmbunătăţiri, s-a 
pregătit pe neştiute triumful maritim al oamenilor Nordului. 
Tacitus ne-a lăsat o descriere destul de amănunţită a 
corăbiilor folosite în epoca sa de către Suioni: aceasta se 
aplică destul de bine corăbiei descoperite la Nydam 
în Schleswig şi care pare să fi fost construită către anul 
300 d.H. Coca deschisă lateral în forma literei V măsoară 
22,84 m în lungime şi 3,26 m lăţime. Este constituită 
dintr-un bordaj în lanţ montat deasupra unei planşe de 
carlingă. Cuplele şi traversele erau conectate bordajului 
prin legături suple împletite din scoarță de tei sau din 
rădăcină de pin. Corabia, ale cărei extremităţi erau identi- 
ce, era propulsată prin forţa vâslelor, iar instabilitatea late- 
rală făcea imposibilă folosirea velei. O gravură rupestră 
descoperită în Gotland, datând din secolul al V-lea, atestă 
un mare progres pe care îl confirmă cele două corăbii 
scoase la lumină la Kvalsund în Norvegia. Acestea au fost 
construite în secolul al VIl-lea şi anunţă deja nava vikingă: 
planşa de carlingă a devenit o veritabilă chilă, coca este 
arcuită în formă de U, inovaţii care asigură o mai bună sta- 
bilitate şi permit folosirea velei. Nu ştim prea bine când a 
început să fie folosită marea velă rectangulară susţinută 

de un catarg robust, implantat puţin înaintea părţii medi- 
ane a navei. Este sigur că prima folosire a acesteia urcă 
cel puţin în secolul al VI-lea, aşa cum stau mărturie anu- 
mite gravuri rupestre. 


În Insula Gotland, veritabilă mină de aur pentru istoricul 
epocii respective, s-au descoperit mai multe pietre gravate, 
datând din secolele al VIl-lea si al VIli-lea pe care figurează cu 
toată claritatea dorită silueta corăbiilor de transport. O schiţă 
gravată pe faţa internă a unei scânduri din punte aparţinând 
corăbiei de la Oseberg pune în evidenţă introducerea şirurilor de 
bordaj la proră. Coca, puternic bombată, este cea a unui 
amfidrom. Catargul susţine o velă rectangulară cadrilată în dia- 
gonalà: se presupune că aceasta, confecţionată din pânză de 
in dublată de o țesătură din aba, era întărită cu fâşii din piele. 
Învergată pe o pârghie susţinută de o buliná5, vela era întinsă în 
lateral printr-o scotă. Fiecare bord era străpuns de două perechi 
de orificii destinate folosirii a patru vâsle care asigurau propulsia 
în timpul manevrelor în port. La spatele tribordului acestor mari 
nave fără punte se găsea cârma. Simpla váslá-cármá s-a per- 
fectionat în comparaţie cu epoca descoperirii de la Nydam: 
ataşat vâslei, un fir de răchită se mişca pe un scripete solidar 
bordajului, iar partea sa superioară era menţinută pe grindă 
printr-o împletitură de piele. O bară scurtă liberă şi orizontală 
comanda safranul, care nu va înceta să câştige în înălţime, în 
aşa fel încât, pe corăbiile vikinge, va sfârşi prin a apare ca o 
veritabilă punte pe care stătea cârmaciul. 


Vikingii vor perfecționa acest tip de corabie, îl vor diver- 
sifica în funcţie de scopul căruia îi era destinată şi îi vor 
realiza construcţia într-un ritm care prefigurează producţia 
de serie a industriei moderne. Flote de război numărând 
două sute de unităţi sunt adesea menţionate în texte şi 


5 Parâmă pentru manevrarea pânzelor (N.tr.) 

uneori numărul fantastic de 2000 de nave este avansat de 
autori demni de încredere. Păduri întregi au fost doborâte, 
după cum arată „Tapiseria de la Bayeux”, si, din stejar, a 
fost creată o gamă de ambarcaţiuni admirabil adaptate 
nevoilor comerţului, dar şi necesităţilor războiului. Byrding 
era termenul generic care desemna nava de transport 
care putea fi o rodrarferja, precursor al feriboturilor mo- 
derne, propulsat prin forţa vâslelor, sau un knorr, presti- 
giosul învingător al Atlanticului de Nord, cu o solidă etravă 
care trosnea în valuri, după cum o indică şi numele. Atunci 
când se dorea deplasarea sacrificându-se încărcătura în 
folosul vitezei, se foloseau mai multe tipuri de ambarca- 
tiuni, de la la minuscula snekkja la skuta, trecând prin 
karv, tip de ambarcatie de cabotaj deosebit de manevrabil 
in interiorul fjordurilor si arhipelagurilor. Capitolul LVI din 
Saga lui Egil ni-l înfăţişează pe erou scăpând de urmărirea 
regelui Eric „Secure Însângerată” folosind pe rând mai 
multe nave de tipuri diferite judicios alese în funcţie de 
pescaj. Spre deosebire de alte corăbii, navele de război 
trebuiau, înainte de orice, să satisfacă imperativul vitezei, 
indiferent de forța vântului. Acestea cuprindeau cel mai 
mare număr de bănci pentru vâslit, iar profilul lor era atât 
de zvelt pe cât permitea rezistenţa materialelor puse în 
lucru. Din acest motiv au fost denumite în mod obişnuit 
langskip (corabie lungă) în opoziţie cu kaupskip (navă de 
comerţ) mult mai burduhănoasă. Caracteristica esenţială 
a langskip-ului în ochii vikingilor era oferită de numărul de 
bănci pentru vâsle, ele însele solidare traverselor. Acestea 
păreau să fie uniform distantate una de cealaltă la aproxi- 
mativ 0,98 m (sess sau rum). Atunci când în saga ni se 
spune că Ormen Lange, ce aparţinea lui Olaf Tryggvason, 
avea 34 de bănci, putem să deducem că măsura 36 de 
metri în lungime. Cel mai mare /angskip despre care se 

face menţiune, cel al lui Knut cel Mare, era unul de 60 de 
banchete şi trebuia deci să măsoare aproape 80 de metri 
în lungime. Termenul uzual aplicat acestor vase era 
skaeid, dar adesea au fost numite drakkar după capetele 
de dragon care le împodobeau prora. 

Cele trei corăbii de la Bygdoy au fost dezgropate la 
sfârşitul secolului al XIX-lea din tumulii situaţi pe peri- 
metrul fjordului Oslo. Argila albastră a acestor ridicături, a 
căror bază putea atinge mai mult de 80 de metri în 
diametru, cum este cazul la Tune, a păstrat foarte bine 
osatura navelor, care nu au avut de suferit decât greutatea 
pământului şi imixtiunea jefuitorilor de morminte. Pe punte 
fusese amenajată o cameră mortuară din lemn, în care 
defunctul a fost incinerat, în mijlocul obiectelor şi anima- 
lelor preferate. Starea de conservare a corăbiilor a permis 
o restaurare fidelă şi completă. 


În cazul navei de la Gokstad a fost posibilă chiar construirea 
unei replici realtiv exacte care a traversat Atlanticul în 28 de zile, 
navigând cu mai mult de 10 noduri zile întregi, ceea ce consti- 
tuie încă o viteză respectabilă în privinţa marinei comerciale din 
zilele noastre. De la o etravă la alta măsura 23,3 m iar traversa 
principală atingea 5,25 m. Lemnul utilizat era stejarul, cu excep- 
tia catargului, care era din pin. Pe chila prelungită prin pupa şi 
prora (trei magnifice piese de stejar, subtil profilate în scopul de 
a putea naviga cu ajutorul velei în cazul vânturilor transversale) 
era implantat primul din cele 16 bordaje montate în clin şi 
călăfătuite cu fibre vegetale gudronate. Al zecelea bordaj, cel al 
liniei de plutire, era mult mai gros şi forma o centură de jur 
împrejurul navei. În al cincisprezecelea bordaj erau practicate 
16 găuri pentru vâsle de fiecare parte, prevăzute cu opercule 
destinate închiderii lor în larg. Pe partea inferioară a grindei lon- 
gitudinale, orificii rectangulare permiteau ataşarea a 32 de scu- 
turi de fiecare bord. Tárusi de fier legau bordajele între ele. 
Bordajul însuşi conţinea piese curbate în care erau introduşi 

snopi din fibră de rădăcină, destinati conectării cuplelor de 
membruri, dispunere care conferea ansamblului o elasticitate 
excepţională. În centrul navei şi deasupra chilei, un enorm bloc 
de stejar fixa în orificiul său superior catargul; o piesă mare în 
formă de peşte era dispusă pe acest bloc în axa longitudinală, 
iar gaura verticală care o traversa constituia locaşul propriu zis 
al catargului. Acesta, din care doar partea inferioară a fost 
găsită, trebuie să fi măsurat 13 m înălţime. 


Pe vârful său erau plasate, perpediculare fiecărui bord, două 


piese rectangulare prevăzute cu două orificii circulare, în care 
se fixa o vergă al cărei rol era să întindă vela. În spate, la tribord, 

Figura 2 — Un knor 
(Reconstituire de Bjórn Landstróm) 


ae afla cârma, asemănătoare în toate privintele celei a corábiilor 
de la Kvalsund. Căpitanul Magnus Andersen, care a avut ocazia 
de a o experimenta în dificilele talazuri ale Atlanticului de Nord, 
a declarat: „Această cârmă este opera unui geniu; graţie ei un 
om poate să conducă tot timpul nava”. O pasarelă constituită 
dintr-o scândură de pin de mai mult de 7 m lungime, pe faţa 
superioară a căreia erau sculptate trepte, a fost regăsită la bor- 
dul navei, ca şi traversa unei ancore de fier cu totul mâncată de 
rugină. Să menţionăm şi prezenţa a patru scânduri robuste, dis- 
puse două câte două, în cruce, servind la susţinerea celor două 
gabii ale unui cort. Şaisprezece perechi de vâsle completau 
echiparea navei: de o lungime variind între 4 m şi 4,5 m, în 
funcţie de locul în care erau fixate, în orificiile din centru sau de 
la extremităţi — acestea fiind, la rândul lor, mai degrabă practi- 
cate puţin mai sus către pupa şi prora decât în centru —, se ter- 
minau printr-o pală subţire, cu nervuri. 


Corabia de la Tune, ca şi cea de la Gokstad, aparţinea 
tipului Karv. Lungă de vreo douăzeci de metri, largă de mai 
mult de 4 m la centru, nu măsura decât 1,5 m de la chilă 
la grinda longitudinală, ceea ce făcea ca bordul liber să fie 
foarte fragil; lipsită de orice decoratiune era în mod evi- 
dent destinată transportării de încărcături grele în ape 
calme. Construcţia nu diferă deloc de cea a navei de la 
Gokstad. Şi în acest caz stejarul furnizează materialul 
esenţial, cârma fiind confecţionată din pin. Spre deosebire 
de cele două corăbii care datează de la sfârşitul secolului 
al IX-lea, corabia de la Oseberg provine chiar de la înce- 
putul epocii vikinge. Stejarului, din care sunt confecţionate 
membrurile şi bordurile, i se adaugă mesteacănul, care a 
servit pentru anumite părţi ale grindei longitudinale. 
Corabia a fost folosită către sfârşitul secolului al IX-lea ca 
mormânt; arheologul norvegian A.W. Brogger presupune 
că cele două corpuri de femeie găsite la bord sunt ale 

reginei Asa şi a uneia dintre insotitoarele sale. Ceea ce 
este sigur este faptul că această navă de tip karv a fost 
construită în scopul de a servi drept navă de agrement şi 
de prestigiu unui anumit suveran. Minunat lucrată, 
încărcată cu obiecte de lux şi cu produse de consum, nava 
ne oferă cea mai prestigioasă ilustrare a fastului şi rafina- 
mentului atins de civilizaţia vikingilor. Şi chiar dacă nu ne 
spune nimic care să nu fi fost deja cunoscut în privinţa 
tehnicii navigaţiei în Nord, ne apare drept una dintre cele 
mai somptuoase bijuterii ale artei vikinge descoperite 
vreodată. 

Vikingul a trecut în posteritate drept simbol al naviga- 
torului întreprinzător pe care nici o mare nu îl făcea să dea 
înapoi; a fost, în fapt, un veritabil descoperitor al oceane- 
lor. Dar nici curajul individual, nici perfecțiunea construcţiei 
navale nu explică realizări pe care doar timpurile moderne 
le-au depăşit. Ştiinţa navigaţiei a beneficiat ea însăşi de 
această excepţională inteligenţă a mării proprie popoa- 
relor scandinave. Dacă totuşi pasiunea de a naviga este 
atestată, glorificată de toti poeţii scalzi, detaliile tehnice nu 
ne sunt cunoscute decât într-o manieră fragmentară şi 
uneori chiar conjuncturală. Un fapt rămâne sigur: nava de 
tip knorr a despicat cu puternica sa etravă valurile Mării 
Albe, ca şi cele din preajma ţărmurilor americane. Şi-a 
deschis chiar drum chiar dincolo de Nordrsetr-ul groenlan- 
dezilor printre gheturile si ceturile golfului Baffin. 

Pe piatra de la Mervalla, pe care Sigrid a amplasat o 
inscripţie în amintirea soţului său Sven, este scris răspicat: 


Adeseori a pornit 

către ţara Letonilor 

pe nepre(uitul sáu knorr 
dublánd capul Domi. 

Născut cu faţa spre mare, vikingul a trebuit să asculte 
chemarea acesteia ca pe un destin. Gustul pericolului este 
a doua sa natură şi puţine strofe scaldice pun mai bine în 
lumină această stare de spirit, care îl aruncă în chip irever- 
sibil pe návalnicul tânăr scandinav în lupta care îl opune 
oamenilor şi naturii, decât cele în care Egill Skalla- 
grimsson evocă înflăcăratele nelinişti ale tinereţii sale: 


Mama îmi promisese 

să-mi cumpere curând 

corabie şi vâsle bune 

pentru a pleca departe cu vikingii, 
în picioare cu mândrie la prora, 
pentru a ataca o mândră corabie, 
pentru a ne adăposti în porturi 

şi pentru a lovi şi a lupta. 


În momentul lansării la apă, corabia vikingă avea o 
alură impunătoare: fixată de ancoră — cea descoprită la 
Ladby, în Fionia, avea un lanţ de mai mult de zece metri, 
prelungit de o parâmă — cu grinda longitudinală împo- 
dobită cu scuturi pictate alternativ în galben şi negru, pre- 
cum cea de la Gokstad, corabia purta un cort în care 
echipajul rămas la bord ducea o viaţă destul de conforta- 
bilă. Dar pe mare lucrurile stăteau cu totul altfel. Scuturile 
erau luate pentru a nu fi smulse de valuri, iar la prora şi 
pupa erau fixate capete de dragon pentru a-i proteja pe 
navigatori de spiritele rele ale mării: furtuni, vânturi con- 
trare, ceaţă, sloiuri de gheaţă... Zi şi noapte, bărbaţii, une- 
ori şi femeile, luptau la bord împotriva frigului şi a umidi- 
tăţii. Uzi şi dárdáind, continuau să navigheze timp de 
săptămâni. Dacă nu au cunoscut scorbutul, care decima 
echipajele secolului al XV-lea, aceasta s-a datorat 

înţelepciunii de a lua cu ei afine şi mere în butoaie de 
lemn, precum cel descoperit la Oseberg. 


Cei mai slabi nu supravietuiau totuşi încercării, iar cadavrul 
le era aruncat peste bord. În necropola de la Herjolfsnes din 
Groenlanda un mormânt gol conţinea o placă de lemn gravată 
cu rune: „Această femeie, al cărei nume a fost Gudveig, a fost 
aruncată peste bord în Marea Groenlandei” Piatra runică de la 
Honen, astăzi dispărută, dar a cărei reproducere a fost desci- 
frată de Sophus Bugge, evocă laconic şi emotionant suferinţele 
îndurate de cei care au descoperit America: „Au plecat departe, 
lipsindu-le veşminte pentru a se usca şi hrana, acolo spre 
Vinlnad în pustiurile de gheaţă. Norocul poate fi schimbător şi au 
murit de tineri” Naufragiile trebuie să fi fost frecvente: din cele 
25 de nave care au plecat din Islanda sub ordinele lui Eric cel 
Roşu, 10 nu au ajuns la destinaţie. O singură ambarcaţiune din- 
tre cele trei folosite de Thorfinn Karlsefni cu ocazia expediției 
americane au revenit în port, iar saga ne spune că Leifr a dat 
ajutor la întoarcerea din America naufragiaţilor ajunşi pe o 
insuliţă. Cu toate acestea, vikingii au continuat să străbată în 
lung şi în lat oceanele cele mai periculoase ale globului de la 
Bjarmland, la est de capul Nord, până în Vinland, în sud-vestul 
insulei Terra-Nova ! 


Isprăvile navigatorilor vikingi au un limbaj elocvent. O 
saga ne povesteşte că Leifr a străbătut direct Atlanticul de 
la Nidaros, actualul Trondheim, până în Vinland; în acelaşi 
fel Thorhallr s-a întors în Irlanda venind în linie dreaptă din 
America. În aceste cazuri este vorba de fapte legendare 
şi, chiar dacă saga a putut exagera, nu este mai puţin 
adevărat că hazardul furtunilor i-a constrâns pe cei doi 
navigatori să străbată cei 5000 de km de apă sărată fără 
să facă escală. Landnămabok ne spune că scandinavii au 
pornit cu vânt bun — acel byrr care era trimis de zei — de 
la Stadr, port situat pe litoralul occidental al Norvegiei, 

ajungând la Horn, în sud-estul Islandei, în patru zile, ceea 
ce înseamnă cá nu erau deloc mai lenti decât cargourile 
de astăzi. Asemenea performanţe implică în mod necesar 
o ştiinţă a navigaţiei despre care povestirile nordice 
(saga), prea puţin preocupate de aspectele tehnice, ne 
spun puţine lucruri. Detaliile minuţios adunate ne permit 
totuşi să ghicim metodele folosite de navigatorii acelor 
vremuri. 

Tradiţia a jucat desigur un rol fundamental: din gene- 
ratie în generaţie au fost transmise noţiuni strânse cu grijă 
şi în permanenţă îmbogăţite în privinţa curenților, repe- 
relor, tármurilor, vânturilor puternice etc. Pionierii Vinlan- 
dului cunoşteau cu precizie călătoriile precursorilor, cu 
care în multe cazuri erau înrudiţi: ştiau dinainte direcţia ce 
trebuia urmată, numărul de zile în care aceasta trebuia 
menţinută, iar amintirea experienţelor lor trebuie să se fi 
perpetuat timp îndelungat. În acest fel unii s-au putut 
gândi că John Cabot şi chiar Cristofor Columb ar fi putut 
beneficia de o seculară tradiţie vikingă întreţinută în por- 
turile engleze şi în chip special la Bristol de către naviga- 
torii islandezi care acostau aici pentru a face escală. 

Este sigur că aceia care au explorat Atlanticul de Nord 
ignorau folosirea busolei: /eidarsteinn-ul menţionat în 
saga nu pare să fi apărut înainte de secolul al XIII-lea. În 
ruinele unei mănăstiri benedictine din Groenlanda a fost 
descoperită o bilă de lemn ale cărei margini poartă cres- 
tături triunghiulare dispuse una lângă alta potrivit unei 
geometrii riguroase. În centrul acestui fragment se lasă 
ghicită o trecere verticală, destinată ca lăcaş unui suport 
formând un pivot. Este vorba, fără îndoială de un tip de 
astrolab. 

Două saga menţionează o „piatră a soarelui” 
(solarsteinn) varietate de turmalină care, după spusele 

unuia dintre aceste texte, permitea ochirea soarelui şi 
determinarea înălţimii acestuia chiar şi printre norii cei mai 
groşi. S-a dorit să se vadă în aceasta un fel de Twilight 
Compass, bazat pe principiul polarizării luminii, furnizând 
astfel descoperitorilor Atlanticului de Nord un rudimentar, 
dar preţios instrument de navigaţie fără vizibilitate. Astăzi 
această ipoteză este foarte contestată. Trebuie mai degra- 
bă ca instrumentul să fi fost folosit pentru măsurarea 
lungimii umbrei proiectate de soarele aflat la zenit pornind 
de la un punct reper de pe puntea corăbiei. Aceasta im- 
plică faptul cá era cunoscută declinatia astrelor. Pare sigur 
că navigatorii ţineau cont din trei în trei zile de aceasta, 
ceea ce implică posesia unor tabele de declinatie: un frag- 
ment din Snorri Sturluson menţionează cu admiraţie nu- 
mele lui Stjornu-Oddi pe socoteala căruia era pusă inven- 
tarea unui asemenea instrument de calcul astronomic. 
începând de la Aristotel, orizontul era în chip tradiţional 
împărţit în 12 sectoare egale. Germanicii îl împărţiseră în 
opt şi la fel au făcut vikingii, ceea ce susţine existenţa unui 
simţ practic, dar şi o aproximaţie revelatoare a caracteru- 
lui empiric al navigaţiei lor. Astfel cele opt aettir erau: nordr, 
nordul, landnordr, nord-estul sau nordul spre uscat (adică 
Norvegia), /andsudr, sud-estul, sudr, sudul, utsudr, sud- 
vestul sau sudul către larg, vestr, vestul, utnordr, nord- 
vestul. Nimic nu ne permite să afirmăm că se foloseau de 
hărţi sau măcar de itinerare. Este însă indiscutabil că dru- 
murile maritime erau bine stabilite, iar cunoaşterea aces- 
tora era transmisă pe cale orală: direcţia de urmat era sta- 
bilită în funcţie de aettir, timpul în care trebuia ţinută 
această direcţie era dat de doegr (ziua de 12 ore pentru 
navigatia în apropierea tármurilor si de 24 pentru cea în 
larg), iar distanţa era dată în tylft a zecea parte din 
vikur sjavar măsurând între 100 si 120 km, adică un grad 


70 


latitudine. Ca exemplu poate fi citat fragmentul din 
Landnámabók în care e precizat itinerariul de la Stadr, în 
Norvegia, la Hvarf, în punctul sudic al Groenlandei. 

Dacă observarea soarelui sau a stelelor permitea sta- 
bilirea cu oarecare exactitate a latitudinii, longitudinea 
rămânea problematică în absenţa unui instrument de 
măsurare a timpului. Clepsidra utilizată în Feroe (ketil 
undir ok ketil a) nu putea să servească acestui scop în 
cazul unei călătorii la mare distanţă. Trebuiau să se multu- 
mească cu estimarea distanţei parcurse. Nici o descope- 
rire arheologică nu ne permite să afirmăm că vikingii 
foloseau logul. Navigatorii trebuiau să aprecieze în mod 
empiric viteza navei după forţa şi direcţia vântului, 
înălțimea valurilor, zgomotul apei care se spărgea de 
etravă etc. De fiecare dată când navigația se anunţa deli- 
cată era îmbarcat un /eidsagnamadr, un fel de pilot spe- 
cializat în cunoaşterea unei anumite rute. Trebuie de altfel 
să recunoaştem că, dacă mările pe care le înfruntau figu- 
rau printre cele mai dificile din lume, faptul de a naviga 
după axa est-vest le uşura sarcina, reducând cât mai mult 
posibil consecinţele care puteau decurge din ignorarea 
longitudinii. De asemenea, aşteptau pentru a pleca sezo- 
nul favorabil, care elibera porturile de gheturi şi făcea navi- 
gatia mai puţin periculoasă. 

Rămâne faptul că vikingii pot fi consideraţi drept navi- 
gatori renumiţi: într-o epocă în care alte popoare practicau 
doar cabotajul, au fost primii care au întreprins călătorii la 
mare distanţă. Şi, precum în cazul cuceririlor teritoriale, 
regăsim în cazul navigaţiei aceeaşi îngemănare stranie de 
dragoste pentru pericol, dispreţ faţă de moarte, forță 
fizică, calcul metodic şi tehnică meticulos elaborată. 


Capitolul II 


ORGANIZAREA MILITARĂ 


Ultimul război mondial a pus în evidenţă rolul decisiv al 
logisticii: trimiterea pe frontul de operaţii a trupelor şi mate- 
rialului fabricat şi adunat în baze situate la adăpost de 
adversar. Deşi ignorau termenul, vikingii cunoşteau pro- 
blema şi aceasta tocmai pentru că au fost primii care au 
ştiut să ducă la bun sfârşit operaţiuni amfibii complexe, 
care le-au adus spectaculoasele victorii pe care le 
cunoaştem. Corabia furniza vectorul, iar taberele militare 
constituiau rezervorul de oameni gata oricând să 
pornească împotriva duşmanului. Aceste tabere, în egală 
măsură fortificaţii şi garnizoane, ne sunt cunoscute în spe- 
cial prin vestigiile descoperite pe pământul Danemarcei. 
Fără îndoială că altele vor fi existat în posesiunile scandi- 
nave din Răsărit; împăratul Constantin Porphyrogenetul 
scria în tratatul său De administrando imperio că varegii 
(Rus) părăsesc Kievul la apropierea iernii pentru a se 
închide până la dezghet în „oraşe numite gyra”. 


Această mărturie, pusă în evidenţă pentru prima dată de 
Johannes Steenstrup, în 1876, îmbracă în ochii arheologilor o 
valoare considerabilă, căci poate explica originea taberelor 
întotdeauna circulare ale vikingilor. În fapt, aceştia din urmă nu 
datorau nimic artei militare romane, care construia întărituri 
invariabil rectangulare, nici celei a francilor, ale căror întărituri nu 
au fost niciodată circulare. Or, aşa cum au subliniat anumiţi 
autori, există o neîndoielnică similitudine între arhitectura fortifi- 
catiei celebre care proteja Bizanțul si cea a întăriturilor care 

apărau Hedeby. Cu destulă probabilitate, Johannes Bronsted a 
putut avansa ipoteza potrivit căreia meşteri veniţi din Bizanţ sunt 
responsabili pentru magnifica ordine geometrică a taberelor 
vikinge. 


Cu toate că sursele atestă existenţa taberei de la 
Jomsborg pe malul sudic al Balticii şi cu toate că alte 
indicii pledează pentru prezenţa unei tabere situate la 
vărsarea râului Slie şi a alteia în Scania, singurele cunos- 
cute prin dovezi materiale sunt cele patru tabere din 
Danemarca: cea de la Odense, descoperită de Schultz în 
frumosul centru al capitalei actuale a Fioniei şi, din acest 
motiv, puţin accesibilă; cea de la Fyrkat, pe tărmul oriental 
al lutlandei, studiată tot de de Schultz, ca şi cea de la 
Aggersborg care, in nordul lutlandei, controla Limfjord-ul, 
loc de reunire a marilor flote militare ce se îndreptau 
împotriva Angliei; şi în sfârşit, cea mai bine cunoscută din- 
tre toate, cea de la Trelleborg în vestul Sjaelland-ului, 
descoperită de Poul Norlund. Aşezarea sa este determi- 
nată de concepţiile strategice obişnuite ale vikingilor: în 
apropierea țărmului Marelui Belt, arteră maritimă vitală 
pentru Danemarca, Trelleborg a fost construit în interiorul 
furcii formate la confluenţa între două râuri şi pe o mică 
înălţime, care servise anterior drept loc de sacrificiu. 


Dinspre uscat, acolo unde cele două râuri nu ofereau pro- 
tectie natutrală, a fost construită tabăra exterioară. O întăritură 
dublată de un sant se întindea de la vest spre est, fiind protejată 
pe fiecare latură de către unul din râuri: partea occidentală 
forma un arc de cerc, concentric întăriturii circulare închizând 
tabăra interioară, iar partea sa orientală se dezvolta în formă 
rectangulară, cuprinzând în mijlocul părţii îndreptate către uscat 
o poartă pe unde trecea drumul ce unea tabăra de restul ţării. În 
colţul răsăritean al acestui rectangul era situat cimitirul, 


75 


conţinând mai mult de 150 de morminte şi trei gropi comune. În 
interiorul arcului de cerc occidental, găurile lăsate de stâlpii de 
susţinere atestă prezenţa a 13 case identice, dispuse radial în 
raport cu centrul ansamblului; două alte case erau amplasate de 
o parte şi de alta a căii care ajungea direct în mijlocul taberei: 
fără îndoială că un ansamblu întrerupt de case asemănătoare 
fusese iniţial prevăzut de la poarta exterioară la fortificația 
internă a Trelleborgului. 

Înscrisă în unghiul format de confluenţa cursurilor de apă, 
tabăra interioară era protejată de o întăritură şi de un şanţ per- 
fect circulare. Patru porti situate în punctele cardinale deasupra 
cărora partea superioară a întăriturii, astăzi prăbuşită, forma un 
arc, controlau cele două drumuri pavate cu lemn, a căror inter- 
secţie în mijlocul taberei o împărțea pe aceasta în patru sferturi 
riguros identice. Fiecare parte era ocupată de patru case dis- 
puse în careu. Casele de la Trelleborg se deosebeau de 
locuinţele epocii prin cei doi pereţi longitudinali arcuiti în 
maniera bordurilor unei nave; casele erau tăiate în interior de 
doi pereţi despărțitori perpendiculari pe axa longitudinală, 
partea centrală cuprinzând în mijloc o vatră chiar la nivelul solu- 
lui, precum şi două uşi laterale. Cele două părţi externe comu- 
nicau cu partea centrală şi cu exteriorul prin porţi plasate în axa 
longitudinală sprijinite pe o cavitate. Acoperişul trebuie să fi fost 
sectionat pe direcţia vetrei de o deschizătură rectangulară pre- 
cum aşa-zisele /jori din locuinţele civile ale aceleiaşi epoci. 
Lemnul constituia cu siguranţă materialul esenţial. Tot din aces- 
ta erau confecţionate fortificația întărită de palisade şi porţile 
duble ale taberei. Uriaşe chei şi închizători au fost descoperite 
pe amplasamentele celor din urmă. 


Ceea ce frapează cel mai mult este în mod incontesta- 
bil exceptionala rigoare geometrică a ansamblului, care ne 
duce cu gândul la egipteni sau la incaşi. Poul Norlund a 
arătat că măsura folosită a fost piciorul măsurând 29, 33 
cm (piciorul roman măsura 29, 57 cm). Casele taberei 

interioare măsurau 100 de picioare, cele din afară doar 90. 
Fortificația avea o grosime uniformă de 60 de picioare. 
Raza taberei interioare măsura 234 de picioare, iar dis- 
tanta care separa centrul de casele exterioare măsura 
exact dublu, adică 468 de picioare. Zidurile caselor din 
interior erau toate simetrice în raport cu cele două axe 
formate de cele două drumuri, iar cele două elipse pe care 
erau situate aveau drept centru cele patru várfuri ale 
caselor din fiecare cartier. O asemenea perfecţiune era 
necunoscută lumii occidentale. 

Viaţa în aceste tabere ne este parţial relevată de cimi- 
tirul de la Trelleborg: puţini copii, câteva femei sunt 
îngropaţi aici, adesea aşezaţi în direcţia est-vest; bărbaţii 
aveau între 20 şi 40 de ani, iar mormintele lor conţin puţine 
obiecte preţioase. Însă texte numeroase şi precise care se 
referă la tabăra legendară de la Jomsborg, situată fără 
îndoială la gura Oderului şi înghițită de mare de multă 
vreme, contribuie la cunoaşterea concretă a vieţii războini- 
cilor de elită numiţi Jomsvikingar de către saga şi Adam 
din Bremen. 


Construit pentru a se opune puterii militare a venzilor, 
această tabără cuprindea un port protejat de o enormă poartă 
de fier care venea să se insereze sub o boltă practicată în 
întăritură: aici erau ţinute uşor 300 de corăbii de război. Bărbaţii, 
plasați sub ordinele unor căpitani prestigioşi, dintre care 
Palnatoke a fost fără îndoială cel mai celebru, erau recrutaţi 
pentru meritele lor personale şi nu în baza naşterii sau a legă- 
turilor de prietenie. Comunitatea lor era întărită prin jurăminte 
care impuneau obligaţia unei vieţi fără teamă şi fără pată: 
considerându-se fraţi, nu puteau să negocieze individual, nici să 
păstreze o informaţie doar pentru sine, ci să lupte şi să-şi 
răzbune tovarăşii de arme ca pe nişte rude apropiate şi să 
aducă prietenilor prada pentru ca totul să fie împărţit în mod 

egal, fără a se ţine cont de rang sau de funcţie. Nici o femeie nu 
era admisă în această comunitate egalitară, dar fiecare bărbat 
putea lipsi după bunul plac pentru un interval care nu depăşea 
trei zile. 


În afara acestor tabere, care constituiau nucleul prin 
excelenţă al puterii militare a vikingilor, aceştia ridicau for- 
tificatii mai mult sau mai puţin permanente. Exemplul cel 
mai remarcabil este Danevirke, deja menţionat de Analele 
france în 808 şi care, 350 de ani mai târziu, avea să fie 
desăvârşit pruintr-un zid de cărămizi de către regele 
Valdemar. Gigantic complex defensiv, Danevirke a apărut 
in mlaştinile Schleswigului din ordinul regelui Godfred 
după distrugerea Rericului. Profitând de îngustimea care 
de la fjordul Slie la vărsarea fluviilor Trene şi a Rheide taie 
de la esta vest baza Iutlandei, această fortificaţie prezintă 
particularitatea de a se ramifica către est în aşa fel încât 
inserează între ramificaţiile sale aşezările de la Sliesthorp 
şi Hedeby. În plus, permitea trecerea „drumului vitelor”, an- 
tică axă nord-sud de-a lungul căreia se realizau schimbu- 
rile comerciale între Europa Continentală şi Scandinavia. 


Lung de aproape 15 km, zidul principal, construit din blocuri 
de granit dispuse alternativ, era gros de aproape 30 m şi înalt de 
aproape 6 m. Pe faţa externă, palisade şi un şanţ cu fund plat îi 
sporeau virtuțile defensive. Pe creastă exista un parapet de 
piatră înalt de 3 m, iar faţa internă cobora în pantă domoală 
până la un drum care însoțea fortificația pe întreaga lungime. La 
est, Danevirke se articula pe fortificația semi-circulará înaltă 
între 4 şi 9 m care proteja portul şi oraşul Hedeby. În anumite 
locuri arheologii germani au crezut că pot distinge nouă 
perioade succesive de construcţie, astfel încât nu este surprin- 
zător că savantul danez Vilhelm La Cour a putut scrie în 1951: 
„Enigmele nerezolvate legate de Danevirke sunt mai nume- 
roase decât cele care au putut fi dezlegate” 

Construcţii asemănătoare, dar de proporţii mai modes- 
te, trebuie să fi jalonat expansiunea militară a vikingilor. 
Toponimia Angliei, cu denumirile sale în -burh, în -camp şi 
în -dyke, nu lasă nici o îndoială în privinţa acestui subiect. 
În Franţa, în colţul de nord-vest al peninsulei Cotentin, 
săpăturile de la Hague Dike au permis recent atribuirea 
unei întărituri de pământ întărită cu ţăruşi scandinavilor, 
care dispuneau astfel în regiune de o tabără întărită. Dar 
cel mai adesea aceste lucrări de terasament, destul de 
sumare, au fost probabil distruse de brăzdarele agriculto- 
rilor. Nu rămâne mai puţin adevărat că de la Trelleborg, 
trecând prin Danevirke, până la modestele ridicături pre- 
cum cea de la Hague Dike, vikingii au făcut dovada sobrei, 
dar remarcabilei eficacitáti a ştiinţei lor arhitecturale. 

Acestui aspect colectiv şi monumental al aparatului 
militar viking trebuie să îi asociem elementul individual al 
armamentului: dacă nava constituiau orgoliul vikingilor, 
armele individuale erau mândria vikingului. Adesea 
împodobite, având montate pietre preţioase, laminate cu 
metale la fel de preţioase, armele erau adesea obiecte de 
artă şi, în egală măsură, unelte aducătoare de moarte. 
Originea acestor arme pune adesea o problemă insolu- 
bilă: au fost importate sau fabricate după modele străine, 
sau concepute în întregime şi executate de meşteşugari 
scandinavi? Epoca vikingă a cunoscut o activitate comer- 
cială intensă şi întrepătrunderea tehnicilor occidentale a 
atins o considerabilă complexitate. Încă din timpul marilor 
invazii populaţia Norvegiei întreţinuse relaţii strânse cu 
francii, atestate de împrumuturile materiale. Mai târziu, în 
epoca merovingiană, mestesugarii din Nord confectionau 
vârfuri de suliță, securi, părţile centrale proeminente ale 
scuturilor copiate după modelul occidental. Aproape 300 
de spade cu un singur tăiş, cu mânere simple, în toate 

privintele cu scramasax-ul francilor, au fost descoperite în 
solul norvegian. 

Curând s-a impus spada lungă cu două tăişuri, al cărei 
capăt de mâner, bogat împodobit, era un semn exterior 
infailibil al bogăției. Garda era făcută dintr-o bară trans- 
versală, iar capătul mânerului adopta în mod obişnuit 
forma triunghiulară sau semi-circulară. Lama era adesea 
damaschinată, garda placată cu aur, argint, aramă sau 
email negru. Se pare că cele mai bune lame erau impor- 
tate din Franţa, după cum o dovedeşte marca meşterilor 
Ulfberth sau Ingelri gravată pe lame găsite în Oland 
(Renania) era, de asemenea, un sediu meşteşugăresc 
important care exporta spre Nord sau spre Anglia. Acest 
trafic a dobândit o asemenea importanţă încât, pentru a 
para ameninţarea vikingă, Carol cel Mare, apoi Carol cel 
Pleşuv, au interzis exportul de arme către Scandinavia, 
sub ameninţarea cu moartea. Foarte capabilii fierari ai 
Nordului fabricau totuşi, la rândul lor, lame de valoare. 
Astfel, potrivit /storiei lui Carol cel Mare (Gesta Caroli 
Magni), împăratul Ludovic Germanicul a primit ca omagiu 
din partea regilor normanzi spade dintre care una a avut 
norocul să-i placă. Decorul gărzilor şi al capetelor 
mânerelor făcea apel la motive geometrice şi zoomorfice: 
mereu de o factură incontestabil scandinavă, acest fapt 
dovedeşte că, în privinţa esteticii armelor lor, vikingii nu 
aveau încredere decât în compatrioți. 

Securea, spre deosebire de spada comună în întreg 
Occidentul, era o armă specific nordică: astfel, atunci când 
supraviețuitorii din Lindisfarne au vrut să perpetueze în 
piatră atrocitățile vikingilor, au avut mare grijă de a 
reprezenta bărbaţi agitând securi. Cu capul poligonal, 
securea poseda un apreciabil tăiş convex; era prevăzută 
cu un mâner lung şi constituia în mâna unui bărbat uriaş şi 

puternic un instrument formidabil. Tăişul, teribil de ascuţit, 
era din fier călit şi sudat pe corpul armei. Descendentă 
îndepărtată a armei preistorice, securea vikingă era de o 
eficacitate excepţională şi a fost cu siguranţă obiectul unei 
fabricări în serie, aşa cum lasă să se înţeleagă „frigăruia” 
de douăsprezece securi înşirate pe o tijă de brad 
descoperită în apropiere de Grenaa, în lutlanda. Anumite 
exemplare, precum cel descoperit la Trelleborg, care era 
încrustat cu argint, ieşeau din comun şi puteau să su- 
gereze o fastuoasă splendoare. 

Vikingii foloseau în egală măsură arme ofensive pentru 
lupta la distanţă, cu care angajau bătălia. Din sulitele cu 
mânere de lemn nu s-au păstrat decât vârfurile metalice. 
Alungite elegant, acestea erau prevăzute cu o nervură 
longituadinală, iar baza lor poseda o cavitate conică în 
care se insera mânerul. Arcul este atestat în saga şi pare 
să fi jucat un rol important în bătălii. Vârfuri de săgeată au 
fost descoperite în morminte de bărbaţi, dar şi de femei. 
Cu o mare putere de pătrundere, acestea erau fără 
îndoială destinate să fie lansate de arcuri mari, menite să 
penetreze armurile şi cămăşile de zale. 

Pentru apărarea individuală era folosit un sistem de 
arme şi de protecţie corporală. Ca şi arcul, pumnalul a fost 
folosit în egală măsură de bărbaţi şi de femei. Având 
mânerul confecţionat din lemn sau din corn, era purtat de 
bărbaţi la centură şi de femei la colier. Având un singur 
tăiş, acest veritabil cuţit servea şi ca unealtă. Scutul, 
cunoscut prin reprezentările de pe bordurile corábiilor, pe 
care le însoțea adesea în morminte, era din lemn, plat 
şi circular, alcătuit din trei scânduri strânse împreună. În 
interior, o curea de piele trecea prin două dintre scândurile 
exterioare şi o voluminoasă proeminentá (umbo) din ara- 
mă întărea şi adeseori împodobea centrul feţei exterioare. 

A guta sinum skialdi umb fatladR („urcat în şa, scutul îi era 
aşezat în jurul braţului”); în acest fel autorul unei strofe 
gravate pe piatra de la Rök îl descrie pe războinicul viking. 
Folosirea coifului de piele, de formă conică, prevăzut cu o 
apărătoare nazală şi terminat cu o piesă care acoperea 
strâns ceafa — Tapiseria de la Bayeux îi reprezintă pe nor- 
manzi cu ceafa rasă — pare să fi fost foarte răspândită, 
deşi nici un exemplar nu s-a putut păstra. Admirabilul cap 
de viking sculptat pe mânerul unui baston de os exhumat 
la Sigtuna nu lasă nici un dubiu în privinţa formei coifului, 
cu un aspect incontestabil oriental. Vikingii au folosit foarte 
probabil şi cămăşile de zale: anumite fragmente stau 
mărturie, ca şi relatarea făcută de Snorri bătăliei de la 
Stiklestad. Armura nu le era nici ea necunoscută. 
Tapiseriile descoperite o dată cu nava de la Oseberg 
reprezintă un războinic acoperit din cap până în picioare 
de o armură pictată în alb. Se pare că majoritatea 
vikingilor nu aveau nici cămaşă de zale, nici armură, 
folosirea acestora fiind apanajul celor mai importanţi con- 
ducători. 

Vikingul, odată ajuns pe teritoriul duşmanului, se 
deplasa călare, dar lupta pedestru. Armele pe care le 
cunoaştem, spada, securea, sulița şi arcul, par să nu fi fost 
folosite niciodată împreună de către acelaşi luptător. 
Mormintele daneze arată că doar două arme îl însoțeau 
pe viking în ultima sa călătorie, foarte probabil potrivit 
obişnuinţelor sale de pe pământ. Trebuie făcută mentiu- 
nea unui războinic straniu care inspira chiar şi compa- 
triotilor o oarecare repulsie: aşa numitul berserkr. Protejat 
de către Odin, acesta îşi înfrunta adversarul sub efectul 
stupefiantelor, cu spume la gură. ,Dispretuind armele 
defensive, se lupta cu furia unui lup sau a unui câine, 
muşcând marginile scutului şi având forţa ursului sau a 

taurului” scrie Snorri în Ynglingasaga. Cu acest personaj 
neliniştitor punem în lumină aspectele oculte ale păgânis- 
mului nordic. Rămâne totuşi faptul că berserkr incarna 
curajul şi forţa fizică proprii vikingilor; totuşi, incontestabila 
neplăcere pe care o provoca celorlalţi luptători ilustrează 
în egală măsură nevoia de ordine şi de metodă specifică 
ansamblului vikingilor şi fără de care nu putem înţelege 
de ce organizarea lor militară a făcut posibilă timp de 
două secole incomparabila expansiune a civilizaţiei lor 
materiale. 


Capitolul III 


VIAȚA ECONOMICĂ 


Economia nordică, domestică sau comercială, a cunos- 
cut în epoca vikingă o amploare pe care nu o justifică doar 
densitatea relativ mare a populaţiei. Cei care au rămas în 
patrie lucrau pentru a satisface nevoile vitale ale contem- 
poranilor, în timp ce întreprinzătorii făceau comerţ din 
America până în Asia. Scandinavia s-a transformat într-o 
gigantică antrepriză de import-export şi a devenit în chip 
esenţial un intermediar în schimburile dintre est şi vest, 
dintre nordul şi sudul lumii civilizate. S-a putut susţine, în 
lumina cunoştinţelor actuale, că principala ocupaţie a 
vikingilor nu a fost atât războiul cât comerţul: şi una şi 
cealaltă nu impuneau oare aproape aceleaşi calităţi, pre- 
cum organizarea, diplomaţia, îndrăzneala şi mobilitatea? 

Trei fapte principale au concurat la originalitatea 
negotului viking. Şi-a găsit deplina dezvoltare după seco- 
lul al IX-lea, urmând perioadei agresive din punct de 
vedere cronologic. În timp ce schimburile se efectuaseră 
începând cu epoca bronzului pe calea uscatului după o 
axă nord-sud, comerţul viking s-a făcut pe cale maritimă 
şi s-a desfăşurat în mare măsură de la est spre vest: nimic 
nu este mai semnificativ pentru această revoluţie eco- 
nomică decât construcţia fortăreței Danevirke, care a tăiat 
vechiul drum al vitelor. În sfârşit, etalonului-aur, care a 
făcut legea sub forma monedelor sau a bijuteriilor înce- 
pând cu epoca romană, i s-a substituit argintul. 

Sub forme diferite — monede engleze precum micii sceattas, 
carolus, bătute la Dorstat în Imperiul carolingian, pfenningii ven- 
zilor, monede germane cu efigia lui Otto al III-lea, piese emise la 
Birka, la Hedeby şi poate şi la Jumne, dirhemii cufici ai arabilor, 
brățări în spirală cu greutate constantă de o jumătate de livră 
persană provenind de la Perm, la răsărit de Volga, sau chiar 
fragmente de obiecte tăiate mărunt drept mijloc de plată — 
argintul invadează în profunzime Scandinavia. Numai în Suedia 
au fost scoase la iveală până astăzi mai mult de 200 de kg de 
piese de argint! Trebuie să recunoaştem că această abundență 
metalică din care vikingii au ştiut în Occident să-şi taie partea 
leului, a afectat ansambul relaţiilor internaţionale din epocă. La 
originea ei s-a aflat califatul de Bagdad care, în medie, punea în 
circulaţie anual, la începutul secolului al IX-lea, 1220 t din acest 
metal extras din minele din Afganistan. Atunci când invaziile 
mongole vor distruge aşezările arabe din răsărit şi când minele 
germane de la Erzgebirge vor obţine în fapt monopolul în 
Europa, înfloritorul comerţ viking va lua sfârşit. 


Locurile de comerţ în care vikingii au fost prezenţi sunt 
nenumărate: de la Praga la Marea Aral, din Bizanţ până în 
York, peste tot au întreţinut fructuoase raporturi cu arabii, 
evreii, bulgarii, slavii, francii sau englezii, în mod brutal 
sau insinuant, în funcţie de puterea partenerului. Chiar în 
Scandinavia sunt cunoscute o duzină de centre. Este 
sigur că nu toate acestea şi-au exercitat simultan activi- 
tăţile economice, unele preluând succesiunea celorlalte. 
Cronologia pe care o cunoaştem este uneori incapabilă să 
precizeze datele acestor tranziţii. Importanţa relativă a 
descoperirilor arheologice şi cea a referintelor literare per- 
mite totuşi înscrierea celor mai importante schimburi eco- 
nomice în triunghiul format de aşezarea norvegiană de la 
Skiringsal, cea suedeză de la Birka şi cea daneză de la 
Hedeby. Alte locuri, precum Schleswig, Jumne şi Truso, pe 
ţărmul baltic, Văstergarn, în Gotland, Sigtuna, pe malul 

Málarului, sau Nidaros şi Bergen, în Norvegia, au existat 
în manieră concurentă şi au primit uneori o parte a 
moştenirii lăsate de unul dintre cele trei centre importante, 
însă preeminenta acestora nu a putut fi pusă la îndoială. 
Skiringsal, astăzi Kaupang, nu a avut niciodată surprin- 
zătoarea concentrare urbană şi portuară a celorlalte două 
aşezări, dar numărul de morminte situate în zona încon- 
jurătoare stă mărturie pentru existenţa unei perioade de 
mare prosperitate pe care ne putem gândi să o plasăm 
între începutul secolului al IX-lea şi cel al secolului al X-lea. 
Spre deosebire de Birka şi de Hedeby, nu a fost eviden- 
tiatá nici o urmă de fortificaţie. Această particularitate se 
datorează, fără îndoială, absenței puterii centrale în 
Norvegia epocii respective precum şi amplasării aşezării, 
pe care țărmurile stâncoase şi trecătorile înguste au pus-o 
la adăpost de surprize. Obiecte de meşteşugărie erau 
importate din insulele Britanice, ceramică din Renania, 
sticlărie din Franţa, alte obiecte indicând schimburi cu 
provinciile baltice. Originea monedelor descoperite la 
Skiringsal stă mărturie pentru diversitatea relaţiilor cu 
exteriorul: unele sunt engleze, altele sunt penny proveniţi 
din Mercia, o a treia categorie o constituie dinarii lui 
Ludovic cel Pios, iar doi dirhemi arabi şi o piesă emisă la 
Birka atestă schimburile orientate către răsărit. 
Dispersarea aşezării se explică prin faptul că activităţile 
lucrative de la Skiringsal trebuie să fi fost repartizate între 
numeroase familii înşirate de-a lungul fluviului Lagen: 
vreme îndelungată regiunea Vestfold precum şi ansamblul 
Norvegiei nu au cunoscut vreo aşezare urbană notabilă. 
Tocmai prin absenţa unui astfel de centru important tre- 
buie să căutăm cauza succesului cunoscut de Skiringsal: 
toti negustorii care navigau de-a lungul tármurilor norve- 
giene până la capul Nord şi dincolo de acesta, găseau în 

acest loc un centru de colectare în care să-şi regrupeze 
mărfurile înainte de a le expedia în străinătate. 

Începând cu 1871, Hjalmar Stople a început săpăturile 
de la Birka, loc devenit apoi situl arheologic prin excelenţă 
al Suediei. Situat pe o insulă a Málarului, acest loc exista 
deja către anul 829; în epoca respectivă, o solie suedeză 
a fost trimisă la curtea lui Ludovic cel Pios pentru a nego- 
cia un acord comercial. Nici o monedă posterioară anului 
967 nu a fost descoperită ceea ce permite datarea 
sfârşitului activităţii economice desfăşurate la Birka. 


Amplasat în nord-vestul insulei Björkö, la 30 de km de 
Stockholm, acest oraş era dominat şi protejat de un fort situat pe 
vârful unei coline înalte de 30 de m şi printr-o incintă semi-cir- 
culară care cuprindea după toate probabilitățile turnuri separate 
de o distanţă de 100 de m. Necropola grupează pe o suprafaţă 
de aproape 9 ha mai mult de 2000 de morminte. Pe faţada mar- 
itimă, tárusi de lemn evidenţiază un port ce cuprindea diguri si 
debarcadere destinate navelor cu pescaj redus. În punctul 
nordic se aflau două locuri de ancorare pentru nave de tonaj mai 
mare, dispuse în aşa fel încât navele cu velă să poată utiliza 
vânturile dominante dinspre sud-vest. În afară şi la est de oraş, 
o lagună măsurând 250 pe 60 de metri, astăzi secată prin ridi- 
carea nivelului solului, cuprindea o deschidere spre mare flan- 
cată de pereţi de piatră cu o lărgime de 30 de metri. În centrul 
acesteia fusese amenajat un bazin pătrat, a cărui profunzime 
trebuie să fi fost, în epocă, mai mare de 3 m. 


Amplasarea a transformat Birka într-o veritabilă placă 
turnantă a comerţului internaţional: către sud, trecerea 
astăzi compromisá către Sódertálje dădea acces la 
Baltica meridională, permiţând accesul direct spre 
Gotland şi Hedeby; către est, trecerea pe care va fi con- 
struit Stockholmul se deschidea la golful Finlandei şi de 

aici către Volga; în sfârşit, o succesiune de râuri, de lacuri 
şi de morene asigurau o legătură rapidă spre nordul 
Suediei. Înălţarea progresivă a solului a început, o dată cu 
secolul al XI-lea se pare, să compromită definitiv acest 
centru comercial maritim şi să ruineze Birka. 

Rimbert, biograful lui Ansgar, îi califica deja pe locuitorii 
Birkăi drept negociatores. Vestigii de ceramică şi de 
sticlărie renană, monede occidentale, în special emise de 
regatul Yorkului, pun în evidenţă un comerţ susţinut cu 
Occidentul. Moneda bătută la Birka a urmat modelul 
pieselor carolingiene de la Dorstat. Dar în ciuda afirma- 
ţiilor lui Rimbert, căruia îi place să sublinieze importanţa 
schimburilor cu Occidentul, negustorii din Birka par să se 
fi îndreptat mai ales către bulgari şi arabi după cum dă de 
gândit prezenţa considerabilă a monedelor şi mărfurilor 
orientale descoperite. Este foarte probabil că locuitorii din 
Birka au stabilit legături materiale cu ţinuturi încă şi mai 
depărtate: în afară de misteriosul Sărkland, fără îndoială 
regiunea Samarkandului, au intrat în legătură cu Extremul 
Orient. Au fost în fapt descoperite în 45 de morminte de la 
Birka resturi de mătase; o bucată de mătase brodată cu 
aur, de o calitate remarcabilă, provine fără îndoială din 
China. 

Oameni din toate ţările soseau la Birka: anglo-saxoni, 
frisoni, germani, balti, slavi, greci, orientali. Schimburile 
priveau o gamă extrem de variată de mărfuri: mătăsuri ori- 
entale şi brocart bizantin, argintărie arabă, sticlă renană, 
ţesături frisone, arme france, dar şi produse nordice, pre- 
cum colții de morsă, ambră, miere, coarne de ren si în 
special blănuri de urs, de vulpe, de jder, de vidră şi de cas- 
tor. Tranzacţiile cu blănuri au asigurat Birkăi un rol eco- 
nomic de prim plan în acest Ev Mediu timpuriu în care 
blana avea o importanţă vestimentară primordială. 

Târgurile trebuie să se fi ținut iarna, anotimp în timpul 
căruia căile de comunicaţie din Nord erau mult mai uşor 
de străbătut, iar blănurile mult mai frumoase. S-a dorit să 
se vadă în Distingen, târgurile care se ţineau iarna în 
apropiere de Uppsala pe toată durata Evului Mediu, 
modesta continuare a prestigioaselor târguri de la Birka. 

Dintre cele trei aşezări, Hedeby — numită Haitabu în 
inscripţiile runice — este cea căreia arheologia a reuşit cel 
mai bine să-i restituie înfăţişarea cotidiană. Analele france 
ne spun că în anul 808 regele Godfred a distrus oraşul 
slav Reric şi a transferat negustorii în noul oraş de la 
Sliastorp, la adăpostul a ceea ce va deveni fortificația 
Danevirke. Această aşezare este în mod general identifi- 
cată cu Hedeby (oraşul din landă) situat pe ţărmul occi- 
dental al unei lagune numite Hedeby Nor, care comunica 
printr-o trecere deschisă spre răsărit cu Baltica. 


Poziţia sa la frontiera meridională a lumii scandinave contro- 
la drumul scurt, de 17 km, care separa laguna (nor) de 
Hollingstedt, pe cursul râului Treene, navigabil până la Marea 
Nordului, transformându-l într-o veritabilă placă turnantă între 
economia vikingă şi cea a Occidentului. Ansgar a creat aici o 
şcoală de misionari în prima jumătate a secolului al IX-lea, iar 
existenţa unei minorităţi creştine perfect tolerată este atestată la 
mijlocul secolului al X-lea de către un negustor arab. Hedeby a 
datorat situării sale o prosperitate fără egal, dar şi o istorie foarte 
agitată. În chip firesc, suedezii, ale căror schimburi cu Europa 
treceau obligatoriu pe la Hedeby, au dorit de timpuriu să-l stă- 
pânească. La sfârşitul secolului al IX-lea, regele Suediei Gnupa 
a ocupat oraşul care a fost condus un timp de o dinastie 
suedeză. Fără îndoială că suedezii au fost cei care au construit 
fortificația semi-circulară în jurul oraşului. În 934, aşezarea a 
căzut în mâinile regelui german Henric | şi doar în a doua 
jumătate a secolului al X-lea danezii au reintrat în posesia lui. 
Norvegienii, care depindeau în egală măsură de Hedeby, s-au 

străduit la rândul lor să-l cucerească. Profitând, în jurul anului 
1050, de faptul că regele Sven lupta în miazăzi împotriva ger- 
mainilor, regele norvegian Harald Hardrade a ocupat aşezarea. 
Sven s-a îndreptat curând împotriva invadatorilor, iar aceştia, 
incapabili să se menţină, şi-au încărcat în grabă navele cu 
pradă, au incendiat oraşul şi au ridicat ancora. Flota lui Sven 
i-a ajuns din urmă în larg de Laeso, iar norvegienii au fost 
nevoiţi, pentru a scăpa, să arunce peste bord inutila lor pradă. 
Un viking norvegian, a cărui mărturie a fost transmisă de Snorri, 
descrie astfel sfârşitul oraşului Hedeby: „Incediat cu furie de la 
un capăt la altul a fost Hedeby... Am văzut ţâşnind în înaltul 
cerului flăcările caselor noaptea trecută când eram pe mete- 
reze." Tonajul navelor de comerţ se mărise între timp în aşa fel 
încât navigația pe Treene devenea imposibilă şi, curând, Lübeck 
în răsărit şi Hamburg în vest au preluat funcţia rămasă de acum 
înainte vacantă. 


Laguna oferea un adăpost natural navelor de comerţ. 
Numeroşi tárusi infipti in solul astăzi mlăştinos constituie 
vestigii ale unor instalaţii portuare complexe. La o adân- 
cime de 3 m dragele au scos la lumină epava calcinată a 
unei corăbii de 12 m lungime şi 3 m lăţime, cu fund plat, 
confecţionată din frasin. Este vorba foarte probabil de un 
şlep de construcţie locală destinat transbordării mărfurilor 
de pe corăbiile din larg până la digul de la intrarea în port. 
Casele au fost la început construite de-a lungul unui pârâu 
şi a vărsării acestuia în lagună: multe au fost construite din 
scânduri de lemn tăiate perpendicular pe fibră, unele din 
paiantă, altele cu pereţii din pământ argilos amestecat cu 
paie, şi, în sfârşit, cabane din bârne de lemn, care trebuie 
să fi adăpostit atelierele. Puţurile din spatele locuinţelor 
erau legate de acestea prin ţevi de lemn, fapt ce a produs 
o puternică impresie unui călător arab din secolul al X-lea. 
Săpăturile au scos la lumină urmele unei industrii locale 

extrem de active: ateliere metalurgice topeau fierul şi tur- 
nau bronzul, tot aici îşi desfăşurau activitatea tesátori si 
sticlari, meşteşugari lucrau colții de morsă importati din 
Norvegia şi coarnele de cerb provenind din Suedia, alţii 
finisau pietrele aduse de la Eifel şi astăzi se ştie sigur că 
la Hedeby se bătea monedă. 

Dacă numeroşi străini s-au stabilit definitiv în marile 
centre de comerţ din Scandinavia, vikingii nu au ezitat să 
meargă să facă negot în afara frontierelor lor. Ei au făcut 
dovada unei remarcabile capacităţi de adaptare. La 
Bizanţ, pe care nu au putut să-l înfrângă militar, s-au com- 
portat precum nişte negustori respectuoşi şi au fost trataţi 
în consecinţă. Cronica lui Nestor aminteşte că în 945 un 
acord comercial a fost semnat între împărat şi Igor, con- 
ducătorul varegilor (Rus). Negustorii scandinavi nu erau 
autorizaţi să cumpere, de fiecare dată, decât două bucăţi 
de mătase; ceea ce constituia, de altfel, despăgubirea pe 
care un Rus putea să o pretindă în cazul că unul dintre 
sclavii săi fugea. Ca şi Oleg, de care ne vorbeşte Cronica 
lui Nestor, negustorii nordici cumpărau fructe, vin, 
podoabe şi aur pe care le duceau la Kiev, prima etapă a 
lungului drum către Nord. Prin Bizanţ comerţul viking 
atingea deci pieţele greceşti, dar prin Bulgar, aşezare 
situată pe cotul Volgăi, se intra în contact cu lumea arabă 
şi cu Orientul. 


Potrivit geografului persan de la sfârşitul secolului al X-lea, 
al-Mukadisi, mărfurile aduse de vikingi constau în cai, piei, 
blănuri, săgeți, soimi, colti de morsă, lemn de mesteacăn şi 
sclavi. Traficul cu bărbaţi şi femei de rasă albă pare să fi consti- 
tuit o parte substanţială a activităţilor scandinave: către 912, 
arabul Ibn Dustah afirma că „varegii se apropiau cu corabiile 
de aşezările slavilor, debarcau, îi capturau şi îi duceau în ţara 
khazarilor şi a bulgarilor pentru a-i vinde”. Acestui comerţ 

profitabil şi crud i se adăuga vânzarea blănurilor de zibelină şi 
de veveriţă. În schimb, vikingii trebuie să fi cumpărat puţine 
mărfuri, dar adunau tezaure de dinari şi dirhemi. Ibn Fadlan 
precizează că de fiecare dată când un Rus câştiga 10 000 de 
dirhemi îi oferea soţiei un colier şi că a văzut femei purtând mai 
multe coliere. 


Negustori moderni, vikingii practicau în mică măsură 
trocul, iar dacă o făceau, nu era din punctul lor de vedere 
decât o operaţiune intermediară: banii aveau întâietate. 
Realizăm deci importanţa cântarului şi a greutăților, 
atribute funcţionale ale negustorului scandinav. Acestea îi 
serveau pentru a cântări argintul primit ca plată, fără a 
avea importanţă dacă acesta era sub formă de monede cu 
efigia unui suveran sau sub formă de vase şi platouri. 
Balante portative si repliabile erau adăpostite în cutii 
rotunde din bronz. Greutățile, din plumb sau din fier, erau 
protejate de un înveliş de bronz pentu a nu putea fi 
măsluite. Se pare că se raportau la unitatea de bază de 
24,5 g, răspândită atunci în întregul bazin mediteranean. 
Fraudele nu erau totuşi excluse şi negustorul scandinav 
plătea tribut acestora: astfel, la Krinkberg, în apropiere de 
Hedeby, au fost descoperite într-un tezaur important bare 
de argint care aveau miezul de fier! 

Înlănţuirea de lacuri şi de râuri care, de exemplu, per- 
mite încă şi astăzi mersul pe calea apei de la Baltica la 
Atlantic, străbătând munţii din Jämtland pentru a ajunge la 
fjordul Trondheimului, oferea o trecere mult mai comodă 
iarna, când era suficient să împingi o barcă cu fundul plat 
pe gheaţă. Acest fapt era valabil şi pentru stepele ruseşti, 
unde vikingii au trebuit să treacă de la un sistem fluvial la 
altul. Foarte probabil, în maniera omului preistoric, au tre- 
buit să facă transporturi interioare, cu ajutorul navelor cu 

patine, folosite încă pe lacul Siljan. Astfel, suntem inclinati 
să admitem că exporturile masive pe mare se făceau de 
preferinţă vara şi că iarna era rezervată mişcărilor locale, 
numeroase, dar puţin importante, destinate reunirii în mari 
centre a mărfurilor provenind din locuri dispersate. În 
acest fel, douăsprezece luni pe an şi pe durata a aproape 
două secole, comerţul viking şi-a întins de la Samarkand 
la Brattahild, la scara continentelor, reţeaua sa densă şi 
rodnică. 


Capitolul IV 


SOCIETATEA ŞI REALITATEA COTIDIANĂ 


În cursul celor trei secole de existenţă, societatea vikin- 
gilor suferă modificări profunde. Creşterea constantă a 
populaţiei, contactele cu lumea exterioară, producerea şi 
administrarea unor bogății considerabile, expansiunea si 
în final răspândirea geografică din Groenlanda până în 
Crimeea sfârşesc prin a remodela înfăţişarea colectivi- 
tátilor scandinave. 


Cu toate acestea, noile structuri le continuă pe cele ale soci- 
etátii germanice primitive; un celebru poem din ciclul Edda, 
Rigsthula, povesteşte cum zeul Heimdal, profitând de ospitali- 
tatea pe care i-o oferă trei familii, zămisleşte succesiv trei băieţi, 
Thraell, Bóndi si Jari. Primul nume înseamnă sclav, al doilea 
țăran, iar al treilea conducător. În spatele afabulatiei mitologice 
se găsesc astfel definite cele trei clase ale vechii societăţi ce se 
vor menţine până în Evul Mediu creştin. 


În epoca vikingă lucrurile vor deveni mult mai com- 
plexe. Întrepătrunderea celor trei clase devine un fapt 
împlinit, iar în interiorul acestora apar grupări datorate 
unei diferențieri tot mai pronunţate. Printre sclavii bărbaţi 
se disting în curând oamenii de încredere precum thjonn 
şi adevăraţi contramaiştri numiţi bryti (cel care împarte 
muncile). Dintre femei, seta împarte sarcinile de zi cu zi, în 
timp ce deigja este scutită de munca grea a câmpului pen- 
tru a se consacra bunului mers al casei. 

Celtii au furnizat un contingent substantial, deşi prezenţa lor 
este atestată în coloniile vikinge cu mult mai mult decât în 
patria-mamá. Într-adevăr, mai ales Islanda, din lipsă de mână 
de lucru, a recurs la sclavi, iar ceea ce ştim despre legislaţia în 
materie provine cel mai adesea din surse literare islandeze. 
Nedorind să le dea o organizare proprie şi înțelegând precari- 
tatea acestor roluri, vikingii îşi eliberau cu uşurinţă sclavii, care 
deveneau /eysingjar sau frjálsgjafar, acestora li se încredința 
apoi paza turmelor şi ulterior sfârşeau prin a se confunda cu 
categoria intermediară de hiskarlar, oameni de casă liberi si 
legaţi din proprie voinţă de persoana unui ţăran sau a unui prinţ. 


Bază a societăţii scandinave, bóndi era omul liber prin 
excelenţă. Indiferent de suprafaţa pământurilor sale, 
țăranul exercita două privilegii imprescriptibile: de a purta 
arme şi de a avea un loc în thing. Bondi vota prin lovirea 
sabiei de scut şi îl desemna democratic pe cel care urma 
să poarte răspunderea conducerii. Aceste frumoase 
tradiţii s-au menţinut multă vreme şi sunt ilustrate de repli- 
ca dată de un viking trimişilor lui Carol cel Simplu ce între- 
bau de numele şefului scandinav: „Nu avem stăpân, noi 
suntem toţi egali!” Treptat însă aceste thing au fost reunite 
în unităţi teritoriale mai mari şi a fost introdusă o ierarhie 
mai rigidă în beneficiul curând ereditar al unora. Hóldr şi 
lendr madr, ţărani devotați în slujba prinţului, au devenit 
reprezentanţii unei puteri centrale tot mai autoritare. Alţi 
ţărani, care au prins gustul meseriei armelor cu prilejul 
vreunei expediţii vikinge, renuntau la exploatarea odalului, 
ereditar şi indivizibil, în afară de cazul când, defavorizati 
prin naştere, nu fuseseră deja îndepărtați în avantajul 
fraţilor mai mari, si se aláturau hird-ului unui principe. 
Începând din secolul al XI-lea tinde să se instaureze o ver- 
siune scandinavă a feudalitátii, care, în special în Dane- 
marca, trebuia să-l reducă pe bóndi la condiţia de serv. 

În vârful piramidei sociale se situează clasa destul de 
disparată a prinților. Trebuie, prin urmare, să fim de acord 
că nici un termen occidental nu corespunde în ce priveşte 
epoca vikingilor nici cu funcţia, nici cu rangul de hófdingi, 
hersir, jarl, godi sau konungr. 


Semnificaţia lor este, la urma urmelor, destul de greu de pre- 
cizat, întrucât a variat sensibil în funcţie de perioadă şi de ţară. 
Este însă sigur că la origine aceşti conducători au fost în primul 
rând şefi ai unor grupuri, a căror conducere liber acceptată în 
acţiune era permanent pusă în discuţie prin examenul critic al 
majorităţii. În mod firesc, personalităţile puternice s-au impus şi 
autoritatea lor a fost definitiv instituită. Totuşi, raporturile între 
oamenii de rând şi conducătorii lor au rămas mult timp pri- 
eteneşti şi impregnate de un puternic sentiment al demnităţii 
umane. 


Saga aduc asupra acestui aspect o mărturie fără 
echivoc: chiar şi în sânul unui hird, oamenii rămâneau 
liberi şi legătura între print şi cei devotați lui se constituia 
prin prietenia bazată pe stimă reciprocă. Dacă prinţul era 
învins, aceştia nu ezitau să împartă cu el exilul sau chiar 
moartea. Este însă neîndoielnic că măreţia simplă a aces- 
tor relaţii sociale nu a rezistat pentru totdeauna la efectele 
centralizării, realizate mai întâi în Danemarca şi în Suedia, 
apoi în Norvegia si, în final, în Islanda; hófdingiar, hersir, 
jarl au dispărut ori s-au supus puterii tot mai extinse a lui 
konungr. Acesta din urmă, care adesea în secolul al IX-lea 
nu era decât căpitanul unui grup de oameni liberi, s-a 
metamorfozat uneori într-un mod destul de brutal într-un 
rege aducând la supunere, mereu, noi teritorii. Hird-ul şi-a 
pierdut originalitatea şi a devenit o veritabilă curte în sen- 
sul occidental al termenului. 

Aceste trei elemente fundamentale pe care societatea 
vikingă le moştenise de la vechii germani trebuie comple- 
tate cu categoriile sociale semnificative ale vremurilor noi. 
S-a putut presupune că apariţia oraşelor a constituit una 
dintre trăsăturile specifice ale acestei epoci. Până atunci 
scandinavii trăiseră în fermele lor împrăştiate în zonele 
cele mai fertile, fiecare mic grup uman fiind izolat de cel 
vecin prin păduri sau munţi si fiindu-şi autosuficient; 
fiecare era în acelaşi timp cultivator, pescar, fierar, berar, 
vopsitor, tesátor etc. O dată cu apariţia oraşului viking se 
schiţează o diviziune a muncii ce anunţă de foarte tim- 
puriu zorii epocii moderne. Desigur, „burghezii” din 
Hedeby, Sigtuna, Lindholm Haje sau din alte locuri aveau 
încă în spatele casei hambare şi staule. Însă totul arată că 
atelierele metalurgice sau textile descoperite în aceste 
oraşe erau puse în mişcare de adevăraţi profesionişti; tot 
astfel, olari, negustori şi, desigur, navigatori trebuie să se 
fi consacrat în exclusivitate, sau aproape în exclusivitate, 
exercitării profesiunii lor, cultivarea unei grădini de legume 
pe lângă casă ori creşterea câtorva animale domestice 
fiind lăsate pe seama femeilor din familie. În consecinţă, 
putem vorbi despre meşteşugărit şi despre comerţ în 
accepțiunea modernă a termenilor. 

Nucleu al întregii societăţi, familia nu are, la vikingi, 
acel caracter egoist şi închis pe care i-l cunoaştem la 
popoarele creştinate de multă vreme. Ea este atât de des- 
chisă, atât de mobilă, încât ezităm chiar să-i aplicăm nu- 
mele de familie. Legăturile de sânge deţineau, într-adevăr, 
o mare importanţă în chestiunile de onoare, însă exemple 
nenumărate dovedesc că un bărbat se putea simţi mult 
mai ataşat de un tovarăş din tinereţe, de un prieten, decât 
de o rudă adevărată. Adesea educaţia unui copil era 
încredinţată unui străin de familie, recunoscut pentru 

înţelepciunea şi cunoştinţele sale. Doi bărbaţi care au 
crescut împreună la acelaşi mentor se considerau drept 
fostbroedir, iar această fraternitate nouă prima cu mult în 
fata celei naturale. Tot aşa, copilul născut de o frilla (dese- 
ori o sclavă) era în ochii legii jafnkomnar til arfs, adică 
drepturile sale la moştenire erau egale cu cele ale copiilor 
legitimi. Saga lui Egil ne oferă un astfel de exemplu cele- 
bru: Asgerdr, soţia eroului şi fiica adulterină a lui Björn 
Brynjólfsson revendică în fata Gulathing-ului partea sa de 
moştenire la paritate cu Atli, care era totuşi favoritul rege- 
lui. Remarcabilă este în această privinţă poziţia femeii în 
familia şi în toată societatea vikingă. Călătorii arabi sunt cu 
toţii surprinşi să vadă că femeia scandinavă nu este doar 
respectată, ci şi tratată în mod egal cu bărbatul. Femeia 
putea să poarte arme precum pumnalul şi arcul, iar la cen- 
tură avea prinsă o legătură de chei ce simboliza autori- 
tatea. Sunt cunoscute mai multe femei care practicau cu 
talent şi renume arta dificilă a poeziei scaldice. În istoria 
vikingilor nu sunt rare cazurile de fiice ale Evei care exerci- 
taseră funcţii de prestigiu: mobilierul găsit în corabia de la 
Oseberg demonstrează elocvent fastul de care a ştiut să 
se înconjoare regina Asa, cea care a condus Vestfold 
vreme de treizeci de ani. 

Corpul de legi ce reglementa societatea vikingilor era 
diferit de la un thing la altul. Pe de altă parte, este cât se 
poate de evident că evoluţia politică tinzând să limiteze 
drepturile individuale în favoarea unei monarhii în curând 
ereditare nu va întârzia să îi modifice definitiv spiritul. 
Putem totuşi admite că, în ansamblul lor, legile în vigoare 
în epoca vikingă se regăsesc, în ce priveşte dreptul penal 
şi civil, practic conservate în primele culegeri de texte 
juridice copiate începând din secolul al XII-lea. Pe această 
cale, legile pentru Borgarthing şi Gulathing (acestea din 

urmă au fost adoptate de către A/pthing-ul islandez şi 
destul de repede transcrise) ne sunt extrem de bine 
cunoscute. În schimb, saga abundă în analize circumstan- 
tiate de procese, dintre care majoritatea se desfăşoară în 
cursul secolului al X-lea. Iniţial, toţi oamenii liberi erau 
chemaţi să împartă dreptatea în cadrul thing-ului local. 
Mai târziu au apărut adunări regionale care judecau în 
apel. Nici funcţia, nici meseria de avocat nu exista, dar în 
practică reclamantul si pârâtul îşi incredintau cauza unui 
prieten recunoscut pentru subtilitatea si cultura sa de 
jurisprudentá. O dată vinovatul recunoscut şi condamnat, 
reclamantului îi revenea sarcina de a face aplicată 
sentinţa, misiune câteodată dificilă, chiar imposibilă dacă 
adversarul era un om puternic şi orgolios. Acesta a fost 
considerat unul dintre motivele care au condus la declinul 
democraţiei islandeze. 

În cele mai multe cazuri, pedeapsa îmbrăca aspectul 
unei reparaţii pentru daunele produse; realismul propriu 
vikingilor îi făcea să considere moartea unui om ca pe o 
pierdere materială suferită de apropiații acestuia. 


Pedeapsa supremă era proscrierea: vinovatul devenea atunci 
un útlagi ale cărui bunuri şi persoană se aflau la bunul plac al 
oricui. Cel mai adesea pentru útlagi nu mai rămânea nici o altă 
posibilitate decât să se aventureze în locuri îndepărtate şi multe 
teritorii necunoscute au fost descoperite astfel, după cum o 
arată cazul lui Eric cel Roşu. Uneori proscrisul alegea să se 
izoleze în pustietáti decât să-şi părăsească ţara mult-iubită: 
pana islandezului Jóhann Sigurjónsson şi aparatul de filmat al 
suedezului Victor Sjóstróm au glorificat la începutul acestui 
secol tragedia legendarului Fjalla-Eyvindur. Alte dispute mai 
puţin dramatice erau şi ele supuse judecății în thing: 
certuri privind mosteniri, contestári de delimitări de pământuri şi 
poate chiar deja conflicte economice. Referiri existente în texte 

din Evul Mediu timpuriu la Bjórkórátt par să indice că acesta 
includea un adevărat început de drept comercial. 


Ceea ce uimeşte în numeroasele capitole dedicate de 
saga problemelor juridice este pasiunea însoţită de com- 
petenţa extinsă pe care o aduceau oamenii Nordului la 
desfăşurarea marilor procese contemporane, pasiune al 
cărei ultim reflex este poate spiritul avocátesc al țăranilor 
normanzi, descendenţi îndepărtați ai vikingilor danezi. 
Justiţia era astfel treaba tuturor, dar trebuie să recunoaş- 
tem şi că, pe măsură ce puterea personală a regelui se 
impunea tot mai mult, se inmulteau cazurile de refuzare a 
judecății. Regele a sfârşit prin a se substitui autorităţii 
colective a thing-ului şi a avut deseori tendința supără- 
toare de a asculta mai degrabă de vocea propriilor inte- 
rese decât de aceea a echităţii, după cum o demonstrea- 
ză eşecurile lui Egil în fata Gulathing-ului adunat sub con- 
ducerea regelui Eric „Secure Însângerată” În paralel cu 
tribunalul thing-ului, li se oferea adversarilor o altă posibili- 
tate de a-şi rezolva disputa: holmganga sau duelul desfă- 
şurat pe o insulă pustie şi despre care Victor Hugo ne-a 
lăsat o descriere lirică în La Legende des Siecles. 

S-a subliniat uneori că vikingii, care nu ezitau să 
înfrunte moartea şi să ucidă, au avut un simţ acut al dem- 
nitátii individuale: de aceea justitia lor nu a cunoscut 
vreme îndelungată pedepsele corporale. Eddison a con- 
statat chiar faptul că tortura şi mutilările ridicate la rangul 
de instituţie, nu îşi fac apariţia în Nord decât o dată cu Evul 
Mediu creştin, fiind într-o oarecare măsură rezultatul legă- 
turilor cu Europa bizantină şi occidentală. Deschisă şi 
mobilă, egalitară, surprinzător de lipsită de prejudecăţi 
sterilizante, societatea vikingă este puternic marcată de 
aceeaşi vitalitate remarcabilă, de aceeaşi inteligenţă 

îndrăgostită spontan de eficienţă ca şi întreprinderile lor 
economice, militare şi maritime. Precum la vikingii din 
Jómsborg, vreme îndelungată aprelevat în mod esenţial 
meritul individului, înainte ca avantajele dobândite să 
sfârşească, ca peste tot în altă parte, prin a se perpetua în 
interiorul structurilor rigide ale unei lumi devenite creştine 
şi feudale. 

Viaţa materială din vremea vikingilor ne-a devenit 
destul de familiară graţie descoperirilor surprinzătoare ale 
arheologilor, ca şi relatărilor întotdeauna foarte realiste din 
saga. Situl de la Hedeby este o mină aparent inepuizabilă 
de informaţii concrete; imediat după Al Doilea Război 
Mondial, pe amplasamentul bateriilor antiaeriene germane 
a fost exhumată o adevărată aşezare pe colina Lindholm 
la Limfjord. De ambele laturi ale străzilor pavate cu lemn 
au apărut vestigii de case rectangulare (de fapt, de formă 
uşor ovală), lungi de 15-20 m. Construite în lemn tăiat 
vertical, cu umplutură de argilă întărită cu crengi, aceste 
case de tipul denumit bo/ cuprindeau, ca la Trelleborg, o 
încăpere centrală, în care erau amplasate cuptoarele de 
pământ ars, flancată de două încăperi exterioare. Între 
locuinţele ce adăposteau o familie şi pe servitorii acesteia 
a fost identificat un mare număr de colibe joase, semi- 
îngropate, măsurând în jur de 4 m pe 3 m. Acoperişul lor, 
făcut din turbă, se sprijinea pe o şarpantă grosolană. În 
interior au fost găsite greutăţi folosite la torsul lânii. În alte 
locuri au fost găsite mici excavații slujind drept vetre pen- 
tru coacerea alimentelor sau prelucrarea metalelor. La dis- 
tantá de oraş se înălţau două case lungi de 35 m. Tipul lor 
este denumit /anghallr şi erau utilizate ca reşedinţă pentru 
vreun personaj important, respectiv ca sal local cu dublă 
destinaţie, atât sanctuar, cât şi casă a poporului. Fermele 
de la ţară ori skali proveneau din acest gen de arhitectură, 

după cum o dovedesc siturile de la Levide, în Gotland, de 
la Stóng în Islanda si Gardar, în Groenlanda. 


Pe o puternică fundaţie rectangulară din pietre mari lipite cu 
licheni, muşchi sau turbă, şi dotată cu două frontoane triunghiu- 
lare, se sprijineau extremităţile inferioare ale unui acoperiş în 
două ape, din şindrilă, apărat de un strat gros de scoarță de 
mesteacăn şi acoperit la exterior cu turbă. În interior, două rân- 
duri de coloane din lemn, innstafir, erau dispuse simetric faţă de 
axa mare şi susțineau acoperişul. În centru, o vatră dreptunghiu- 
lară, la nivelul solului, primea lumina prin acoperiş. De jur împre- 
jurul zidurilor se întindea o poliţă acoperită cu blănuri şi suficient 
de lată pentru dormit. Pentru a-i asigura fiecăruia intimitatea, 
erau practicate compartimente transversale, ca nişte boxe, iar în 
jurul vetrei erau dispuse mese pliante, skutlar, şi locuri pentru 
şezut, dintre care hăsoeti, iniţial sculptat în grinda cea mai 
apropiată de vatră, era rezervat stăpânului casei. În extremi- 
tatea opusă uşii, o parte din /anghallr era închisă de un zid cu o 
intrare de mărimea unui om. Spaţiul întunecos astfel amenajat 
adăpostea un idol din lemn şi numai godi (care în Islanda cumu- 
la funcţiile de preot şi de conducător) putea să pătrundă acolo. 
În Scandinavia, unde această dispunere pare să fi existat de 
asemenea, sanctuarul era strict de uz familial, după cum reiese 
din relatarea făcută de Sighvatur călătoriei întreprinse în Suedia 
către anul 1020. De jur împrejurul acestui skáli erau răspândite 
construcţii joase adăpostind bucătăria, cămara cu provizii, 
încăperea unde se făcea berea şi care era totodată şi spălătorie, 
etuva, hambarul cu fân şi staulul. 


Obiceiurile alimentare ale epocii sunt dificil de stabilit 
cu precizie, desigur. Însă asupra acestui aspect textele 
abundă în detalii pe care evoluţia semantică şi o tendinţă 
lirică spre exagerare le fac să devină în bună măsură 
neclare; la rândul său, arheologia a inventariat depozitele 
de resturi menajere constituite într-un colţ îndepărtat al 

siturilor urbane. Astfel au fost exhumate pe ruinele de la 
Hedeby resturile alimentare următoare: oase de porc, de 
vacă, de oaie, de capră, de cal şi de pasăre (aceasta fiind 
ordinea cantitativă), resturi vegetale, orz, secară, grâu, 
alune, nuci, mere, cireşe, fructe sălbatice şi hamei. Crudi- 
tátile formau o mare parte din regimul alimentar cotidian al 
scandinavilor, aceştia consumând mari cantităţi de fierturi 
pe bază de orz şi un fel de pâine pe bază de făină de 
secară necernută. Peştele, în special heringul, proaspăt 
sau uscat, era tot un aliment de bază. Legumele erau 
coapte în cenuşă, înfăşurate în frunze de copaci. Cel mai 
adesea, carnea era consumată fiartă, iar părţile cele mai 
bune erau fripte pe pietre plate aşezate pe o vatră săpată 
în pământ. Conservarea prin sărare era foarte răspândită; 
durata sezonului nefavorabil o făcea de altfel indispens- 
abilă. O groapă în pământ, umplută cu zăpadă máruntità 
şi acoperită cu frunze la sfârşitul iernii, avea rolul de 
gheţărie, astfel încât alimentele „congelate” se aflau la 
îndemână douăsprezece luni pe an. În regiunile sălbatice, 
unde vânatul era din belşug în pădurile adânci, vânătoa- 
rea de elani, de porci mistreți, de ursi, reni, bizoni, iepuri 
sau gâşte sălbatice furniza un ajutor substanţial şi căutat 
de cei cu gusturi rafinate. În sfârşit, mierea înlocuia 
zahărul şi avea un mare rol în pregătirea felurilor de mân- 
care rafinate de care vikingii erau mari amatori. În situaţia 
unor recolte insuficiente, spectrul foametei constrângea 
populaţia să se hrănească cu alge marine, cu scoarță de 
mesteacăn, din care se prepara un fel de pâine neagră, şi 
chiar cu licheni. Nu este surprinzător aşadar să constatăm 
că dentitia scheletelor acuză o puternică uzură a suprafe- 
telor triturante, dar absenţa totală a cariilor demonstrează 
regimul alimentar excelent, variat şi echilibrat. 

Dacă vikingii mâncau, se pare, de două ori pe zi, 
dimineaţa şi seara, este neîndoielnic faptul că beau mult 
mai des. Berea era băutura de bază. Ol, berea de casă, 
practic fără hamei, preparată în fiecare fermă, era foarte 
slab alcoolizată; bjorr, bere puternic alcoolizată, era în 
schimb destinată libaţiilor de la banchetele şi sărbătorile 
sezoniere. Distincția verbală între 6/ şi bjórr nu s-a păstrat 
decât în Feroe, iar în saga se vorbeşte deja numai despre 
ól; însă diferenţa dintre cele două băuturi s-a păstrat în 
Scandinavia până în zilele noastre. Fermentarea mierii 
diluate în apă permitea să se obţină mjódr, miedul atât de 
apreciat de lumea antică, băutura zeilor prin excelenţă. El 
deţinea o valoare aproape simbolică şi se pare că a fost 
mult mai consumat în povestirile mitologice sau epice 
decât în realitate: Odin, regii, poeţii sunt reprezentaţi cu 
cupa de mied în mână. În fapt, băutura etilică cea mai 
căutată de către vikingi era fără îndoială vinul. 


Produs de import, vinul era practic absent de pe masa zil- 
nică, dar de fiecare dată când se ivea ocazia, urma un consum 
în exces: episodul cu Tyrkir în Vinland, faimosul banchet în care 
vikingii din Jómsborg ajungeau, sub influenţa vinului, să facă 
promisiuni pe care apoi nu le puteau ţine, şi multe alte eveni- 
mente atestă dragostea nemăsurată a scandinavilor faţă de vin. 
Se relatează chiar cum Carol ce Mare s-a certat cu Godfred 
pentru că acesta revendica regiunea Koblenz pentru viile sale! 
Vikingii au trecut deci în istorie cu reputaţia unor mari băutori, 
ceea ce include, fără îndoială, o mare parte de adevăr. Dar este 
totodată sigur că alcoolismul înveterat, care putea fi viciul câtor- 
va indivizi, drykkjumadr, nu a atins niciodată proporţiile unei 
maladii sociale. 


Rasa vikingilor i-a frapat întotdeauna pe observatorii 
străini prin sănătatea sa viguroasă; arabii subliniau cu 

admiraţie înălţimea acelor Rus. Examenul antropologic 
referitor la câteva sute de schelete nu permite o concluzie 
definitivă privind ansamblul rasei, dar autorizează totuşi 
unele extrapolări instructive. Înălțimea medie a bărbaţilor 
se situa în jur de 170 cm, net superioară aşadar faţă de 
celelalte populaţii contemporane lor. Trei pătrimi dintre 
craniile masculine aparţin tipului dolicocefal, o tendinţă de 
îngustare mezocefalică se manifestă clar la craniile din 
Islanda şi la cele ale femeilor norvegiene, imputabilă fără 
îndoială unui aport celtic. Vigoarea rasei este în mare 
parte datorată modului inteligent de hrănire, dar şi unei 
anumite igiene surprinzătoare pentru epocă. Mai ales în 
Anglia, vikingii uimesc prin îngrijirea corporală: ei fac baie 
în fiecare sâmbătă, iar în Scandinavia majoritatea locuin- 
telor de la oraş, ca şi de la ţară, dispuneau de o etuvă. 
Englezii au notat că îşi schimbau frecvent lenjeria. Încă din 
antichitate, sâmbăta a fost pentru scandinavi ziua dedi- 
cată spălării rufelor: în scandinava veche, zilei de sâmbătă 
i se spune /augardagr, cuvânt ce înseamnă tocmai zi de 
spălat. Nu ştim dacă gospodinele vremii cunoşteau 
săpunul, dar este sigur că, de vreme ce obiceiul s-a per- 
petuat în Islanda, se folosea amoniacul conţinut în purinul 
vacilor pentru spălarea hainelor. În etuve, oamenii se fre- 
cau cu frunze de mesteacăn, care sunt saponacee. O 
anume cochetărie nu era nici ea străină vikingilor; barba 
lor ascuţită şi tăiată sever era întotdeauna curată, şi 
numerosii piepteni din lemn sau corn, adesea artistic orna- 
mentaţi, găsiţi printre vestigiile lor, demonstrează că 
era vorba despre un obiect utilizat în mod curent. În mor- 
minte au fost chiar descoperite adevărate truse de toaletă 
portabile. 

Distracţiile se aflau la mare cinste la vikingi. Înzestraţi 
în mod nativ cu o mare sociabilitate (ospitalitatea era o 

datorie sacră faţă de străini, aşa cum loialitatea şi devota- 
mentul deplin erau faţă de prieteni), vikingilor le plăcea să 
se adune la venirea serii în /anghallr pentru a discuta la 
nesfârşit: unul declama strofe extrase din Edda, altul 
povestea aventurile vreunui erou sau ale unei rude. Între- 
ceri oratorice prelungeau adesea banchetele şi fiecare îşi 
etala cunoştinţele de mitologie. Trăsătură specifică de ca- 
racter, simţul umorului, adesea picaresc, uneori macabru, 
era întotdeauna prezent şi nici măcar capetele încoronate 
nu scăpau sarcasmelor ce explodau cu voioşie. Jocurile 
de zaruri erau foarte apreciate, dar încă şi mai populare 
(şi revelatoare pentru gustul pentru reflecţie al acestor oa- 
meni) erau jocurile de şah sau de dame. 


Pionii cu figuri umoristice, precum acela găsit în insulele 
Hebride, reprezentând un berserkr în timp ce muşcă un scut, şi 
jocuri de dame adesea admirabil lucrate nu lasă nici un dubiu cu 
privire la pasiunea vikingilor faţă de acest gen de petrecere a 
timpului liber. Unul dintre cele mai frumoase exemplare, prelu- 
crat în merişor şi ornamentat cu două capete ovale în chip de 
mânere, a fost descoperit în 1933 în comitatul Westmeath din 
Irlanda. 

Sportul ocupa un loc privilegiat în viața scandinavilor. Bărba- 
tul ideal pe care ni-l propune saga, sub trăsăturile complexe ale 
lui Niál, Egil sau Grettir, excelează atât în domeniul cunoştinţelor 
şi al poeziei, cât şi în cel al exerciţiilor corporale. Alergarea, 
înotul, schiatul, luptele constituiau ithrottir-ele cel mai intens 
practicate. Aici prevalau încă virtuțile de emulatie si de loialitate. 
În fiecare primăvară, reunirea thing-ului era prilejul unor com- 
petiţii suscitând un interes pasionat. În Islanda, câmpia 
Thingvellir era teatrul faptelor sportive, care, împreună cu com- 
plementul lor inseparabil al manifestărilor poetice, nu fac decât 
să trimită cu gândul la jocurile din antica Olimpia. Căci, întocmai 
ca la grecii antici, cultul faţă de trup şi cultul faţă de spirit se 
fecundau reciproc într-o unitate organică spontan generatoare 
de valori intelectuale, estetice şi spirituale. 

Capitolul V 


LITERATURA ŞI ARTELE 


Literatura, deşi cel mai adesea nu s-a conservat în 
formă scrisă, a fost întotdeauna intim legată de viaţa 
popoarelor scandinave. Gestaţia anonimă a marilor opere 
poetice, mitologice sau epice de amploarea Edda nu se 
explică decât prin participarea activă a unor largi pături ale 
societăţii; în fiecare colectivitate izolată în luminişul din 
pădure, în vale sau în fiord, au existat oameni care au 
transmis cu o fidelitate uimitoare sute de strofe către 
generaţiile viitoare şi care uneori şi-au adăugat propria 
contribuţie la patrimoniul comun. Pe colina thing-ului li se 
oferea ocazia de a-şi face cunoscute talentele care, 
încet-încet, depăşeau frontierele regiunii natale. Mai târ- 
ziu, cei mai înzestrați şi-au făcut din literatură o profesie, 
mergând din palat în palat pentru a-şi oferi serviciile 
oamenilor bogaţi şi prinților: condiţia de scalde se născu- 
se. leşind din anonimatul primitiv, scalde a devenit în scurt 
timp personajul cel mai respectat al societăţii vikinge, 
după print. 


Printr-un examen sever, în care însuşi principele punea la 
încercare memoria şi facultăţile creatoare ale candidatului, un 
scalde era admis în hird, el se ageza de drept în faţa prinţului si 
devenea de fapt prietenul şi biograful lui. Prestigiul acestor 
scalde era imens; unii primeau de la prinți cadouri generoase, 
precum cel căruia i s-a oferit o corabie încărcată cu mătăsuri, 
arme şi vin, iar în saga, în multe cazuri, era ales ca erou unul 
dintre cei mai celebri scalde din veacul al X-lea. Scalde îşi 

păstra întreaga libertate de spirit şi mai multe povestiri ni-l arată 
spunându-şi părerea pe şleau prinţului şi reluându-şi viaţa aven- 
turoasă. Doar mai târziu acest scalde, chemat în mod traditional 
să scrie drăpa prinţului, devine curteanul acestuia, chiar lăudă- 
torul lui. 


În 1643, episcopul islandez de Skálholt descoperea 
un manuscris pe care l-a prezentat regelui Danemarcei, 
Frederic al Ill-lea: Codex Regius, copiat în secolul al 
XIV-lea, a fost în curând completat cu alte manuscrise, 
dintre care Codex Upsaliensis pare să fie cel mai vechi. 
Ele ne restituie Arta poetică, scrisă către anul 1220 de 
Snorri Sturluson, în care două dintre părţi, Gylfaginning şi 
Skăldskaparmăl, vorbesc despre cosmogonia şi mitologia 
păgânismului în funcţie de exigenţele artei scaldice, citând 
în treacăt numeroase strofe din Voluspá şi din Hávamál, în 
schimb, în ele se găsesc numeroase poeme, împărţite în 
mod tradiţional în poeme ale zeilor şi poeme ale eroilor. 
Ansamblul acestor texte a primit numele de Edda, după 
primul titlu din Codex Upsaliensis: ,Bók thessi heitir Edda." 
Aceste poeme, concepute într-o epocă preliterará, trebuie 
să fi fost recitate în Norvegia, transmise de la o generaţie 
la alta, până când colonii anilor 870 le aduc cu ei spre 
insula de gheaţă şi de foc, în aşteptarea epocii copiştilor 
Evului Mediu, care le-au salvat de la uitare aşternându-le 
în scris. Restul Scandinaviei a participat foarte probabil la 
elaborarea acestei opere de proporţii monumentale: ast- 
fel, în Gesta Danorum a lui Saxo Grammaticus apare tra- 
ducerea latină a unor poeme pe care le putem considera 
proto-eddice. Bjarkemăl, máreata poemă daneză pe care 
Olaf o cântă alături de oamenii săi pe câmpul de luptă, la 
Stiklestad, nu diferă prin nimic, nici în privinţa formei, nici 
a conţinutului, de anumite strofe eddice. 

Structura metrică din Edda este de o rigoare cu atât 
mai remarcabilă, cu cât materia îi este mai dezordonată în 
bogăţia sa imensă. 


Constituită în strofe de cinci sau de opt versuri — acestea 
fiind cele mai vechi —, poezia eddică se bazează în mod 
esenţial pe principiul specific germanic al aliteraţiilor: două sau 
trei iniţiale revin în locuri determinate de la un vers la altul, for- 
mând astfel o inlántuire fonetică pe care dictiunea recitatorului 
venea sá se sprijine. Ín poemele cele mai recente apar grile de 
accente secundare obligatorii şi rime interioare care anunţă vir- 
tuozitatea poeziei scaldice. 


Poemele eroice, cele mai vechi, sunt alimentate de fon- 
dul comun tuturor popoarelor germanice; transpunere 
epică a unor fapte istorice foarte vechi, aceste poeme sunt 
afabulatia de legende ce coboară până la epoca marilor 
migrații. Poemele zeilor au pentru noi meritul de a fi sen- 
sibil contemporane cu timpurile vikingilor. Din ele nu 
lipseşte o anumită nostalgie, explicată prin progresele 
accentuate făcute de prozelitismul creştin; este vorba 
chiar despre un zeu alb care ar putea fi foarte bine Hristos, 
iar anumite elemente ale cultului lui Baldr au fost identifi- 
cate drept urmele influenţei endemic exercitate de un 
creştinism din ce în ce mai militant. În ele se găseşte 
desfăşurată într-o panoramă de forţă, întreaga cosmogo- 
nie a religiei păgâne, sunt date lecţii de înţelepciune, iar 
aventurile terestre ale zeilor sunt relatate cu o truculenţă 
ireverenţioasă. 

Începuturile poeziei scaldice se înscriu incontestabil în 
cadrul tumultuos al epocii. Fragmente din poezia primilor 
scalde s-au păstrat printr-un miracol până la noi graţie lui 
Snorri sau acelor saga consacrate într-o manieră mai mult 
sau mai puţin romanţată biografiei celor mai faimoşi dintre 

ei, în corpul prozei figurând, sub formă de citate, strofe 
întregi. Principiile metrice ale poeziei eddice se menţin, 
dar sunt mai elaborate, în sensul unei complicări 
ameţitoare. 


Kenning sau metafora, cel mai adesea mitologică, devine 
treptat ocazia pentru scalde să-şi etaleze eruditia şi talentul pen- 
tru combinaţiile cele mai ezoterice, ajungându-se în cele din 
urmă la o obscuritate totală a expresiei; va fi venit apoi vremea 
prozei şi a saga, o dată cu uitarea păgânismului, care a fost 
sufletul vikingilor. Genul cel mai căutat de scalde, impus câteo- 
dată de prinții lor protectori, care, precum Knut cel Mare, aveau 
pretenţia de a fi si poeti, este drăpa, mare poem epic dedicat 
gloriei unui suveran. Legendar a rămas hofudlausn, opera prin 
care un scalde căzut în puterea duşmanilor putea să-şi salveze 
viaţa, aşa cum a procedat Egil la York. Genul satiric era practi- 
cat cu plăcere, mai ales atunci când un scalde voia să se 
răzbune pentru un afront sau un gest de nerecunostintá. La 
marginea istoriei şi a societăţii se situa mansângr, poemul de 
dragoste: cel scris de Kormăkr pentru ochii frumoşi ai lui 
Steingerdr se recomandă cititorului modern printr-o violenţă 
vizionară cu nimic mai prejos decât expresionismul contempo- 
ran. Disperarea poate şi ea să-l inspire pe scalde cu accente 
sfâşietoare: cel mai celebru este exemplul Sonatorrek scris de 
Egil după moartea fiului săi favorit, în care îl vedem pe bătrânul 
viking invincibil cedând sub apăsarea unei dureri pe cât de 
demne, pe atât de impresionante. 


Inscripţiile runice cuprind singurele exemple de poezie 
nordică atestate în scris. În marea majoritate a cazurilor, 
textele sunt gravate pe blocuri neregulate monumentale 
ridicate în locuri cu semnificaţie specială: brautu noesta 
(lângă drum), aşa cum este scris în mod expres pe o 
piatră din Sódermanland, sau de o parte şi de alta a unui 
vad, precum la Ulunda, în Uppland. Caracterele utilizate 

aparţin futhark-ului de 16 semne, reductie comodă a 
vechiului futhark de 24 de semne, derivat după toate 
aparențele din alfabetul nord-etrusc la începutul erei noas- 
tre. Mult mai uşor de gravat în granit, futhark-ul viking s-a 
răspândit într-o înflorire lapidară extraordinară: numai în 
provincia Uppland au fost numărate aproape 1300 de 
inscripţii. lar autorii se numesc cu o legitimă mândrie, pre- 
cum acei doi fraţi de pe piatra de la Fryby, care se con- 
sideră pur şi simplu „maennr rynasta á Midgardi” (oamenii 
cu cele mai multe rune din lume). 

Multă vreme runologii, fascinati de valoarea magică pe 
care o poseda futhark la origine si solicitati de dificultăţile 
criptice, au ignorat aspectul literar al problemei, până când 
şi-au dat seama că un mare număr de inscripţii erau de 
fapt adevărate strofe sau fragmente de strofe satisfăcând 
aceleaşi exigente metrice ca si cele din Edda şi făcând 
apel la metafore identice celor folosite în operă de scalde. 


Strofele gravate pe pietrele de la Rók, Karlevi, Tyuvstigen, 
Fryby şi multe altele sunt compuse în fornyrdislag, metrul din 
majoritatea poemelor eddice. Sub capacul casetei de bronz 
găsite la Sigtuna figurează două versuri în dróttkvcett, metrul cel 
mai îndrăgit de scalde. În aceste texte, celebrând cel mai ade- 
sea amintirea vreunui războinic valoros căzut departe, kenning 
este folosit în mod constant: lupul este desemnat ca flagds goti 
(mesagerul vrăjitoarei), prinţul luptător drept dolga thrudar draugr 
(lucrătorul zeiţei bătăliilor), iar a muri se spune „a hrăni vulturul” 
Cea mai remarcabilă dintre toate, piatra de la Rök, în care o 
parte din text nu a putut să fie descifrată din cauza runelor sale 
„codificate”, face aluzie la epopei şi la legende astăzi dispărute: 
graţie ei, intuim bogăţia, mult timp necunoscută, a universului 
literar al vikingilor. 


Fie că se află în faţa pietrei runice de la Jelling, lângă 
prova corăbiei de la Oseberg, în faţa vitrinelor încărcate 

cu bijuterii din muzeele scandinave sau a expozițiilor de 
la British Museum sau Grand Palais, vizitatorul este 
mereu uimit de admiraţie în faţa unui simţ estetic excep- 
tional de dezvoltat. Pretutindeni, chiar şi în obiectele cele 
mai banale (precum o găleată, un pieptene, un ham), 
nevoia de ornament, căutarea frumosului şi instinctul sti- 
lului sunt evidente. Civilizaţia vikingilor, fundamental cos- 
mopolită, bazată pe o societate deschisă, fără prejudecăţi, 
în permanentă evoluţie, a luat, fără îndoială, lucrurile bune 
de unde le-a găsit. Istoricii artei au subliniat în repetate 
rânduri împrumuturile făcute de arta vikingă de la alte 
populaţii. 


Motivele palmate şi poate anumite capete de leu provin din 
Orient. Mai puţin sigură, dar probabilă, este influenţa pe care 
arta ottoniană a putut-o exercita prin intermediul lutlandei meri- 
dionale în vremea dominaţiei germane. La vest, situaţia este 
destul de neclară, pentru că scandinavii stabiliţi definitiv în 
Irlanda şi în Anglia au produs opere de artă, elaborând stiluri şi 
creând şcoli: jocul de şah de la Ballinderry, comoara de la Skail, 
în Orcade, piatra de la Saint-Paul şi Psaltirea de la biblioteca din 
Cambridge sunt tot atâtea ilustrări ale acestei fecunde între- 
pătrunderi; insula Man, regatul York, chiar Londra au fost sediul 
unor veritabile şcoli şi nu putem omite că unul dintre cei mai mari 
artişti scandinavi ai epocii, Gaut, a lucrat toată viaţa în insulele 
britanice. Arta carolingiană a avut partea sa de contribuţie, după 
cum reiese din felul în care artiştii din Vestfold şi mai târziu din 
Danemarca au tratat anumite motive animaliere şi desenul frun- 
zelor de acantă. 


Arta vikingă nu scapă unei conditionári economice: ca 
pretutindeni în altă parte, depinde în mod direct de 
bogăţie. Ea îşi are începuturile în Vestfold, în vremea 
reginei Asa, apoi urmează Gotland, îmbogăţit prin comerţ, 

însă în Danemarca trebuie să aştepte dinastia fondată de 
Gorm pentru a vedea artişti adunându-se la curtea lui 
Harald „Dinte Albastru”, a lui Sven „Barbă Despicată” sau 
a lui Knut cel Mare. Încetul cu încetul ies din anonimat 
artişti prestigioşi, ale căror nume gravate în piatră au tre- 
cut în posteritate: este cazul lui Gaut, Asmund Kareson, 
Fot, Olev, Balle, Livsten, Tidkume, Opir şi al atâtor altora. 
Alături de acestă cale regală există în umbră aceea infinit 
mai modestă artă regională naivă, deseori arhaică, dar 
surprinzător de viguroasă, care face să pătrundă frumu- 
setea în interiorul fermelor, ornamenteazá cu prospeţime 
şi stângăcie obiectele vieţii cotidiene, mobilierul, gáletile 
de lapte, cutiile de lână etc. Mai târziu, atunci când cresti- 
nismul triumfător va fi secat inspiraţia creatoare a marilor 
artişti vikingi, aceşti artizani obscuri îşi vor asuma 
moştenirea lor ultimă decorând primele biserici creştine la 
Urnes, Aal, Hylestad, în ţinuturi îndepărtate unde călătorul 
occidental este uimit de atâta rafinament estetic. 

Putem spune că arta vikingă şi-a găsit aplicarea peste 
tot nici un obiect nu este prea neînsemnat pentru a fi 
înfrumusețat (pivotii de corabie erau sculptați), nici un 
material nu era lăsat neornat ! Despre arta țesutului şi a 
broderiei, rezervate prin tradiţie mâinilor femeii, nu ne 
putem facem decât o reprezentare destul de sumară, 
graţie celor câteva fragmente găsite în corabia de la 
Oseberg. Tapiseriile de la Baldishol şi Hólunda datează 
din secolul al XII-lea, dar constituie o prelungire fidelă a 
tehnicii şi stilului proprii epocii vikinge: ele demonstrează 
un simţ foarte sigur în organizarea suprafeţelor, rezervate 
în centru subiectelor figurative şi mărginite de o bogăţie de 
motive geometrice; tonurile sunt îndrăzneţe şi, cu toate 
aceastea, subtil echilibrate. Lucrul în piatră, runic sau 
exclusiv figurativ, ne este mult mai bine cunoscut. Tipic 

masculin, el are la bază o lungă tradiţie, după cum arată 
uimitorul cavaler de pe piatra de la Mâjbro, datând din 
secolul al VI-lea, dar cunoaşte o înflorire fără egal în tim- 
purile vikingilor. Cea mai simplă inscripţie runică este 
repartizată pe suprafaţa pietrei cu un foarte sigur simţ al 
ritmului. Adesea ea vine să se insereze într-o bandă 
îngustă ale cărei omamente înlănţuite ştiu să utilizeze cel 
mai bine forma blocului granitic sau de gresie; banda se 
prelungeşte printr-un arc în lansetă care descrie forma 
unui şarpe ce îşi înghite coada şi se încolăceşte fără un 
capăt aparent: pietrele de la Ed, astăzi aflate la Oxford, şi 
de la Soletuna se numără pe bună dreptate printre 
capodoperele genului. Pietrele figurative ilustrează de 
minune diversitatea stilurilor. Monumentul lui Lărbro de la 
Gotland relatează în şase altoreliefuri suprapuse orizontal 
faptele de vitejie ale lui Hild, erou la care Ragnarsdrăpa 
islandeză nu face decât o vagă aluzie: scenele de lupte 
navale sunt redate cu o voinţă de stilizare deliberată şi 
dinamismul detaliilor nu este egalat decât de echilibrul 
ansamblului, puternic susţinut de motivele geometrice. Pe 
piatra de la Jelling acestea din urmă predomină, în 
inlántuiri nesfârşite si din cadrul lor supraîncărcat se deta- 
şează figura centrală, severă şi hieratică, a unui Crist 
aureolat. Lărbro şi Jelling sunt două opere la fel de diferite 
pe cât pot fi realismul şi simbolismul, două borne care 
materializează exceptionala anvergură a artei vikinge. 
Fierul, veche resursă minerală nordică, arama, aurul şi 
argintul, metale preţioase şi străine, au furnizat şi ele 
artiştilor timpului materia unor autentice capodopere. 
Mânerul, garda şi capătul mânerului sabiei au stârnit 
admiraţia oamenilor epocii. Mai paşnice, elementele meta- 
lice din vestimentația celor două sexe au făcut şi ele 
obiectul unei atenţii rafinate. Cataramele de centură, initial 

Fig. 3. — Marea piatră runică de la Jelling 
(dupá M. Petersen si Brendum-Nielsen) 

importate din Orient, broşele în filigran de argint, precum 
cele de la Eketorp, în argint masiv, asemenea celor de la 
Lindholm, în aur, precum cele de la Hornelund, fibulele, 
brăţările si colierele feminine se găsesc din abundență în 
muzeele scandinave: uneori prea bogat ornamentate, 
adesea remarcabile prin puritatea liniilor, aceste bijuterii, 
atent curățate, şi-au regăsit strălucirea şi suportă com- 
paratia cu produsele celor mai celebri bijutieri ai vremurilor 
noastre. Ustensile cu funcţii banale au devenit, datorită 
luxului, fastuoase obiecte de artă: hamurile de la Oseberg, 
girueta găsită la Sóderla şi care provine probabil de la o 
construcţie a flotei lui Knut cel Mare, sunt tot atâtea exem- 
ple convingătoare. În zorii creştinătăţii apar cruci, racle şi 
relicvarii, influențate adesea de şcoala engleză, dar în 
care rămâne prezentă amprenta artei vikinge. 

Materie primă scandinavă prin excelenţă, lemnul, de 
stejar, de pin sau de mesteacăn, a fost prelucrat de artiştii 
nordici cu un meşteşug inegalabil. Aceştia au creat în lemn 
cele mai remarcabile capodopere ale lor. Virtuozitatea lor 
părea să nu cunoască limite; în lemn au rivalizat în fineţe 
cu filigranul, în lemn au egalat exuberanta miniaturilor! De 
la săniile de la Oseberg până la montantii bisericii de la 
Urnes, arta lemnului la vikingi propune admiratiei noastre 
o succesiune ameţitoare de minuni tehnice şi estetice. 
Între fineţea arahneană a arcelor de la Urnes, ce duc cu 
gândul la caracterele subţiri ale evangheliarului irlandez 
de la Lichfield, şi capetele umane sau animaliere ale 
artiştilor din Vestfold se situează aproape trei secole de 
creaţie neîntreruptă şi permanent reînnoită. 

Bogăția artei vikinge este atât de mare încât specialiştii 
au putut distinge şcoli net diferenţiate. În pragul epocii 
vikinge, corabia de la Oseberg şi remarcabilul său conţinut 

Fig. 4 — Cap de animal 
sculptat în lemn, datorat 
„Academicianului” de la Oseberg 
(după H. Arbman). 


ne familiarizează cu şcoala din Vestfold, care, îndepărtân- 
du-se de influenţele engleze şi carolingiene, evoluează de 
la clasicismul inteligent plastic al „Academicianului” la 
barocul animalier al ,monstrilor aggripari” Şcoala din 
Gotland îi urmează în timp, aducând cortegiul său de ani- 
male stilizate cu o îndrăzneală liniştită şi puternic suges- 
tivă. Secolul al X-lea se deschide cu şcoala de la Gokstad, 
ilustrată prin capetele de cai cu urechi ascuţite ale corabiei 

de la Gokstad sau animalele de la Tune sau Borre, la care 
libertatea stilizării este însoţită de o severă disciplină geo- 
metrică. Şcoala de la Jelling îşi trage numele de la marea 
piatră menţionată deja, ce constituie cea mai frumoasă 
realizare a ei. Sfârşitul de secol este marcat de înflorirea 
şcolilor de la Sóllested şi Mammen, unde se afirmă gustul 
pentru înlănţuirile tentaculare. Arta din veacul al XI-lea 
este aşezată sub semnul a ceea ce Arbman numeşte „un 
eclectism bazat pe schimburi ce merg de la Kiev până în 
Anglia” Pe lângă şcolile din Anglia, cea de la Ringerike 
este destul de reprezentativă pentru această perioadă de 
strălucire; stilizarea conduce, ca în cazul piatrei de la 
Hole, la înlănţuiri de trunchiuri si de trupuri alungite în 
exces, însă dorinţa de a povesti salvează drepturile figu- 
rativului, precum la Alstad, unde o gravură îl reprezintă pe 
Sigurd ucigând dragonul Fafnir. 

În curând, marea artă vikingă va dispărea din prim-planul 
scenei, pentru a se stinge treptat în ţinuturile rurale înde- 
părtate, unde creştinismul a pătruns mult mai târziu. 
Pentru că este evident faptul că această artă, ca şi litera- 
tura, îşi extrage esenţa substanţei şi inspiraţiei din gândi- 
rea păgână, ale cărei cosmogonie şi mitologie vor deveni, 
încetul cu încetul, literă moartă. 


Capitolul VI 


CREDINTELE ŞI CUTUMELE RELIGIOASE 


Ceea ce este adevărat despre creaţia literară si artis- 
tică a vikingilor este valabil şi pentru viaţa lor spirituală: 
diversă, contradictorie, mobilă, ea evolueză de la coeziu- 
nea originară, moştenire a fondului germanic, către o com- 
plexitate, o fragmentare dictate de dinamicul individualism 
nordic, astfel încât în momentul confruntării nu va opune 
decât o rezistenţă destul de slabă la prozelitismul 
Bisericilor bizantină şi romană. 


La est, a fost nevoie de puţine generaţii înainte ca şefii 
coloniştilor vikingi să îmbrăţişeze credinţa ortodoxă, iar aceasta, 
urmând drumul Novgorodului, a sfârşit prin a ajunge la Birka sau 
chiar la Hedeby, unde a intrat pentru un timp în competiţie 
deschisă cu creştinismul catolic roman. Acesta din urmă, după 
acţiunile misionare timpurii şi sporadice ale călugărilor englezi 
sau irlandezi, a luat avânt spre Nord prin Ansgar. Pe urmele 
armatelor lui Carol cel Mare, Ansgar primeşte funcţia episcopală 
a bisericii din Hamburg şi devine în Saxa primul conducător de 
şcoală şi educator al poporului la mănăstirea din Neu Korvey, 
plasată sub autoritatea mănăstirii Corbie şi destinată să formeze 
predicatorii dreptei credinţe pe pământ păgân. Către anul 850, 
el reuşeşte să obţină încrederea regelui danez Haarek, dar 
locuitorii din Birka se vor dovedi mult mai reticenti. La sfârşitul 
secolului al XI-lea, atunci când Danemarca, Norvegia şi teritorii- 
le sale dependente puteau fi considerate definitiv trecute la 
creştinism, Adam de Bremen descrie o Suedie încă profund 
ataşată păgânismului. Este însă în afara oricărei bănuieli faptul 
că, dacă a avut într-adevăr loc creştinarea, aceasta i-a privit în 

primul rând pe regi si pe apropiații lor. Mult timp, în regiunile 
rurale vor subzista reflexele fundamentale ale păgânismului, 
după cum o demonstrează supraviețuirea runelor magice, încă 
atestate în secolul al XVIII-lea, în Dalecarlia. 


Introducerea creştinismului a fost, fără îndoială, o 
operaţiune politică: conducătorii anumitor populaţii scandi- 
nave s-au revendicat de la noua credinţă pentru a-şi elimi- 
na mai uşor rivalii şi pentru a realiza mai uşor în avantajul 
lor o centralizare dificil de consolidat. În alte părţi, conver- 
tirea a fost determinată de motive economice: pieţele 
externe se aflau aproape fără excepţie sub autoritatea 
unor ţări catolice şi era important să nu fii izolat. Astfel, 
Althing-ul islandez a recunoscut prin vot religia catolică 
drept religie oficială a insulei, în anul 999. Aceleaşi argu- 
mente au sfârşit prin a avea câştig de cauză în constiintele 
individuale: tutela zeilor Thor sau Odin părea mai puţin 
sigură decât cea a lui „Hristos alb”; bogăţia mănăstirilor, 
bisericilor şi marilor oraşe ale creştinătăţii îi impresiona de 
asemenea pe vikingi, care, întorşi acasă, nu scăpau 
ocazia de a le face o descriere cu efecte de contagiune. 

Din toate acestea rezultă că vikingii, în majoritatea lor, 
îşi pierduseră religiozitatea înclinată uşor spre misticism a 
strămoşilor lor. Sunt, acum, într-adevăr departe de 
máreata transcendenţă din Ragnarök, acest strălucitor 
Amurg al Zeilor în care totul va fi pus sub semnul întrebării 
pentru a se ajunge la un mister ineluctibil, cu un complex 
de superstiții şi obiceiuri rituale ce devine tot mai greu de 
conciliat cu spiritul vikingilor, întreprinzător, dornic de 
acţiune şi de eficienţă, deschis fără prejudecăţi la lumea 
exterioară. Politeismul tolerant al vechilor scandinavi lăsa 
fiecăruia libertatea de a alegea zeul care i se potrivea, 
fragmentând astfel viaţa religioasă într-o multitudine de 

secte private, al căror preot era de fapt şeful familiei. 
Semnificative pentru această evoluţie sunt progresele 
înregistrate de cultul lui Odin, zeu al războiului şi al 
politicii, ale cărui calităţi esenţiale sunt inteligenţa şi 
intuiţia poetică sau magică; putem fi chiar tentaţi să vor- 
bim despre gândire rationalistá în anumite cazuri sau cel 
puţin despre ateism: lui Olaf cel Sfânt, care îi poruncea 
vikingului Gaukator să se convertească, acesta i-a 
răspuns că „dacă trebuia să se sacrifice unui zeu, nu era 
mai rău să-l aleagă pe Hristos alb decât pe un altul”. Acele 
saga redactate de autori creştini ai Evului Mediu islandez, 
mult mai puţin explicite în această privinţă, pun în scenă 
personaje, deseori importante, precum Glum, Arnljot 
Gelline sau Avrafaste, care în secolele al X-lea şi al XI-lea 
„nu credeau decât în ei înşişi”, iar in Landnămabok sunt 
amintiţi doi ţărani, Hallr şi Helgi, care, la sfârşitul secolului 
al IX-lea, refuzau să fie sacrificați, „necrezând decât în 
propria lor putere” Astfel, ateismul unora şi indiferența 
majorităţii contribuie la golirea religiei păgâne de sub- 
stanta sa spirituală în cursul epocii vikinge; din ea nu vor 
mai rămâne în curând decât rituri sezoniere, mai mult sau 
mai puţin impregnate de magie şi vechi obiceiuri funerare. 

Religia vikingilor rezultă dintr-o sedimentare milenară a 
credințelor degradate treptat, pentru a nu lăsa în urmă 
decât un element rezidual, ce sfârşeşte prin a fi asimilat în 
stadiul următor al evoluţiei. În acest fel divinitátile se 
suprapun, cele mai recente moştenind atributele şi func- 
tiile acelora mai vechi. Din societatea epocii bronzului va 
supravieţui, până la creştinare şi chiar mai departe, dublul 
cult al fecundității şi al tunetului. Crescátori şi cultivatori 
vor aduce sacrificii până în Evul Mediu unor divinităţi de 
sexe complementare precum Ull, Njord, Ty, Skade, Freyr 
si Freyja. 

Aceşti zei şi zeițe se vor succeda neîntrerupt si o surprin- 
zătoare continuitate reală face legătura între riturile agricole ale 
preistoriei şi cele din epoca vikingă: cultul fecundității, celebrat 
în intimitatea familială în nopţile de iarnă şi al cărui obiect de cult 
era membrul înfăţişat naturalist al unui armásar, îi atestă 
supraviețuirea incontestabilă. Freyr va scăpa acestei exilări 
domestice, iar idolul sáu din lemn va trona la loc sigur în templul 
din Uppsala descris de Adam. În fiecare primăvară, soţia sa — 
un fel de vestală ataşată cultului său — îl plimba pe câmpuri 
într-un car pentru a le fecunda; o saga a păstrat chiar amintirea 
unui impostor numit Gunnarr Helmingr, care, dându-se drept o 
încarnare a zeului, a petrecut ani foarte plácuti in Uppland. 


De origine mai recentă (cronologia numelor teofore 
atestă acest lucru), lui Thór şi lui Odin li se dedică un cult 
colectiv, chiar oficial. Zeul puterii, deţinător al ciocanului 
tunetului, Thor apără lumea oamenilor împotriva uriaşilor, 
trolilor, frigului, focului şi a altor monştri, precum lupul 
Fenris, care ne ameninţă permanent existenţa. El repre- 
zintă echilibrul precar între puterile minerale ale nopţii şi 
viaţa organică. Ursuz si binefácátor, este zeul protector al 
táranilor si oamenilor de ránd. Aristocratic, misterios, neli- 
niştitor, crud si cinic, Odin aparţine clasei conducătoare. 
Graţie celor doi corbi ai săi, care scrutează lumea şi tim- 
pul, el ştie tot. A sacrificat un ochi pentru a pătrunde secre- 
tul runelor şi a se iniţia în magie. Poate să-şi schimbe 
după dorinţă aspectul şi nu ratează nici o ocazie să 
folosească această putere de temut pentru a-i înşela pe 
ceilalţi zei, fiii săi. Cea mai mare ciudátenie legată de 
Odin, care îl tolerează lângă el pe Loki, deşi ştie că 
sfârşitul lumii va fi provocat de acest perfid aliat al uriaşilor, 
se leagă de practica de ódr, extaz obţinut prin spânzurare, 
care îl apropie de şamanii siberieni. Într-o stare ulterioară, 
el poate auzi atunci vocile destinului şuşotind în crengile 
lui Yggdrasil, arborele lumii. 

Zeii vechilor generaţii se multumeau cu sacrificii cele- 
brate în bătaia vântului pe hórgar, incinte sacre într-o 
parte a câmpului, la marginea unei păduri sau pe creata 
unei coline. Odin, Thor şi Freyr pretindeau în schimb cere- 
moniile costisitoare ale unui cult monumental. Fie că fuse- 
se ridicat în tun, parvis al unui palat, ori în interiorul unui 
lund, tufiş sacru, hoful sau templul avea dimensiuni 
impunătoare. 


Eyrbyggja Saga şi povestea lui Adam ne permit să îi schitám 
contururile cu oarecare precizie. Construite probabil în lemn 
tăiat vertical, ca şi primele biserici din secolul al XII-lea, zidurile 
lor erau acoperite cu plăci de aur, adăpostind în interior tregu- 
dar, idoli din lemn acoperiţi cu h/aut, sângele animalelor sacrifi- 
cate; în locul cel mai îndepărtat al sanctuarului era aşezat, pe o 
masă baugr, inelul de aur pe care se presta jurământ. La exte- 
rior, un lanţ din aur marca limita pe care muritorii de rând nu tre- 
buiau să o încalce. 


Ceremoniile, care aveau loc la dată fixă (solstiţii, echi- 
nocţii, conjunctii astrale etc.), presupuneau cortegii, sacri- 
ficii şi festinuri. Sejdr sau extazul colectiv era obţinut prin 
incantatii ritmate şi învăluitoare şi prin ingerarea de băuturi 
stupefiante. În onoarea lui Freyr puteau avea loc copulaţii 
rituale, în cinstea lui Odin erau spânzurate animale şi biju- 
terii în arborii de /und. Sacrificiile umane nu pot fi negate, 
însă par a fi fost rare; ele marchează supraviețuirea unui 
obicei cu mult anterior epocii vikingilor, ce pretindea ca 
regele să se sacrifice pentru a îndepărta recoltele proaste. 
Regilor li s-a părut de aceea mai convenabil să fie înlocuiţi 
în astfel de ocazii de un prizonier, iar practica a căzut 
treptat în uitare. Sacrificiul animalelor sau blót prezenta si 
avantajul că furniza materia pentru agapele pantaguelice 
prin care se terminau în mod tradiţional ceremoniile. Cea 

despre care Adam ne oferă o relatare îngrozită se desfă- 
şura la fiecare nouă ani la Uppsala; fiecare om din regat 
trebuia să asiste şi să contribuie cu animale şi cu daruri; 
dispensa putea fi obţinută în schimbul unei sume de bani. 

Acestui cult divers, familial sau oficial, dedicat cu 
frenezie unor divinităţi ce simbolizează fiecare în felul său 
valorile vieţii, i se alătură ineluctabilul complement al obi- 
ceiurilor funerare. Incontestabil, religia păgână îşi mani- 
festă cel mai bine profunda sa originalitate în faţa morţii. 
Asemeni tuturor popoarelor germanice, vikingii credeau 
într-o viaţă supranaturală in Valhöll-ul divin sau în întune- 
cimea anonimă din Helheimr. Războinicii căzuţi eroic pe 
câmpul de bătălie, aleşi de către Valkirii, erau admişi la 
rangul de Einherjar, din acel moment ei îşi petreceau zilele 
spintecându-se cu lovituri de sabie în acest vast manej 
celest care era Valhóll, aşteptând să poarte lupta supremă 
în care, pe câmpiile din Vigridsvellir, vor muri alături de zei 
sub asaltul forţelor nopţii, frigului şi focului. 


Este însă cu totul îndoielnic faptul că toţi vikingii împărtăşeau 
această credinţă antică. Dispretul lor faţă de moarte se explică 
mai mult printr-o resemnare filozofică, stoică în faţa iremedia- 
bilului, un amor fati bărbătesc şi tainic melancolic. Mary Williams 
a definit foarte bine măreţia vikingului păgân în faţa tragicului: 
„Atunci când venea sfârşitul, scandinavul îl întâmpina cu curaj. 
Nu îşi dorea nicidecum moartea. Dar nu se temea de ea. Pur şi 
simplu, o înfrunta cu aceeaşi îndrăzneală pe care o arătase deja 
în ocazii mai puţin însemnate.” 


Adesea, însuşi muribundul găsea forța de caracter de 
a glumi pe seama morţii sale, asemeni lui Thormódr la 
Stiklestad. Nu toţi scandinavii epocii nu au murit ca nişte 
vikingi. Majoritatea au cunoscut chiar strádaudr, moartea 

pe litieră, iar cimitirele urbane au păstrat până astăzi un 
mare număr de schelete culcate de la est spre vest, 
însoţite de obiecte familiare, presupuse a fi utile pe lumea 
cealaltă: negustorii îşi luau cu ei în mormânt balanţa, 
soldaţii sabia, gospodinele legătura de chei. Rudele lor 
păreau aşadar să accepte că defunctul avea să-şi conti- 
nue în Helheimr vechile activităţi terestre. Pentru cel care 
fusese viking sau care jucase un rol însemnat în vremea 
sa, mormântul ce se impunea era corabia. Obiceiul coboa- 
ră până în cele mai vechi timpuri: Egiptul antic ne oferă 
exemple de morminte conţinând ambarcaţiuni, iar în insu- 
la Gotland s-au descoperit aliniamente de pietre în formă 
de corabie ce datează din epoca bronzului. Shetelig ne 
spune că în Norvegia chiar şi oamenii de condiţie foarte 
modestă erau îngropaţi asemeni reginei din Oseberg: într-o 
corabie acoperită cu pietre şi cu pământ ce forma un tumul 
uşor conic. Este însă foarte evident că adesea rudele 
defunctului trebuie să fi ezitat să sacrifice o ambarcatiune 
aflată în bună stare. De aceea, erau folosite corăbii deja 
uzate şi s-a recurs frecvent la un monument de pietre ce 
simboliza skaeid, corabia vikingă prin excelenţă. 
Ceremonia funebră era însoţită adesea de incinerarea 
totală sau parţială a cadavrului. S-au descoperit schelete 
la care numai cutia toracică prezintă urme de incinerare. 
Însă atunci când vikingul era îngropat la bordul corabiei 
sale, trupul îi era în cele mai multe cazuri dat flăcărilor. Pe 
puntea vasului era ridicat un soi de catafalc, pe care 
defunctul era aşezat cu mare pompă, în mijlocul celor mai 
preţioase posesiuni ale sale. Acestea puteau include ani- 
malele familiare, câini, cai sacrificați, şi chiar servitorii 
apropiaţi şi concubinele favorite. La Groningen şi la Pitres, 
în Normandia, au fost descoperite corăbii funerare în care 
trupurile nu fuseseră incinerate, spre deosebire de cel 

găsit în corabia de pe insula Groix; aşadar, riturile puteau 
să difere faţă de imaginea religiei păgâne. 


Pe cursul inferior al Volgăi, Ibn Fadlan a fost martorul unei 
ceremonii funerare despre care ne-a lăsat o relatare extraordi- 
nar de amănunţită. Aceasta a durat mai multe zile şi a culminat 
cu sacrificarea unei frilla care acceptase de bună voie să-şi 
urmeze stăpânul; detaliu aparte la aceşti Rus şi care l-a şocat 
pe observatorul arab, tânăra fată s-a dăruit fiecărui bărbat din 
trib înainte de a înfrunta cuțitul „îngerului morţii”, o bătrână 
însărcinată cu această funcţie macabră; astfel a plecat spre 
lumea de dincolo trupul de femeie fecundat de viaţă. 


Cea mai frumoasă descriere de skoeid d báli, incen- 
diere a unei corăbii funerare, o datorăm lui Snorri, care, 
în Ynglingasaga, a ştiut să redea în toată măreţia sa 
wagneriană moartea regelui Haki în seara bătăliei de la 
Fyrisvellir: 


„Atunci a poruncit să-i fie adusă corabia, să fie încărcată cu 
oamenii morţi şi cu armele lor, să fie pusă pe apă, să-i fie îndrep- 
tată cârma spre mare, ridicată pânza şi ars un rug de lemn uscat 
pe punte. Vântul sufla dinspre pământ. Haki era în agonie sau 
murise deja atunci când a fost culcat pe rug. Nava urmărită cu 
privirea a dispărut apoi în zare şi asta a rămas multă vreme în 
amintire.” 


CONCLUZII 


Ar fi naiv să vrei să-i reabilitezi pe vikingi: a trecut un 
secol de când istoricii, arheologii, filologii şi runologii scan- 
dinavi se dedică acestui scop. Chipul vikingilor ne apare 
astăzi într-o lumină suficient de nuanţată pentru a-i dis- 
tinge cu obiectivitate umbrele. Vikingii au fost luptători de 
temut şi dintre ei mulţi soldaţi brutali trebuie să fi comis 
fapte îngrozitoare. Şiretenia nu le-a fost străină şi, dacă 
loialitatea era considerată drept una dintre calităţile 
esenţiale ale individului, par să fi acceptat foarte bine că 
stratageme mai degrabă subtile decât onorabile servesc 
intereselor popoarelor lor. Negustori, nu au făcut întot- 
deauna o diferenţă foarte scrupuloasă între jaf şi comerţ; 
la est s-au dedat chiar fără scrupule la comerţul cu sclavi. 
Păgânismul, ca şi creştinismul lor, nu a fost mereu foarte 
pur şi au avut printre ei laşi, trădători şi desfránati. Si 
totuşi, din textele, din runele şi chiar din ruinele edificiilor 
lor se degajă o asemenea impresie de măreție, forţă virilă, 
curaj în fata pericolelor şi eroică seninătate în fata morţii, 
încât eşti tentat să foloseşti superlative. Asemeni statuii lui 
Leif cel fericit, aflată pe prova corabiei sale, cu fata spre 
America, ce domină astăzi piaţa din Reykjavik, vikingul se 
detaşează pe fundalul unei perioade tulburi şi puţin glo- 
rioase cu o vigoare îndrăzneață, aproape pură. Aruncân- 
du-se în necunoscut dincolo de orizontul mării, el face să 
avanseze cu un pas istoria oamenilor nordului şi a 
omenirii, în ansamblu. Istoria sa e tragică, fie şi numai 
pentru că lumea occidentală a găsit de cuviinţă să îl 

copleşească cu o ură născută din teama care umileşte, 
înainte de a- îngropa în uitarea copiştilor epocii. Să lăsăm 
să se aştearnă asupra lui un mileniu, reînnoindu-i această 
urare tandru-ironică din inscripţia runicá: 

Niaut kubls ual ! (Să te bucuri de mormânt !) 

- Istorie universală 


Epopeea vikingă a exercitat o puternică atracţie nu 
numai pentru istorici, ci şi pentru creatori din cele mai 
diverse domenii de activitate. Literatura, filmul şi, mai 
recent, sportul şi jocurile pe calculator s-au inspirat adesea 
din subiecte oferite de fascinanta lume a Nordului. 

Care ar fi motivele acestei puternice atracţii exercitate de 
istoria vikingilor? 

Excelenţi constructori de nave, navigatori, exploratori, 
pirați şi negustori, dar şi mestesugari şi poeţi de mare sen- — 
sibilitate, vikingii au lărgit considerabil orizonturile epocii 
. ler, putând fi considerati, i in acelasi timp, precursori e ai ui 
„Marco Polo şi ai lui Cristofor Columb. 

